text:
ທ່ານພົນໂທ ໂຕເລີມຕ້ອນຮັບທ່ານ Lee Hyuk
ເອກອັກຄະລັກຖະທູດ ສ.ເກົາຫຼີ ປະຈຳ ຫວຽດນາມ
ຕອນບ່າຍວັນທີ 4-7, ຢູ່ຮ່າໂນ້ຍ, ທ່ານພົນໂທ ໂຕເລີມ, ລັດຖະມົນຕີກະຊວງຕຳຫຼວດ ຫວຽດນາມ ໄດ້ຕ້ອນຮັບທ່ານ Lee Hyuk ເອກອັກຄະລັກຖະທູດວິສາມັນຜູ້ມີອຳນາດເຕັມຄົນໃໝ່ແຫ່ງ ສ.ເກົາຫຼີ ປະຈຳ ຫວຽດນາມ. ທີ່ການຕ້ອນຮັບ, ທ່ານ ໂຕເລີມ ລັດຖະມົນຕີກະຊວງຕຳຫຼວດ ເຊື່ອໜັ້ນວ່າ: ໃນຖານະຕຳແໜ່ງໃໝ່ທ່ານ ເອກອັກຄະລັກຖະທູດ Lee Hyuk ຈະມີບັນດາການປະກອບສ່ວນ ຢ່າງຕັ້ງໜ້າ ເຂົ້າໃນເລື່ອງຊຸກຍູ້ການພົວພັນຮ່ວມມື ລະຫວ່າງ ຫວຽດນາມ ແລະ ສ.ເກົາຫຼີ, ພ້ອມທັງ ຢືນຢັນວ່າ: ກະຊວງຕຳຫຼວດ ຫວຽດນາມ ພ້ອມແລ້ວທີ່ຈະຮ່ວມມື ແລະ ສ້າງເງື່ອນໄຂຄວາມສະດວກ ເພື່ອໃຫ້ທ່ານເອກອັກຄະລັດຖະທູດ ສຳເລັດການປະຕິບັດໜ້າທີ່ການທູດຂອງຕົນຢູ່ ຫວຽດນາມ. ທ່ານ ລັດຖະມົນຕີ ໂຕເລີມ ຢືນຢັນວ່າ ຫວຽດນາມ ຍາມໃດກໍ່ຖືເປັນສຳຄັນ ແລະ ປາດຖະໜາຢາກ ສືບຕໍ່ເພີ່ມທະວິການພົວພັນຮ່ວມມືກັບ ສ.ເກົາຫຼີ, ກໍ່ຄືການພົວພັນລະຫວ່າງກະຊວງຕຳຫຼວດຫວຽດນາມ ແລະ ບັນດາອົງການທີ່ກ່ຽວຂ້ອງຂອງ ສ.ເກົາຫຼີ ເພື່ອໃຫ້ນັບມື້ນັບພັດທະນາຢ່າງຈົບງາມກວ່າ, ເພື່ອຜົນປະໂຫຍດ ຂອງປະຊາຊົນສອງປະເທດ. ເນັ້ນໜັກວ່າການພົວພັນ ລະຫວ່າງ ຫວຽດນາມ - ສ.ເກົາຫຼີ ແມ່ນ ການພົວພັນຄູ່ຮ່ວມມື ແລະ ບໍ່ສາມາດຕັດແຍກອອກຈາກກັນໄດ້, ທ່ານເອກອັກຄະລັດຖະທູດ Lee Hyuk ຢືນຢັນວ່າ ໃນຖານະຕຳແໜ່ງໃໝ່, ທ່ານ ຈະພະຍາຍາມຈົນສຸດຄວາມສາມາດຂອງຕົນ ເພື່ອຄູນສ້າງ ແລະ ຊຸກຍູ້ການພົວພັນ ລະຫວ່າງສອງປະເທດ ໃຫ້ຂື້ນສູ່ລະດັບສູງໃໝ່.
(ແຫຼ່ງຄັດຈາກ VOV)


c: text/html

text:
(ທ່ານ ດີງເທຮີງ ແລະ ທ່ານນາງ ປານີ ຢາທໍ່ຕູ້ ປະທານສະພາແຫ່ງຊາດ ລາວ)
ໃນຂອບເຂດການຢ້ຽມຢາມ ລາວ ຢ່າງເປັນທາງການ, ຕອນເຊົ້າວັນທີ 12/04 ຢູ່ນະຄອນຫລວງ ວຽງຈັນ, ທ່ານ ດີງເທຮີງ ກຳມະການກົມການເມືອງ ຜູ້ປະຈຳຄະນະເລຂາທິການ ພົບປະເຈລະຈາກັບທ່ານນາງປະທານສະພາແຫ່ງຊາດ ລາວ ປານີ ຢາທໍ່ຕູ້. ນະທີ່ນີ້ ທ່ານ ດີງເທຮີງ ສະເໜີ 2 ປະເທດສືບຕໍ່ເພີ່ມທະວີການຮ່ວມມື, ແລກປ່ຽນຂໍ້ມູນຂ່າວ, ບົດຮຽນ, ວິຊາສະເພາະໃນຂົງເຂດນິຕິບັນຍັດ, ຕິດຕາມກວດກາ ແລະ ຕັດສິນບັນດາບັນຫາໃຫຍ່ຂອງປະເທດຊາດ; ຊີ້ນຳບັນດາກະຊວງ, ຂະແໜງການ, ທ້ອງຖິ່ນຜັນຂະຫຍາຍການປະຕິບັດມີຜົນງານບັນດາເນື້ອໃນຂໍ້ຕົກລົງຢູ່ກອງປະຊຸມຄັ້ງທີ 38 ຄະນະກຳມະການຮ່ວມມື 2 ຝ່າຍ ຫວຽດນາມ - ລາວ ແລະ ບັນດາສັນຍາທີ່ໄດ້ລົງນາມຢ່າງມີຜົນ. ທ່ານນາງ ປານີ ຢາທໍ່ຕູ້ ຢືນຢັນວ່າ: ຈະຊີ້ນຳບັນດາກະຊວງ, ຂະແໜງການ, ທ້ອງຖິ່ນຂອງ ລາວ ສົມທົບກັນຢ່າງແໜ້ນແຟ້ນກັບ ຫວຽດນາມ ເພື່ອຜັນຂະຫຍາຍການປະຕິບັດບັນດາຂໍ້ຕົກລົງທີ່ໄດ້ລົງນາມເປັນຢ່າງດີ; ສະແດງຄວາມຂອບອົກຂອບໃຈ ຫວຽດນາມ ທີ່ຍາມໃດກໍ່ສະຫງວນໃຫ້ ລາວ ການສະໜັບສະໜູນ ແລະ ຊ່ວຍເຫຼືອອັນໃຫຍ່ຫລວງ ແລະ ລ້ຳຄ່ານັບແຕ່ກ່ອນມານີ້ ແລະ ຢືນຢັນວ່າ: ລາວ ຈະເຮັດຈົນສຸດຄວາມສາມາດຂອງຕົນ ເພື່ອພ້ອມກັບ ຫວຽດນາມ ຮັກສາ ແລະ ເພີ່ນພູນຄູນສ້າງສາຍພົວພັນສາມັກຄີແບບພິເສດ ລາວ - ຫວຽດນາມ.
(ແຫຼ່ງຄັດຈາກ VOV)

robotstxt: allowed

filter: keep


text:
ໝູ່ບ້ານ ເອີຣົບ ໃນຖະໜົນຄົນຍ່າງ ຮ່າໂນ້ຍ
ນອນໃນແຜນການ ວັນບຸນ ເອີຣົບ ທີ່ ຫວຽດນາມ 2018, ໂດຍນະຄະຜູ້ແທນສະຫະພາບ ເອີຣົບ, ສະຖານທູດບັນດາ ປະເທດສະມາຊິກ ແລະ ບັນດາສູນວັດທະນະທຳ ເອີຣົບເປັນ ຜູ້ຈັດ, ໝູ່ບ້ານ ເອີຣົບ ຖືກສ້າງຂຶ້ນ ຢູ່ໃຈກາງ ຖະໜົນຄົນຍ່າງ ຮ່າໂນ້ຍ ໄດ້ສ້າງສວນສາທາລະນະທາງດ້ານວັດທະນະທຳ ທີ່ປະທັບໃຈ.
ແຜນການ ໝູ່ບ້ານ ເອີຣົບ ໄດ້ຈັດຂຶ້ນຢູ່ເຂດອະນຸສາວະລີເຈົ້າ ຊີວິດ ຫຼີຖາຍໂຕ ແລະ ອ້ອມລ້ອມບໍລິເວນ ໜອງເກືອມ, ຮ່າ ໂນ້ຍ. ອາດສາມາດເວົ້າໄດ້ວ່າ ເຫດການດັ່ງກ່າວປະກອບ ສ່ວນເຊື່ອມຕໍ່ລະຫວ່າງ ເພື່ອນມິດສາກົນ ກັບປະຊາຊົນ ຫວຽດນາມ ປະສົບຜົນສຳເລັດເປັນຢ່າງຍິ່ງ. ທຸກຄົນຕ່າງມາ ທີ່ນີ້ ປະສານຄວາມມ່ວນຊື່ນເຂົ້າກັບສຽງດົນຕີ, ການຫຼິ້ນ, ຮ້ານປຶ້ມ, ຮ້ານອາຫານ...
ບັນດາລາຍການສະແດງດົນຕີຕາມທ້ອງຖະໜົນຂອງ ນັກສິ ລະປິນ ທີ່ມາຈາກ 18 ປະເທດ ເອີຣົບ ໄດ້ໄຂຂຶ້ນຢູ່ຖະໜົນ ດິງຕຽນຮວ່າງ. ບັນດາໄວໜຸ່ມ, ຊາວນະຄອນຫຼວງ, ນັກທ່ອງ ທ່ຽວສາກົນ ໄດ້ຮັບຟັງບັນດາບົດເພງທີ່ມ່ວນໆ ຂອງນັກ ຮ້ອງ ຜູ້ມີຊື່ສຽງຫຼາຍຄົນມາຈາກບັນດາປະເທດ ເອີຣົບ. ພິ ເສດ ແມ່ນການສະແດງ acapella ຂອງ ວົງດົນຕີ Berywarm (ສ ຝຣັ່ງ), ລາຍການສະແດງດົນຕີ jazz ຂອງ ບັນດານັກດົນ ຕີມາຈາກປະເທດ ໂຮນລັງ, ການສະແດງຂີ່ໄມ້ ໂຢກເຢກ ຂອງ ນັກສິລະປິນ 50 ຄົນມາຈາກ ແບນຊິກ, ຮັອກກີ ຕາມ ຖະໜົນ (Hockey) ມາຈາກສ ເຊັກ, ລາຍການສະແດງ ແຟ ຊັ່ນ Chula (ແອດສະປາຍ), ການສະແດງຕະຫຼົກ ແລະກາຍ ຍະສິນ ໃນຍຸກປັດຈຸບັນຂອງກຸ່ມນັກສິລະປິນ Be Clowns, ການສະແດງ ດົນຕີພື້ນເມືອງ ຂອງນັກຮ້ອງ József Terék (ຮຸງກາຣີ) ແລະ ອື່ນໆ..
ໝູ່ບ້ານ ເອີຣົບ ດ້ວຍຫຼາຍສີສັນ ວັດທະນະທຳ ອັນຍອດຍິ່ງ ຂອງ ບັນດາປະເທດ ໄດ້ດຶງດູດຝຸງຊົນ ແລະ ນັກທ່ອງທ່ຽວ ເຂົ້າເຫດການເຖິງ 30 ເຫດການ, ການກິນດື່ມ, ບັນດາຜະ ລິດຕະພັນ ມູນເຊື້ອ, ບັນດາການຫຼິ້ນທີ່ປະທັບໃຈ. ໃນນັ້ນມີ ບ່ອນຫຼິ້ນສຳລັບ ເດັກນ້ອຍ ຊຶ່ງບັນດາປະເທດຈັດໃຫ້ເປັນ ພິ ເສດ. ນັ້ນແມ່ນງານສຳມະນາກ່ຽວກັບເຄື່ອງຫຼິ້ນຜະ ລິດດ້ວຍ ໄມ້ໃຫ້ແກ່ເດັກນ້ອຍ (ເຢຍລະມັນ, ຝຣັ່ງ), ການເຄື່ອນໄຫວ ສຳລັບ ເດັກນ້ອຍ (ໂປໂລຍ), ການໂອ້ລົມສົນທະນາກ່ຽວກັບ ການຫຼິ້ນ flamenco ແລະ ການເຄື່ອນ ໄຫວຍົກສູງຄວາມ ຮັບຮູ້ກ່ຽວກັບສິ່ງແວດລ້ອມ (ແອສະປາຍ) ແລະ ອື່ນໆ.
ຮ້ານອາຫານ ກໍ່ເປັນອີກມູມໜຶ່ງ ທີ່ດຶງດູດ ຜູ້ເຂົ້າມາຊົມງານ ເຂົ້າສຳພັດເປັນຈຳນວນຫຼວງຫຼາຍ ດ້ວຍອາຫານ ຫຼາຍຮ້ອຍ ເຍື່ອງທີ່ມີຊື່ສຽງຂອງໂລກ ຊຶ່ງຄະນະ ຜູ້ແທນສະຫະພາບ ເອີ ຣົບ ຈັດຕັ້ງການສະແດງແຕ່ງກິນກັບແຫຼ່ງວັດຖຸດິບ ທີ່ປອດ ສານພິດ. ຜູ້ເຂົ້າຮ່ວມງານ ຈະມີຄວາມຮູ້ສຶກ ຄືພວມ ໄດ້ຮັບ ປະທານອາຫານຢູ່ບັນດາປະເທດ ເອີຣົບ.
ບັນດານັກສິລະປິນ ຫວຽນດາມ ກໍ່ໄດ້ເຂົ້າຮ່ວມໃນວັນບຸນ ເອີຣົບ ຢູ່ ຫວຽດນາມ ດ້ວຍລາຍການປະສານດົນຕີໂດຍ ນັກ ດົນຕີ ໄວໂອລິນ ບຸ່ຍກົງຢຸຍ ແລະ ວົງດົນຕີ ພື້ນເມືອງ ຫວຽດ ນາມ ຮ່ວມກັນສະແດງ. ບົດດົນຕີຫຼາຍບົດຂອງບັນດາ ນັກ ແຕ່ງດົນຕີທີ່ມີຊື່ສຽງຂອງ ເອີຣົບເຊັ່ນ: Wolfgang Amadeus Mozart, Fritz Kreisler, Peter Warlock, Frederic Chopin và Ludwig Van Beethoven… ໄດ້ ສ້າງຄວາມ ປະທັບໃຈມາໃຫ້ແກ່ຜູ້ເຂົ້າຮ່ວມ.
ໃນເຫດການ ໝູ່ບ້ານ ເອີຣົບ ຢູ່ ຫວຽດນາມ, ຄະນະຜູ້ແທນສະຫະພາບ ເອີຣົບ ມີຄວາມເອົາໃຈໃສ່ເຖິງຫົວຂໍ້ “ປື້ມ” ເປັນ ຢ່າງຍິ່ງ. ນີ້ ແມ່ນບ່ອນໃຫ້ ຜູ້ເຂົ້າຮ່ວມ ໄດ້ສຳພັດກັບວັດທະ ນະທຳ ທ່ີປະທັບໃຈ, ຊຶ່ງທຸກຄົນ ສາມາດເຂົ້າເຖິງ ບົດປະພັນ ທີ່ມີຊື່ສຽງຂອງໂລກ ຈາກບັນດາປະເທດ: ໂຕຣິດ, ດານມາກ, ເຢຍລະມັນ, ແຟງລັງ, ຝຣ່ັງ, ສ ເຊັກ, ແອດສະປາຍ, ຊູແອດ, ອີຕາລີ, ແບນຊິກ... ແລະ ພົບປະກັບນັກຂຽນທີ່ມີຊື່ສຽງ ຫຼາຍ ທ່ານຢູ່ໃຈກາງນະຄອນຫຼວງ ຮ່າໂນ້ຍ.
ໝູ່ບ້ານ ເອີຣົບ ເຕັມໄປດ້ວຍນຳ້ໃຈມິດຕະພາບລະຫວ່າງບັນດາປະເທດ ທີ່ມາຈາກ 5 ທະວີບ ມາເຕົ້າໂຮມກັນ ຢູ່ນະ ຄອນຫຼວງ ຮ່າໂນ້ຍ.
ບົດ: ບິກເວິນ - ພາບ: ຫວຽດເກື່ອງ


text:
ປັບປຸງສາຍພົວພັນຮ່ວມມືລະຫວ່າງອົງການແນວໂຮມສອງປະເທດຫວຽດນາມ - ລາວ
ວັນທີ 27 ມີນາ, ຢູ່ນະຄອນຫຼວງຮ່າໂນ້ຍ, ທ່ານປະທານຄະນະກຳມະການສູນກາງແນວໂຮມປະເທດຊາດຫວຽດນາມ ເຈີນແທງເໝີນ ໄດ້ໃຫ້ການຕ້ອນຮັບ ຄະນະຜູ້ແທນຂັ້ນສູງ ແນວລາວສ້າງຊາດໂດຍທ່ານນາງ ຍອດແກ້ວມານີ ສຸພານຸວົງ, ຮອງປະທານແນວລາວສ້າງຊາດ ນຳໜ້າ
ທ່ານປະທານຄະນະກຳມະການສູນກາງແນວໂຮມປະເທດຊາດຫວຽດນາມ ເຈີນແທງເໝີນ
ຕ້ອນຮັບ ທ່ານນາງຍອດແກ້ວມານີ ສຸພານຸວົງ
ທ່ານປະທານຄະນະກຳມະການສູນກາງແນວໂຮມປະເທດຊາດຫວຽດນາມ ເຈີນແທງເໝີນ ຢັ້ງຢືນວ່າ ພັກ, ລັດ, ສະພາແຫ່ງຊາດ, ແນວໂຮມປະເທດຊາດ ແລະປະຊາຊົນຫວຽດນາມຍາມໃດກໍຖືເປັນສຳຄັນ, ສະຫງວນຄວາມບຸລິມະສິດສູງສຸດໃຫ້ແກ່ວຽກງານການປັບປຸງ, ເພີ່ມທະວີສາຍພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງ ຫວຽດນາມ - ລາວ, ເພື່ອພ້ອມກັນປົກປັກຮັກສາ ແລະ ຖືສາຍພົວພັນດັ່ງກ່າວແມ່ນຊັບສົມບັດອັນລ້ຳຄ່າຕໍ່ພາລະກິດປະຕິວັດຂອງສອງປະເທດ ຫວຽດນາມ - ລາວ. ທ່ານ ເຈີນແທງເໝີນ ສະເໜີໃຫ້ ແນວລາວສ້າງຊາດ ຈົ່ງສະເໜີມາຍັງອໍານາດການປົກຄອງທ້ອງຖິ່ນຕ່າງໆ ໜູນຊ່ວຍການ ຊອກ, ຂຸດຄົ້ນ, ທ້ອນໂຮມ ແລະ ສົ່ງອັດຖິຂອງບັນດາທະຫານອາສາສະໝັກ, ຜູ້ຊ່ຽວຊານຫວຽດນາມທີ່ໄດ້ເສຍສະຫຼະຊີວິດເພື່ອຊາດໃນປາງສົງຄາມຢູ່ລາວ ກັບຄືນເມືອປະເທດ; ສືບຕໍ່ສະເໜີໃຫ້ພັກ, ລັດຖະບານລາວເອົາໃຈໃສ່, ສ້າງເງື່ອນໄຂອຳນວຍຄວາມສະດວກໃຫ້ແກ່ປະຊາຄົມຊາວຫວຽດນາມທີ່ພວມດຳລົງຊີວິດ, ເຮັດວຽກ ແລະ ຮ່ຳຮຽນຢູ່ລາວ.
(ແຫຼ່ງຄັດຈາກ VOV)


text:
ເພີ່ມທະວີການພົວພັນຮ່ວມມືລະຫວ່າງ ນະຄອນໂຮ່ຈີມິນ ແລະ ນະຄອນຫຼວງພະນົມເປັນ, ວຽງຈັນ
ທ່ານ ຫງວຽນທ້ຽນເຍີນ ປາດຖະໜາວ່າ Unitel ຈະພັດທະນານັບມື້ນັບເຕີບໃຫຍ່ເຂັ້ມແຂງ, ຍາມໃດກໍ່ເປັນຈຸດເດັ່ນຂອງການພົວພັນມິດຕະພາບທີ່ເປັນມູນເຊື້ອອັນຍິ່ງໃຫຍ່, ນ້ຳໃຈສາມັກຄີແບບພິເສດ...
ພິທີເຊັນບົດບັນທຶກຊ່ວຍຈຳ ລະຫວ່າງມະຫາວິທະຍາໄລ 2 ປະເທດ
ໃນຂອບເຂດການຢ້ຽມຢາມ ແລະ ເຮັດວຽກຢູ່ ກຳປູເຈຍ, ວັນທີ 26 ມັງກອນ, ທ່ານ ຫງວຽນທ້ຽນເຍີນ, ເລຂາຄະນະພັກນະຄອນ ໂຮ່ຈີມິນ ໄດ້ເຂົ້າຢ້ຽມຂ່ຳນັບທ່ານ Samdech Sar Kheng, ຮອງນາຍົກລັດຖະມົນຕີ ທັງເປັນລັດຖະມົນຕີກະຊວງພາຍໃນ ປະຈຸບັນພວມຮັກສາການນາຍົກລັດຖະມົນຕີ ກຳປູເຈຍ, ຮອງປະທານພັກປະຊາຊົນ ( CPP) ກຳອຳນາດ ແລະ ທ່ານ Samdech Say Chhum, ປະທານສະພາສູງ ກຳປູເຈຍ.
ກ່ອນໜ້ານັ້ນ, ໃນຂອບເຂດການຢ້ຽມຢາມ ແລະ ເຮັດວຽກຢູ່ ສປປ ລາວ ຂອງຄະນະຜູ້ແທນຂັ້ນສູງ ນະຄອນ ໂຮ່ຈີມິນ, ວັນທີ 26 ມັງກອນ, ທ່ານ ຫງວຽນທ້ຽນເຍີນ ໄດ້ລົງຢ້ຽມຢາມບໍລິສັດ Star Telecom (Unitel), ຢູ່ນະຄອນຫຼວງ ວຽງຈັນ. ທ່ານ ຫງວຽນທ້ຽນເຍີນ ປາດຖະໜາວ່າ Unitel ຈະພັດທະນານັບມື້ນັບເຕີບໃຫຍ່ເຂັ້ມແຂງ, ຍາມໃດກໍ່ເປັນຈຸດເດັ່ນຂອງການພົວພັນມິດຕະພາບທີ່ເປັນມູນເຊື້ອອັນຍິ່ງໃຫຍ່, ນ້ຳໃຈສາມັກຄີແບບພິເສດ, ການຮ່ວມມືຮອບດ້ານ ຫວຽດນາມ - ລາວ. ແລະກໍ່ໃນວັນດຽວກັນ, ທ່ານເລຂາຄະນະພັກ ຫງວຽນທ້ຽນເຍີນ ໄດ້ເປັນສັກຂີພິຍານພິທີລົງນາມໃນບົດບັນທຶກຊ່ວຍຈຳຮ່ວມມືລະຫວ່າງມະຫາວິທະຍາໄລແຫ່ງຊາດ ນະຄອນ ໂຮ່ຈີມິນ ແລະ ມະຫາວິທະຍາໄລແຫ່ງຊາດລາວ.
(ແຫຼ່ງຄັດຈາກ VOV)


text:
ທ່ານນາຍົກລັດຖະມົນຕີ ມາເລເຊຍ
Najib Razak
ພາບ:dantri.com
8 ບຸລິມະສິດ ໂດຍທ່ານ Zamruni Khalid, ຮອງຫົວຫນ້າກົມຄະນະພົບພັນຕ່າງປະເທດ ສັງກັດຄະນະເລຂາແຫ່ງຊາດ ອາຊຽນ- ມາເລເຊຍ(AMNS) ເຕື້ອງເຖິງໃນວັນທີ 21/01 ລວມມີ: ສ້າງຕັ້ງປະຊາຄົມ ອາຊຽນ ຢ່າງເປັນທາງການ, ສ້າງວິໄສທັດປະຊາຄົມ ອາຊຽນ ພາຍຫລັງປີ 2015 ແລະ ບັນດາເອກະສານຄັດຕິດ, ເຮັດໃຫ້ ອາຊຽນ ໃກ້ຊິດຕິດແທດກັບປະຊາຊົນກວ່າ, ເພີ່ມທະວີການພັດທະນາວິສາຫະກິດຂະຫນາດກາງ ແລະ ນ້ອຍ ໃນພາກພື້ນ, ເປີດກວ້າງດ້ານການຄ້າ ແລະ ການລົງທຶນພາຍໃນກຸ່ມ, ເພີ່ມທະວີບັນດາລະບອບນະໂຍບາຍອາຊຽນ, ຊຸກຍູ້ສັນຕິພາບ ແລະ ຄວາມໝັ້ນຄົງຢູ່ພາກພື້ນ ແລະ ເພີ່ມທະວີບົດບາດຂອງ ອາຊຽນ ຄືດັ່ງປັດໄຈທົ່ວໂລກ. ຕາມທ່ານ Zamrunzi ແລ້ວ, ຫົວຂໍ້ອາຊຽນ 2015 ນັ້ນແມ່ນ “ປະຊາຊົນຂອງພວກເຮົາ, ປະຊາຄົມຂອງພວກເຮົາ, ວິໄສທັດຂອງພວກເຮົາ”ເລີ່ມມາຈາກຫົວຂໍ້ລວມໃຫ້ແກ່ປີມາເລເຊຍ ເປັນປະທານອາຊຽນ ນັ້ນແມ່ນ “ອາຊຽນ ຖືປະຊາຊົນເປັນໃຈກາງ” ແລະ ບາດກ້າວຂອງ ອາຊຽນມຸ່ງໄປເຖິງປະຊາຊົນ ຄືໄດ້ລະບຸໄວ້ໃນກົດບັດ ອາຊຽນ.
(ແຫຼ່ງຄັດຈາກ VOV)


text:
ໃນໄລຍະຢູ່ຢ້ຽມຢາມສະຫະພັນລັດເຊຍ (ແຕ່ວັນທີ 5-8 ກັນຍາ), ທ່ານເລຂາທິການໃຫຍ່ ຫງວຽນຝູຈ້ອງ ໄດ້ເຈລະຈາ ກັບ ທ່ານປະທານາທິບໍດີ ລັດເຊຍ Vladimir Putin, ພົບປະກັບທ່ານນາຍົກລັດຖະມົນຕີ Dmitry medvedev, ທ່ານປະທານສະພາຕ່ຳ ສະຫະພັນລັດເຊຍ Vyacheslav Volodin, ທ່ານຮອງປະທານສະພາສູງ Andrey Turchak ຜ່ານການ ພົບປະເຈລະຈາ, ທັງສອງຝ່າຍເຫັນດີຕໍ່ຄວາມມານະພະຍາຍາມສູງສຸດເພື່ອນຳການພົວພັນຄູ່ຮ່ວມມືຍຸດທະສາດຮອບດ້ານ ຫວຽດນາມ - ສະຫະພັນລັດເຊຍ ນັບມື້ກ້າວເຂົ້າສູ່ລວງເລິກ ແລະ ມີປະສິດທິຜົນ. ສອງຝ່າຍຍັງໄດ້ແລກປ່ຽນທັດສະນະກ່ຽວກັບບາງບັນຫາສາກົນ ແລະ ພາກພື້ນທີ່ຕ່າງຝ່າຍຕ່າງມີຄວາມສົນໃຈ. ສອງຝ່າຍກໍ່ເປັນເອກະພາບສົມທົບກັນ ຈັດຕັ້ງປີ ລັດເຊຍ ຢູ່ຫວຽດນາມ ແລະ ປີ ຫວຽດນາມ ຢູ່ ລັດເຊຍໃຫ້ປະສົບຜົນສຳເລັດ ເນື່ອງໃນໂອກາດສະເຫຼີມສະຫຼອງ 25 ປີ ແຫ່ງວັນເຊັນສົນທິສັນຍາ ວ່າດ້ວຍບັນດາຫຼັກການພື້ນຖານຂອງ ການພົວພັນມິດຕະພາບ ຫວຽດນາມ - ສະຫະພັນລັດເຊຍ ໃນປີ 2019 ແລະ ສະເຫຼີມສະຫຼອງ 70 ປີ ແຫ່ງວັນສ້າງຕັ້ງສາຍພົວພັນການທູດ ໃນປີ 2020.
ໃນໂອກາດຢ້ຽມຢາມຄັ້ງນີ້, ຫວຽດນາມ ແລະ ສະຫະພັນລັດເຊຍ ໄດ້ອອກຖະແຫຼງການຮ່ວມ ແລະ ໄດ້ລົງນາມໃນເອກະສານຮ່ວມມືສຳຄັນຫຼາຍສະບັບໃນຂົງເຂດຕ່າງໆ.
ທ່ານນາຍົກລັດຖະມົນຕີ ຮຸງກາຣີ Viktor Orban
ຍິນດີຕ້ອນຮັບທ່ານເລຂາທິການໃຫຍ່ ຫງວຽນຟຸຈ້ອງ ມາຢ້ຽມຢາມ ຮຸງກາຣີ
ໃນໄລຍະຢູ່ຢ້ຽມຢາມ ຮຸງກາຣີ (ແຕ່ວັນທີ 8-11 ກັນຍາ), ທ່ານເລຂາທິການໃຫຍ່ ຫງວຽນຝູຈ້ອງ ໄດ້ມີການເຈລະຈາກັບ ທ່ານນາຍົກລັດຖະມົນຕີ ຮຸງກາຣີ Viktor Orban; ພົບປະກັບ ທ່ານ ປະທານາທິບໍດີ Janos Ader. ຜ່ານການພົບປະເຈລະຈາ, ສອງຝ່າຍໄດຕັດສິນໃຈຊຸກຍູ້ການຮ່ວມມືຮອບດ້ານໃນບັນດາຂົງເຂດຢ່າງມີປະສິດທິຜົນ, ໂດຍສະເພາະແມ່ນການຮ່ວມມືດ້ານເສດຖະກິດ, ການຄ້າ, ການລົງທຶນ, ການປ້ອງກັນຊາດ,... ສອງຝ່າຍເຫັນດີເປັນເອກະພາບເພີ່ມທະວີການປຶກສາຫາລື ກ່ຽວກັບບັນດາບັນຫາພາກພື້ນ ແລະ ສາກົນທີ່ຕ່າງຝ່າຍຕ່າງມີຄວາມສົນໃຈ; ຮ່ວມມືກັນຢ່າງມີປະສິດທິຜົນ ໃນບັນດາອົງການຈັດຕັ້ງ ແລະ ເວທີປາໄສຫຼາຍຝ່າຍ, ໂດຍສະເພາະແມ່ນໃນ ສະຫະປະຊາຊາດ, ເວທີປາໄສການຮ່ວມມື ອາຊີ-ເອີຣົບ (ASEM) ແລະ ການຮ່ວມມື ແມ່ຂອງ - Danube.
(ແຫຼ່ງຄັດຈາກ VOV)


text:
ອາແຊັກໄບຢານຍາມໃດກໍຖືເປັນສຳຄັນການພົວພັນມິດຕະພາບ, ການຮ່ວມມືທີ່ເປັນມູນເຊື້ອກັບຫວຽດນາມ
ທ່ານ ເລຮົ່ງແອງ ຕ້ອນຮັບທ່ານ ມູບາຣິດ ກູເຣີບານລຶວ
(ພາບ: TTXVN)
ຕອນບ່າຍວັນທີ 09/12, ຢູ່ສຳນັກງານສູນກາງພັກ, ທ່ານ ເລຮົ່ງແອງ ກຳມະການກົມການເມືອງ, ຜູ້ປະຈຳຄະນະການເລຂາທິການສູນກາງພັກກອມມູນິດ ຫວຽດນາມ ໄດ້ຕ້ອນຮັບຄະນະຜູ້ແທນພັກ “ອາແຊັກໄບຢານ ໃໝ່” ໂດຍທ່ານ ມູບາຣິດ ກູເຣີບານລຶວ, ຮອງເລຂາບໍລິຫານພັກ “ອາແຊັກໄບຢານ ໃໝ່”, ຫົວໜ້າຄະນະກຳມະການແຫ່ງຊາດກ່ຽວກັບວຽກງານບັນດາອົງການສາສະໜາຂອງ ອາແຊັກໄບຢານ ນຳໜ້າທີ່ພວມຢ້ຽມຢາມ ແລະ ເຮັດວຽກຢູ່ ຫວຽດນາມ. ນະທີ່ນີ້, ທ່ານ ເລຮົ່ງແອງ ຢືນຢັນວ່າ: ຫວຽດນາມ ຍາມໃດກໍຖືເປັນສຳຄັນການພົວພັນມິດຕະພາບທີ່ເປັນມູນເຊື້ອກັບປະເທດເພື່ອນມິດຕ່າງໆ ໃນນັ້ນມີປະຊາຊົນ ອາແຊັກໄບຢານ, ການຢ້ຽມຢາມຂອງຄະນະ ແມ່ນໂອກາດທີ່ດີ ເພື່ອໃຫ້ 2 ພັກກຳອຳນາດແລກປ່ຽນຂໍ້ມູນຂ່າວສານ, ບົດຮຽນເຊິ່ງກັນ ແລະ ກັນ ໃນວຽກງານສ້າງພັກ ແລະ ຄຸ້ມຄອງປະເທດ, ປະກອບສ່ວນສຳຄັນເຂົ້າໃນການຊຸກຍູ້ສາຍພົວພັນລະຫວ່າງ 2 ພັກ, 2 ປະເທດໃຫ້ກັນເຂົ້າສູ່ລວງເລິກ, ມີປະສິດທິຜົນ. ທ່ານ ມູບາຣິດ ກູເຣີບານລຶວ ຢືນຢັນວ່າ: ອາແຊັກໄບຢານ ຍາມໃດກໍສະໜັບສະໜູນ ຫວຽດນາມ, ຖືເປັນສຳຄັນການພັດທະນາ ສາຍພົວພັນມິດຕະພາບ, ການຮ່ວມມືທີ່ເປັນມູນເຊື້ອກັບ ຫວຽດນາມ; ຖື ຫວຽດນາມ ເປັນຄູ່ຮ່ວມມືແຖວໜ້າຂອງ ອາແຊັກໄບຢານ ຢູ່ ອາຊີຕາວັນອອກສ່ຽງໃຕ້.
ແລະໃນຕອນບ່າຍຂອງວັນດຽວກັນ, ຢູ່ສຳນັກງານສະພາແຫ່ງຊາດ, ທ່ານຮອງປະທານສະພາແຫ່ງຊາດ ອວງຈູລືວ ຕ້ອນຮັບຄະນະຜູ້ແທນພັກ “ອາແຊັກໄບຢານ ໃໝ່”. ກ່ອນໜ້ານັ້ນ, ທີ່ການເຈລະຈາກັບຄະນະຜູ້ແທນພັກກອມມູນິດ ຫວຽດນາມ ໂດຍທ່ານ ຮ່ວາງບິງກວນ, ຫົວໜ້າຄະນະພົວພັນຕ່າງປະເທດສູນກາງ, ເປັນຫົວໜ້າຄະນະ, 2 ຝ່າຍຢືນຢັນຈະ ສືບຕໍ່ຮັກສາການພົບປະ, ແລກປ່ຽນຂໍ້ມູນຂ່າວສານ, ແລກປ່ຽນຄະນະຜູ້ແທນໃນໄລຍະຈະມາເຖິງ ເພື່ອແນໃສ່ປັບປຸງການພົວພັນລະຫວ່າງ 2 ພັກກຳອຳນາດຢູູ່ 2 ປະເທດ, ສ້າງພື້ນຖານດ້ານການເມືອງໃຫ້ໝັ້ນຄົງເຂັ້ມແຂງ ເພື່ອພັດທະນາການພົວພັນມິດຕະພາບ, ການຮ່ວມມືລະຫວ່າງ 2 ປະເທດ.
(ແຫຼ່ງຄັດຈາກ VOV)


text:
ສ້າງເງື່ອນໄຂໃຫ້ວິສາຫະກິດ ຫວຽດນາມ -ລາວ ພ້ອມກັນພັດທະນາ
(VOVWORLD) - ທີ່ການເຮັດວຽກ, ທ່ານ ຫງວຽນກວນຈີ໋ງ, ຮອງປະທານຄະນະກຳມະການປະຊາຊົນແຂວງ ກວາງຈີ້ ປາດຖະໜາວ່າ ລັດຖະບານລາວ ປັບປຸງວິວັດການກວດກາ, ກົດລະບຽບການສົມທົບລະຫວ່າງບັນດາຂະແໜງການຂອງ 2 ຝ່າຍຕາມຮູບແບບ “ປະຕູດຽວ,ຈອດເທື່ອດຽວ” ໂດຍໄວ, ເພື່ອໃຫ້ຂັ້ນຕອນການກວດກາມີຄວາມສະດວກ ແລະ ງ່າຍດາຍກ່ວາ.
ໃນລະຫວ່າງວັນທີ 23 -24 ພຶດສະພາ, ຄະນະປະຕິບັດງານລະຫວ່າງຂະແໜງຂອງຄະນະກຳມະການຮ່ວມມື ຫວຽດນາມ - ລາວ ໄດ້ເຮັດວຽກກັບຄະນະກຳມະການຮ່ວມມືລາວ - ຫວຽດນາມ ກ່ຽວກັບສະພາບການປະຕິບັດ “ຂໍ້ຕົກລົງຮ່າໂນ້ຍປີ 2017” ແລະ ຮູບແບບກວດກາ “ປະຕູດຽວ,ຈອດເທື່ອດຽວ” ຢູ່ດ່ານຊາຍແດນສາກົນ ລາວບ໋າວ - ແດນສະຫວັນ. ທີ່ການເຮັດວຽກ, ທ່ານ ຫງວຽນກວນຈີ໋ງ, ຮອງປະທານຄະນະກຳມະການປະຊາຊົນແຂວງ ກວາງຈີ້ ປາດຖະໜາວ່າ ລັດຖະບານລາວ ປັບປຸງວິວັດການກວດກາ, ກົດລະບຽບການສົມທົບລະຫວ່າງບັນດາຂະແໜງການຂອງ 2 ຝ່າຍຕາມຮູບແບບ “ປະຕູດຽວ,ຈອດເທື່ອດຽວ” ໂດຍໄວ, ເພື່ອໃຫ້ຂັ້ນຕອນການກວດກາມີຄວາມສະດວກ ແລະ ງ່າຍດາຍກ່ວາ. ສ່ວນຝ່າຍລາວ, ທ່ານ ຄຳເຜີຍ ແກ້ວກິນນາລີ, ຮອງປະທານຜູ້ປະຈຳການຄະນະກຳມະການຮ່ວມມື ລາວ - ຫວຽດນາມ ໄດ້ຊີ້ແຈ້ງວ່າ ລັດຖະບານ ລາວ ຍາມໃດກໍ່ສ້າງເງື່ອນໄຂສະດວກໃຫ້ການດຳເນີນທຸລະກິດ, ຄ້າຂາຍຂອງຊາວ ຫວຽດນາມ ຢູ່ ລາວ. ຄະນະກຳມະການຮ່ວມມື ລາວ - ຫວຽດນາມ ຈະສືບຕໍ່ໂຄສະນາ, ສ້າງກົດລະບຽບການສົມທົບຈາກຂັ້ນເມືອງ, ແຂວງ ຕະຫຼອດຮອດຂັ້ນສູນກາງເພື່ອແນໃສ່ຍົກສູງວົງເງິນການສົ່ງອອກຂອງ 2 ປະເທດ, ສ້າງເງື່ອນໄຂສະດວກໃຫ້ວິສາຫະກິດ ຫວຽດນາມ ຢູ່ລາວ. ການນຳ 2 ແຂວງ ກວາງຈີ້ ແລະ ສະຫວັນນະເຂດ ສືບຕໍ່ແລກປ່ຽນ, ມຸ່ງໄປເຖິງການເປັນເອກະພາບບັນດາມາດຕະການແກ້ໄຂສິ່ງຄົງຄ້າງເກີດຂຶ້ນ. ພາຍຫລັງກອງປະຊຸມນີ້, ຄະນະຈະສືບຕໍ່ຄົ້ນຄ້ວາ ແລະ ລາຍງານຕໍ່ລັດຖະບານ 2 ປະເທດແກ້ໄຂບັນດາສິ່ງຄົງຄ້າງ, ສ້າງເງື່ອນໄຂໃຫ້ວິສາຫະກິດ ຫວຽດນາມ - ລາວ ພ້ອມກັນພັດທະນາ.


text:
ລາຍຊື່ປະເທດຮຽງຕາມຈຳນວນປະຊາກອນ
ປະຊາກອນ ໝາຍເຖິງ ກຸ່ມຄົນ ທີ່ອາໄສຢູ່ໃນພື້ນທີ່ດຽວກັນ ໃນໄລຍະເວລາດຽວກັນ. ວິຊາພູມສາດ ສຶກສາໂຄງສ້າງປະຊາກອນທັງໃນແງ່ຂອງຂະໜາດ, ອາຍຸ ແລະ ເພດ.ລວມເຖິງພາວະການຕາຍ ພຶດຕິກຳການສືບພັນ ແລະ ການເພີ່ມຂື້ນຂອງປະຊາກອນ. ປະຊາກອນຕ້ອງຖືສັນຊາດໃນລັດທີ່ຕົນຢູ່ ແຕກຕ່າງຈາກບຸກຄົນທີ່ຢູ່ພາຍໃຕ້ອຳນາດລັດ ເຊັ່ນ: ຄົນທີ່ມາທ່ອງທ່ຽວໃນປະເທດລາວ ແລະ ຕ້ອງມີສິດທິພິເສດກວ່າປະຊາກອນທີ່ມາຈາກລັດອື່ນ ຫາກຢູ່ໃນດິນແດນຂອງລັດນັ້ນ ຕາມສາຍເລືອດ ຫຼື ຕາມສິດທິຈະໄດ້ຮັບຕາມລັດຖະທຳມະນູນ. ຄວາມໜາແໜ້ນປະຊາກອນ ແມ່ນ ຈຳນວນຄົນ ຫຼື ສິ່ງທີ່ມີຊີວິດຕໍ່ໜ່ວຍພື້ນຖື ພື້ນທີ່ໃດມີຄວາມໜາແໜ້ນຕໍ່ປະຊາກອນສູງ ສະແດງວ່າມີຈຳນວນປະຊາກອນຫຼາຍ.


text:
ປະຫວັດຄວາມເປັນມາ
ອົງການຈັດຕັ້ງບໍລິຫານ ແລະ ຄຸ້ມຄອງການສຶກສາ ໄດ້ປັບປຸງປ່ຽນແປງໄປຕາມແນວທາງນະໂຍບາຍການປົກຄອງແຫ່ງຊາດ. ນັບແຕ່ປີ 1975 ເຖິງປີ 1992 ອົງການຈັດຕັ້ງ ທີ່ຮັບຜິດຊອບວຽກງານສຶກສາຢູ່ຂັ້ນແຂວງ ເອີ້ນວ່າ: “ພະແນກສຶກສາແຂວງ, ກໍາແພງນະຄອນ” ຊຶ່ງມີພາລະບົດບາດຈັດຕັ້ງປະຕິບັດແນວທາງນະໂຍບາຍ ແລະ ແຜນພັດທະນາ ການສຶກສາຂອງກະຊວງສຶກສາ; ຊີ້ນຳ, ນຳພາ, ຄຸ້ມຄອງ ແລະ ພັດທະນາການສຶກສາຕາມແຜນພັດທະນາເສດຖະກິດ-ສັງຄົມຂອງແຂວງ. ພະແນກສຶກສາແຂວງ, ກຳແພງນະຄອນ ນີ້ເປັນສ່ວນໜຶ່ງຂອງອົງການປົກຄອງແຂວງ ແລະ ພາຍໃຕ້ການຊີ້ນຳ, ນຳພາທາງດ້ານການເມືອງແນວຄິດ, ການຈັດຕັ້ງ ແລະ ຊີວິດການເປັນຢູ່ຂອງອໍານາດການປົກຄອງແຂວງ. ຕົກມາຮອດປີ 1993 ອົງການຈັດຕັ້ງທີ່ຮັບຜິດຊອບວຽກງານການສຶກສາຢູ່ຂັ້ນແຂວງ ເອີ້ນວ່າ: “ພະແນກສຶກສາປະຈຳແຂວງ, ກຳແພງນະຄອນ” ຕາມຂໍ້ຕົກລົງຂອງລັດຖະມົນຕີວ່າການ ກະຊວງສຶກສາທິການ ສະບັບເລກທີ 320 ສສ 1993, ລົງວັນທີ 23 ມິຖຸນາ 1993 ຊຶ່ງເປັນການຈັດຕັ້ງຂັ້ນໜຶ່ງໃນລະບົບບໍລິຫານ ແລະ ຄຸ້ມຄອງການສຶກສາ ມີພາລະບົດບາດຈັດຕັ້ງປະຕິບັດ ແນວທາງນະໂຍບາຍຂອງພັກ, ແຜນພັດທະນາການສຶກສາ ແລະ ນິຕິກຳຕ່າງໆຂອງລັດ. ໃນໄລຍະນີ້ ພະແນກສຶກສາປະຈຳແຂວງເປັນອົງການສາຍຕັ້ງ ຂອງກະຊວງສຶກສາທິການທີ່ປະຈຳຢູ່ແຂວງ; ແຕ່ພະແນກນີ້ກໍມີໜ້າທີ່ ສ້າງແຜນພັດທະນາການສຶກສາ ໃຫ້ສອດຄ່ອງກັບແຜນພັດທະນາເສດຖະກິດ-ສັງຄົມ ຂອງແຂວງ.
ຕໍ່ມາໃນປີ 2009 ລັດຖະບານ ໄດ້ປັບປຸງກົງຈັກການຈັດຕັ້ງບໍລິຫານທຸກໆ ຂະແໜງການໃນທົ່ວລັດ; ພະແນກສຶກສາປະຈຳແຂວງ ໄດ້ປ່ຽນຊື່ເປັນ “ພະແນກສຶກສາທິການແຂວງ, ນະຄອນຫຼວງ”.ຂໍ້ຕົກລົງຂອງລັດຖະມົນຕີວ່າການ ກະຊວງສຶກສາທິການ ສະບັບ ເລກທີ 1584/ ສສ.ຈຕ, ລົງວັນທີ 3 ກໍລະກົດ 2009; ພະແນກ ສຶກສາທິການແຂວງ, ນະຄອນຫຼວງ ມີພາລະບົດບາດໃນການປະຕິບັດແນວທາງນະໂຍບາຍຂອງພັກ, ແຜນພັດທະນາການສຶກສາແຫ່ງຊາດ ແລະ ນິຕິກຳຕ່າງໆຂອງລັດ. ພະແນກສຶກສາທິການແຂວງ, ນະຄອນຫຼວງ ມີກົງຈັກການຈັດຕັ້ງ ຊຶ່ງປະກອບດ້ວຍຂະແໜງ 11 ຂະແໜງ ຄື: ຂະແໜງບໍລິຫານ, ຂະແໜງຈັດຕັ້ງແລະພະນັກງານ, ຂະແໜງສະຖິຕິ-ແຜນການ, ຂະແໜງກວດກາ ແລະ ປະເມີນຜົນ, ຂະແໜງປະຖົມ-ອະນຸບານສຶກສາ, ຂະແໜງມັດທະຍົມສຶກສາ, ຂະແໜງອາຊີວະສຶກສາ ແລະ ຝຶກອົບຮົມວິຊາຊີບ, ຂະແໜງພະລະແລະສິລະປະສຶກສາ, ຂະແໜງການສຶກສານອກໂຮງຮຽນ,ຂະແໜງພັດທະນາຄູ ແລະ ຂະແໜງຄຸ້ມຄອງການສຶກສາເອກະຊົນ.
ປະຈຸບັນໄດ້ມີການປັບປຸງການຈັດຕັ້ງຂອງລັດຖະບານ ຄືນໃໝ່ໃນບາງຂະແໜງການ; ສະເພາະຂະແໜງການ ສຶກສາ ໄດ້ຖືກເຕົ້າໂຮມເຂົ້າກັບຂະແໜງການກິລາ. ດັ່ງນັ້ນ ຊື່ກະຊວງກໍ່ໄດ້ປ່ຽນມາ ເປັນ “ກະຊວງສຶກສາທິການ ແລະ ກິລາ” ແລະ ພະແນກສຶກສາທິການແຂວງ ກໍ່ໄດ້ປ່ຽນຊື່ມາເປັນ “ພະແນກສຶກສາທິການ ແລະ ກິລາແຂວງ”. ສ່ວນພາລະບົດບາດຕົ້ນຕໍ ແມ່ນຈັດຕັ້ງຜັນຂະຫຍາຍແນວທາງນະໂຍບາຍການສຶກສາ ແລະ ກິລາ ຂອງພັກ, ແຜນການພັດທະນາການສຶກສາ, ກິລາ ແລະ ນິຕິກຳຕ່າງໆຂອງລັດ ໃຫ້ປາກົດຜົນເປັນຈິງ.
ຮູບຫົວໜ້າພະແນກສຶກສາທິການ ແລະ ກິລາແຕ່ລະສະໄໝ


text:
(ພາບປະກອບ)
ສະຫະສະມາຄົມ ກາເຟ ກາກາວ ຫວຽດນາມ ເປັນປະທານ, ສົມທົບກັບບັນດາກະຊວງ, ຂະແໜງການ, ທ້ອງຖິ່ນທີ່ກ່ຽວຂ້ອງ ຈະຈັດຕັ້ງວັນກາເຟ ຫວຽດນາມ ນັບແຕ່ວັນທີ 08 – 11/12/2016 ຢູ່ນະຄອນ ໂຮ່ຈີມິນ. ດ້ວຍຄວາມປາດຖະໜາຢາກຊຸກຍູ້ການພັດທະນາບັນດາເຄື່ອງໝາຍການຄ້າກາເຟ ເຖິງຜູ້ບໍລິໂພກພາຍໃນປະເທດ ແລະ ສາກົນ, ວັນກາເຟ ຫວຽດນາມ ເພື່ອແນໃສ່ເພີ່ມທະວີກາລະໂອກາດໂຄສະນາ ແລະ ກະຕຸກຊຸກຍູ້ຕະຫລາດໃຫ້ບັນດາຫົວໜ່ວຍຜະລິດ, ດຳເນີນທຸລະກິດກາເຟ. ລາຍການຈະດຳເນີນໄປດ້ວຍເນື້ອໃນອຸດົມສົມບຸນຫລາຍຢ່າງລວມມີ: ງານວາງສະແດງໂຄສະນາ, ແນະນຳບັນດາຜະລິດຕະພັນກາເຟມີຄຸນນະພາບສູງ ທີ່ມາຈາກບັນດາເຂດປູກກາເຟທີ່ມີຊື່ສຽງໃນທົ່ວປະເທດ, ຊີມກາເຟຂອງບັນດາເຄື່ອງໝາຍການຄ້າທີ່ມີຊື່ສຽງ, ເຊີດຊູຜະລິດຕະພັນກາເຟທີ່ມີອິດທິພົນຊື່ສຽງດ້ວຍຄຸນນະພາບສູງ, ພິເສດແມ່ນຊ່ວຍໃຫ້ຜູ້ບໍລິໂພກມີຄວາມຮູ້ກ່ຽວກັບຄຸນປະໂຫຍດຂອງກາເຟສຳລັບສຸຂະພາບຂອງວົງຄະນະຍາດ.
(ແຫຼ່ງຄັດຈາກ VOV)


text:
ກອງປະຊຸມຝຶກອົບຮົມການກຳນົດຕຳແໜ່ງງານ
ໃນຕອນເຊົ້າຂອງ ວັນທີ 11-13 ກໍລະກົດ 2018 ທີ່ຫ້ອງປະຊຸມໃຫ່ຍ ຊັ້ນ II ຂອງສະຖາບັນຄົ້ນຄ້ວາ ແລະ ຝຶກອົບຮົມໄອຍະການ ໄດ້ຈັດພິທີເປີດສຳມະນາກ່ຽວກັບການກຳນົດຕຳແໜ່ງງານ, ໃຫ້ກຽດເປັນປະທານ ໂດຍ ທ່ານ ສົມບູນ ລາດສະບົວສີ ຄະນະບໍລິຫານງານພັກ, ຫົວໜ້າກົມຈັດຕັ້ງ-ພະນັກງານ ອົງການໄອຍະການປະຊາຊົນສູງສຸດ ແລະ ມີຜູ້ເຂົ້າຮ່ວມທັງໝົດ 50 ກວ່າທ່ານ.ອ່ານຕໍ່ >>>
ຍົກລະດັບຄວາມຮູ້ຄວາມສາມາດດ້ານທິດສະດີການເມືອງ ແລະ ການປົກຄອງ ໄລຍະສັ້ນ 45 ວັນ
ໃນຕອນເຊົ້າຂອງວັນທີ 25 ມີຖຸນາ 2018 ທີ່ຫ້ອງປະຊຸມໃຫ່ຍ ຊັ້ນ I ຂອງອົງການໄອຍະການປະຊາຊົນສູງສຸດ ໄດ້ເປີດພິທີຝຶກອົບຮົມທິດດີການເມືອງ ແລະ ການປົກຄອງ ໄລຍະສັ້ນ 45 ວັນ, ຊຸດທີ IX ໃຫ້ແກ່ພະນັກງານຫຼັກແຫຼ່ງອົງການໄອຍະການປະຊາຊົນ ທົ່ວປະເທດ. ໂດຍພາຍໃຕ້ການເຂົ້າຮ່ວມເປັນປະທານ ຂອງທ່ານ ຄໍາສານ ສຸວົງ ກໍາມະການສູນກາງພັກ, ຫົວໜ້າອົງການໄອຍະການະຊາຊົນສູງສຸດ ເຂົ້າຮ່ວມມີທ່ານ ຮອງ ສຈ ສະໝຸດທອງ ສົມພານິດ ຄະນະບໍລິຫານງານພັກ, ຮອງຫົວໜ້າສະຖາບັນການເມືອງ ແລະ ການປົກຄອງແຫ່ງຊາດ, ຫົວໜ້າຫ້ອງການ, ຫົວໜ້າກົມ, ຮອງຫົວໜ້າກົມ ແລະ ພະນັກງານຝຶກອົບຮົມເຂົ້າຮ່ວມຈໍານວນທັງໝົດ 100 ທ່ານ. ເປັນຍິງ 33 ທ່ານ.ອ່ານຕໍ່ >>>
ຜົນສຳເລັດການຝຶກອົບຮົມວຽກງານໄອຍະການ
ພິທີປິດຝຶກອົບຮົມວຽກງານໄອຍະການ ໃຫ້ແກ່ພະນັກງານວິຊາການຂອງອົງການໄອຍະການປະຊາຊົນສູງສຸດ, ພາກກາງ, ນະຄອນຫຼວງວຽງຈັນ ແລະ ອົງການໄອຍະການທະຫານ ໄດ້ອັດລົງດ້ວຍຜົນສຳເລັດໃນວັນທີ 8 ມີຖຸນາ 2018 ໂດຍໃຫ້ກຽດເຂົ້າຮ່ວມຂອງທ່ານ ໄຊຊະນະ ໂຄດພູທອນ ຮອງເລຂາຄະນະພັກ, ຮອງຫົວໜ້າອົງການໄອຍະການປະຊາຊົນສູງສຸດ.ອ່ານຕໍ່ >>>
ພິທີ ປະກາດການປັບປຸງການຈັດຕັ້ງ ແລະ ການສ້າງຕັ້ງ ອົງການໄອຍະການປະຊາຊົນເຂດ.
ເພື່ອເປັນການປັບປຸງບຸກຄະລະກອນ ແລະ ເພີ້ມທະວີໃນການເສີມສ້າງລະບົບການຈັດຕັ້ງໃນຖັນແຖວພະນັກງານຂອງອົງການໄອຍະການປະຊາຊົນແຂວງ ແລະ ອົງການໄອຍະການປະຊາຊົນ ເຂດ IV ເມືອງ ອາດສະພັງທອງ , ໃນ ລະຫວ່າງ ວັນທີ 4 ຫາ 5 ມິຖຸນາ 2018 , ອົງການໄອຍະການປະຊາຊົນສູງສຸດ ໄດ້ລົງເຄື່ອນໄຫວວຽກງານທາງລັດຖະການ ທີ່ ແຂວງ ສະຫວັນນະເຂດ, ເມືອງ ອາດສະພັງທອງ ຂື້ນ ໂດຍການເປັນປະທານຮ່ວມ ທ່ານ ປອ ໂພໄຊ ໄຊຍະສອນ, ກໍາມະການສໍາຮອງສູນກາງພັກ,ຮອງເລຂາພັກແຂວງ, ຮອງເຈົ້າແຂວງສະຫວັນນະເຂດ ແລະ ທ່ານ ໄຊຊະນະ ໂຄດພູທອນ ,ຮອງເລຂາຄະນະພັກ, ຮອງ ຫົວໜ້າອົງການໄອຍະການປະຊາຊົນສູງສຸດ, ໃຫ້ກຽດເຂົ້າຮ່ວມພິທີດັ່ງກ່າວ ມີ ຄະນະພັກ- ຄະນະນໍາແຂວງ, ເຈົ້າເມືອງ 3 ຕົວເມືອງ ຄື: ເມືອງ ອາດສະພັງທອງ, ເມືອງ ອາດສະພອນ ແລະ ເມືອງ ພະລານໄຊ, ມີ ຫົວໜ້າອົງການໄອຍະການປະຊາຊົນແຂວງ ແລະ ບັນດທ່ານ ອົງການໄອຍະການປະຊາຊົນເຂດ IV ປະຈໍາເມືອງ ອາດສະພັງທອງ, ຫົວໜ້າກົມ- ຮອງກົມ, ຫົວໜ້າຫ້ອງການ - ຮອງຫົວໜ້າຫ້ອງການ, ພະນັກງານລັດຖະກອນ ແລະ ແຂກທີ່ຖືກເຊີນກ່ຽວຂ້ອງອ້ອມຂ້າງເຂົ້າຮ່ວມຈໍານວນ 200 ກວ່າທ່ານ.ອ່ານຕໍ່ >>>
ສ້າງຄວາມເຂັ້ມແຂງໃນການຕິດຕາມກວດກາການດຳເນີນຄະດີແພ່ງ
ອົງການໄອຍະການປະຊາຊົນສູງສຸດ ໄດ້ຈັດຊຸດອົບຮົມຍົກລະດັບຄວາມສາມາດໃນການຕິດຕາມກວດກາການດຳເນີນຄະດີແພ່ງ ເພື່ອຈັດ ຕັ້ງປະຕິບັດກົດໝາຍໃນການຕິດຕາມກວດກາການດຳເນີນຄະດີແພ່ງ ຂອງບັນດາ 5 ແຂວງພາກເໜືອ ຂຶ້ນໃນວັນທີ 28-30 ພຶດສະພາ 2018 ຜ່ານມານີ້ ຢູ່ທີ່ຫ້ອງປະຊຸມໂຮງແຮມມິດຕະພາບແຂວງອຸດົມໄຊ ກ່ຽວກັບການສ້າງຄວາມເຂັ້ມແຂງທາງດ້ານວິຊາການ. ໂດຍການ ເປັນປະທານຂອງ ທ່ານ ໄຊຊະນະ ໂຄດພູທອນ ຮອງຄະນະບໍລິຫານງານພັກ, ຮອງຫົວໜ້າອົງການໄອຍະການປະຊາຊົນສູງສຸດ ແລະ ດຣ ສົນທະຍາ ເຄືອເວດ ໄອຍະການຜູ້ຊ່ຽວຊານພິເສດ ເລຂານຸການສຳນັກງານຄະດີສານສູງພາກ 5, ມີສຳມະນາກອນຈາກອົງການໄອຍະການ ປະຊາຊົນພາກເໜືອ, ແຂວງຜົ້ງສາລີ, ແຂວງບໍ່ແກ້ວ, ຫຼວງນ້ຳທາ, ແຂວງຫົວພັນ ແລະ ແຂວງອຸດົມໄຊ ພ້ອມດ້ວຍພະນັກງານທີ່ກ່ຽວຂ້ອງ ເຂົ້າຮ່ວມ ຈຳນວນ 49 ທ່ານ.ອ່ານຕໍ່ >>>
ສ້າງຂະບວນອອກແຮງງານການຂໍ່ານັບຮັບຕ້ອນ ວັນເດັກນ້ອຍສາກົນ ແລະ ວັນປູກຕົ້ນໄມ້ແຫ່ງຊາດ 2018
ໃນຕອນເຊົ້າຂອງວັນທີ 1 ມິຖຸນາ 2018 ອົງການໄອຍະການປະຊາຊົນສູງສຸດໄດ້ສ້າງຂະບວນການອອກແຮງງານເພື່ອຂ່ຳນັບຮັບຕ້ອນ ວັນເດັກນ້ອຍສາກົນ ແລະ ວັນປູກຕົ້ນໄມ້ແຫ່ງຊາດ ຂື້ນ ທີ່ ບໍລິເວນດີນປຸກສ້າງສະຖາບັນຄົ້ນຄວ້າ ແລະ ຝືກອົບຮົມໄອຍະການ (ຢູ່ທີ່ ບ້ານ ຊຽງດາ, ເມືອງ ໄຊເສດຖາ ແຂວງ ນະຄອນຫຼວງວຽງຈັນ) ໂດຍ ການເຂົ້າຮ່ວມຂະບວນການດັ່ງກ່າວ ທ່ານ ຄຳສານ ສຸງວົງ ຫົວໜ້າ ອົງການໄອຍະການປະຊາຊົນສູງສຸດ, ມີຄະນະພັກ-ຄະນະນຳ,ຫົວໜ້າກົມ-ຮອງກົມ, ຫົວໜ້າຫ້ອງການ, ສະຖາບັນຄົ້ນຄ້ວາ ແລະ ຝືກອົບຮົມໄອຍະການ ແລະ ພະນັກງານລັດຖະກອນເຂົ້າຮ່ວມ ຈຳນວນ 150 ກວ່າທ່ານ.ອ່ານຕໍ່ >>>
ພິທີມອບ-ຮັບເຄື່ອງຊ່ວຍເຫຼືອຈາກ ບໍລິສັດ ເຄບີ ໂຄລາວ ເຊົ່າສິນເຊື່ອຈຳກັດ
ໃນວັນທີ 31 ພຶດສະພາ 2018 ທີ່ ຫ້ອງການອົງການໄອຍະການປະຊາຊົນສູງສຸດ ໄດ້ຈັດພິທີ ມອບ-ຮັບ ການຊ່ວຍເຫລືອ ລະຫວ່າງ ບໍລິສັດ ເຄບີ ໂຄລາວ ເຊົ່າສິນເຊື່ອຈຳກັດ ແລະ ຫ້ອງການ ອົງກາານໄອຍະການປະຊາຊົນສູງສຸດ. ໂດຍການເຂົ້າຮ່ວມເປັນປະທານຂອງ ທ່ານ ຄຳສານ ສຸວົງ ຫົວໜ້າ ອົງການໄອຍະການປະຊາຊົນສູງສຸດ, ມີບັນດາທ່ານໃນຄະນະນໍາຫ້ອງການ, ຜູ້ຕາໜ້າບັນດາກົມກ່ຽວຂ້ອງ ແລະ ຕາງໜ້າ ບໍລິສັດ ເຄບີໂຄລາວ ເຊົ່າສິນເຊື່ອຈຳກັດ ແລະ ອາສາສະໜັກ ຊ່ຽວຊານໄອຊີທີ ສາທາລະນະລັດເກົາຫລີ ເຂົ້າຮ່ວມໃນພິທີດັ່ງກ່າວ.ອ່ານຕໍ່ >>>
ປາຖະກະຖາເຜີຍແຜ່ເອກະສານສະພາບລາວ-ກຳປູເຈຍໃນປັດຈຸບັນ
ເພື່ອເປັນການຫວນຄືນມູນເຊື້ອປະຫວັດຄວາມເປັນມາ ລະຫວ່າງ ສາຍພົວພັນສອງຊາດ ລາວ-ກໍາປູເຈຍ ຢູ່ທີ່ ອົງການໄອຍະການປະຊາຊົນສູງສຸດ (ອອປສ) ໄດ້ຈັດຕັ້ງກາເຜີຍແຜ່ເອກກະສານສະພາບລາວ-ກໍາປູເຈຍ ຂື້ນ ໃນຄັ້ງວັນທີ 31 ພຶດສະພາ 2018, ໂດຍ ການໃຫ້ກຽດຂື້ນເຜີຍແຜ່ເອກະສານໃນຄັ້ງນີ້ ທ່ານ ແສງເພັດ ຮຸ່ງບຸນຍວງ ຮອງລັດຖະມົນຕີ ກະຊວງການຕ່າງປະເທດ,ໃຫ້ກຽດເຂົ້າຮ່ວມຮັບຟັງມີ ທ່ານ ຄຳສານ ສຸວົງ ຫົວໜ້າ ອົງການໄອຍະການປະຊາຊົນສູງສຸດ, ມີ ຄະນະພັກ-ຄະນະນຳ(ອອປສ), ບັນດາຫົວໜ້າກົມ, ຮອງຫົວໜ້າກົມ - ຫ້ອງການ, ສະຖາບັນຄົ້ນຄ້ວາ ແລະ ຝຶກອົບຮົມໄອຍະການ ພ້ອມດ້ວຍພະນັກງານ-ລັດຖະກອນທັງໜົດເຂົ້າຮ່ວມຈໍານວນ 100 ກ່ວາທ່ານ.ອ່ານຕໍ່ >>>


text:
ຫວຽດນາມສົ່ງເສີມວິສາຫະກິດອັງກິດເຂົ້າມາລົງທຶນຢູ່ຫວຽດນາມ
ວັນທີ 17 ມັງກອນ, ຢູ່ຮ່າໂນ້ຍ, ທ່ານຮອງນາຍົກລັດຖະມົນຕີຫວຽດນາມ ຈີ້ງດິງຢຸງ ໄດ້ໃຫ້ການຕ້ອນຮັບທ່ານ Jammes Mayer Sassoon ຜູ້ອຳນວຍການຝ່າຍບໍລິຫານ ກຸ່ມບໍລິສັດ Jardine Matheson ຂອງອັງກິດ
ທ່ານຮອງນາຍົກລັດຖະມົນຕີຫວຽດນາມ ຈີ້ງດິງຢຸງ ຕ້ອນຮັບທ່ານ Jammes Mayer Sassoon
ຜູ້ອຳນວຍການຝ່າຍບໍລິຫານ ກຸ່ມບໍລິສັດ Jardine Matheson
ທ່ານຮອງນາຍົກລັດຖະມົນຕີຫວຽດນາມ ຈີ້ງດິງຢຸງ ໄດ້ເນັ້ນໜັກເຖິງການພັດທະນາຢ່າງຕັ້ງໜ້າຂອງສາຍພົວພັນຄູ່ຮ່ວມມືຍຸດທະສາດຫວຽດນາມ-ອັງກິດໃນໄລຍະທີ່ຜ່ານມາ, ເປັນຕົ້ນແມ່ນໃນຂົງເຂດການຄ້າ, ການລົງທຶນ ແລະ ການທ່ອງທ່ຽວ. ທ່ານຮອງນາຍົກລັດຖະມົນຕີຫວຽດນາມ ຈີ້ງດິງຢຸງ ຢືນຢັນວ່າ ລັດຖະບານຫວຽດນາມພວມປະຕິບັດບັນດານະໂຍບາຍສ້າງເສດຖະກິດມະຫາພາກເປັນປົກກະຕິ, ຄວບຄຸມເງິນເຟີ້, ຊຸກຍູ້ເສດຖະກິດພາກເອກະຊົນ, ສ້າງສະພາບແວດລ້ອມແຫ່ງການດຳເນີນທຸລະກິດສະເໝີພາບ, ອຳນວຍຄວາມສະດວກໃຫ້ແກ່ບັນດານັກລົງທຶນ, ໃນນັ້ນມີນັກລົງທຶນໃຫຍ່ຂອງອັງກິດ.
ສ່ວນທ່ານ Jammes Mayer Sassoon ຜູ້ອຳນວຍການຝ່າຍບໍລິຫານ ກຸ່ມບໍລິສັດ Jardine Matheson ສະແດງຄວາມປະທັບໃຈຕໍ່ບັນດາໝາກຜົນພັດທະນາເສດຖະກິດ-ສັງຄົມຊຶ່ງຫວຽດນາມບັນລຸມາໄດ້ ພ້ອມທັງຕີລາຄາສູງບັນດານະໂຍບາຍປົວແປງສະພາບແວດລ້ອມແຫ່ງການລົງທຶນ, ອຳນວຍຄວາມສະດວກໃຫ້ແກ່ບັນດາວິສາຫະກິດ.
(ແຫຼ່ງຄັດຈາກ VOV)


text:
WB ເພີ່ມທະວີການຮ່ວມມື,ໜູນຊ່ວຍຫວຽດນາມພັດທະນາເສດຖະກິດ-ສັງຄົມ
ຜູ້ອຳນວຍການແຫ່ງຊາດຂອງທະນາຄານໂລກປະຈຳຫວຽດນາມ Ousmane Dione
ວັນທີ 10/4, ທີ່ຮ່າໂນ້ຍ, ຫົວໜ້າຄະນະເສດຖະກິດສູນກາງພັກ ຫງວຽນວັນບິ່ງ ໄດ້ໃຫ້ການຕ້ອນຮັບທ່ານ Ousmane Dione, ຜູ້ອຳນວຍການແຫ່ງຊາດທະນາຄານໂລກ ປະຈຳຫວຽດນາມ. ທ່ານຫງວຽນວັນບິ່ງ ໄດ້ລາຍງານໂດຍສັງເຂບຕໍ່ຄະນະ ກ່ຽວກັບສະພາບການດ້ານເສດຖະກິດຂອງຫວຽດນາມໃນໄລຍະຜ່ານມາ, ທ່ານຫົວໜ້າຄະນະເສດຖະກິດສູນກາງພັກ ຫງວຽນວັນບິ່ງ ຢືນຢັນວ່າ ລັດຖະບານຫວຽດນາມເດັດດ່ຽວເດີນຕາມເປົ້າໝາຍເສດຖະກິດມະຫາພາກເປັນປົກກະຕິ, ເອົາໃຈໃສ່ເປັນພິເສດເຖິງຄຸນນະພາບການເຕີບໂຕ, ຍູ້ໄວການສ້າງໂຄງປະກອບເສດຖະກິດຄືນໃໝ່.
ຜູ້ອຳນວຍການແຫ່ງຊາດຂອງທະນາຄານໂລກປະຈຳຫວຽດນາມ Ousmane Dione ໄດ້ແຈ້ງໃຫ້ຊາບກ່ຽວກັບບັນດາເນື້ອໃນໂດຍພື້ນຖານ, ບັນດາຈຸດສຸມບຸລິມະສິດ ແລະ ວິທີການຜັນຂະຫຍາຍກອບຄູ່ຮ່ວມມືແຫ່ງຊາດ ( CPF) ຫວຽດນາມ-ທະນາຄານໂລກ ໃຫ້ແກ່ໄລຍະ 2017-2022. ທ່ານ Ousmane Dione ຢືນຢັນວ່າ ຈະເພີ່ມທະວີການຮ່ວມມື, ການໜູນຊ່ວຍຂອງທະນາຄານໂລກ ໃຫ້ແກ່ຫວຽດນາມ ຫຼາຍກວ່າອີກ.
(ແຫຼ່ງຄັດຈາກ VOV)


text:
ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກີມເງິນ
ໄດ້ໄປຮອດສະໜາມບິນສາກົນ Budapest ນະຄອນຫລວງ Budapest
(vovworld) – 17 ໂມງວັນທີ 08/04 (ຕາມເວລາທ້ອງຖິ່ນ), ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກີມເງິນ ໄດ້ໄປຮອດສະໜາມບິນສາກົນ Budapest ນະຄອນຫລວງ Budapest ເລີ່ມຕົ້ນການຢ້ຽມຢາມ ຮຸງກາຣີ ຢ່າງເປັນທາງການແຕ່ວັນທີ 08 – 11/04 ຕາມຄຳເຊີນຂອງທ່ານປະທານສະພາແຫ່ງຊາດ ຮຸງກາຣີ Laszlo Kover. ຕ້ອນຮັບທ່ານນາງປະທານສະພາແຫ່ງຊາດ ຫງວຽນທິກີມເງິນ ຢູ່ສະໜາມບິນມີທ່ານ Somfai Zoltan ຫົວໜ້າກົມພິທີການ ສະພາແຫ່ງຊາດ ຮຸງກາຣີ, ທ່ານ ຫງວຽນແທງຕ໋ວນ ເອກອັກຄະລັດຖະທູດ ຫວຽດນາມ ປະຈຳ ຮຸງກາຣີ ແລະ ຜູ້ຕາງໜ້າພໍ່ແມ່ປະຊາຊົນຊາວ ຫວຽດນາມ ອາໄສຢູ່ ຮຸງກາຣີ.
ແລະກໍ່ໃນວັນດຽວກັນ, ທີ່ການຕ້ອນຮັບທ່ານນາງປະທານສະພາແຫ່ງຊາດ ຫງວຽນທິກີມເງິນ, ທ່ານຮອງປະທານສະພາແຫ່ງຊາດ ຮຸງກາຣີ Gulyas Gergely ຖືວ່າ: ການຢ້ຽມຢາມຈະເຮັດໃຫ້ການພົວພັນດ້ານການເມືອງ, ເສດຖະກິດ, ສັງຄົມທີ່ດີງາມໃນໄລຍະຜ່ານມາເລິກເຊິ່ງກ່ວາອີກ. ທ່ານນາງປະທານສະພາແຫ່ງຊາດ ຫງວຽນທິກີມເງິນ ເຊື່ອໝັ້ນວ່າ ການຢ້ຽມຢາມຈະສືບຕໍ່ປັບປຸງ ແລະ ເພີ່ມທະວີການພົວພັນມິດຕະພາບ, ການຮ່ວມມືທີ່ເປັນມູນເຊື້ອລະຫວ່າງ 2 ປະເທດກ່ວາອີກ.


text:
ພາລະກຳຊຸກຍູ້ການເຈລະຈາລະຫວ່າງ ອາເມລິກາ - ສປປ.ເກົາຫຼີ ຂອງທ່ານປະທານາທິບໍດີ ສ.ເກົາຫຼີ
(VOVWORLD) - ວັນທີ 23 ກັນຍາ, ທ່ານປະທານາທິບໍດີ ສ.ເກົາຫຼີ Moon Jae-in ໄດ້ເດີນທາງໄປ ອາເມລິກາ, ເລີ່ມຕົ້ນການໄປຢ້ຽມຢາມທາງລັດຖະກິດຢູ່ຕ່າງປະເທດ ແລະ ເຂົ້າຮ່ວມກອງປະຊຸມສຸດຍອດປະຈຳປີຂອງສະມັດຊາໃຫຍ່ສະຫະປະຊາຊາດ ແລະ ພົບປະກັບທ່ານປະທານາທິບໍດີ ອາເມລິກາ Donald Trump.
ການຢ້ຽມຢາມໄດ້ດຳເນີນເປັນເວລາ 2, 3 ວັນພາຍຫລັງກອງປະຊຸມສຸດຍອດລະຫວ່າງ ສ.ເກົາຫຼີ ແລະ ສປປ.ເກົາຫຼີ ຄັ້ງທີ 3 ໃນປີນີ້ລະຫວ່າງທ່ານ Moon Jae-in ກັບການນຳ ສປປ.ເກົາຫຼີ Kim Jong-un.
ຄາດວ່າ: ທ່ານປະທານາທິບໍດີ Moon Jae-in ຈະມີບົດກ່າວຄຳເຫັນຢູ່ກອງປະຊຸມສະມັດຊາໃຫຍ່ສະຫະປະຊາຊາດກ່ຽວກັບໝາກຜົນຂອງການພົບປະສຸດຍອດລະຫວ່າງ ສ.ເກົາຫຼີ ແລະ ສປປ.ເກົາຫຼີ ທີ່ຜ່ານມາ. ເຖິງຢ່າງໃດກໍ່ຕາມ, ຈຸດປະສົງຂອງການໄປຢ້ຽມຢາມທາງລັດຖະກິດຢູ່ ອາເມລິກາ ຄັ້ງນີ້ຂອງທ່ານ Moon Jae-in ແມ່ນດຳເນີນການພົບປະຂັ້ນສູງກັບທ່ານປະທານາທິບໍດີ Donald Trump, ປຶກສາຫາລືກ່ຽວກັບວິທີການແກ້ໄຂສະພາບບໍ່ມີທາງອອກໃນການເຈລະຈາລະຫວ່າງ ອາເມລິກາ ແລະ ສປປ.ເກົາຫຼີ ແລະ ຊຸກຍູ້ການປັບປຸງສາຍພົວພັນລະຫວ່າງ ອາເມລິກາ ແລະ ສປປ.ເກົາຫຼີ.


text:
(ພາບປະກອບ)
ທ່ານນາຍົກລັດຖະມົນຕີຫວຽດນາມ ຫາກໍ່ອະນຸມັດແຜນຮ່າງ “ເພີ່ມທະວີການສອນພາສາຫວຽດ ທາງເຄືອຂ່າຍອິນເຕີເນັດ ໃຫ້ຊາວຫວຽດນາມ ຢູ່ຕ່າງປະເທດ”. ແຜນຮ່າງເພື່ອແນໃສ່ກໍ່ສ້າງ ແລະ ຮັກສາລາຍການສອນພາສາຫວຽດ ທາງເຄືອຂ່າຍອິນເຕີເນັດໂດຍພື້ນຖານ, ແທດຈິງ, ມີປະສິດທິຜົນ, ເໝາະສົມ, ສຳຜັດງ່າຍ ໃຫ້ຊາວຫວຽດນາມ ຢູ່ຕ່າງປະເທດ, ຊ່ວຍໃຫ້ບັນດາຊາວຫວຽດນາມລຸ່ນຕ່າງໆ ຢູ່ຕ່າງປະເທດ, ເປັນຕົ້ນແມ່ນຄົນລຸ່ນໝຸ່ມ ທີ່ຮູ້ພາສາຫວຽດຢ່າງພຽງພໍ ເພື່ອນຳໃຊ້ເປັນປະຈຳ, ປະກອບສ່ວນຮັກສາ ແລະ ເສີມຂະຫຍາຍ ສະຕິອວ່າຍໜ້າເມືອຫາກົກເຄົ້າເຫງົາກໍ, ບ້ານເກີດເມືອງນອນ, ປະເທດຊາດ, ຮັກສາສີສັນຊາດ. ແຜນຮ່າງຈະສ້າງລາຍການສອນພາສາຫວຽດຂັ້ນພື້ນຖານ ຕາມ 6 ລະດັບ; ຮຽບຮຽງປື້ມແບບຮຽນ, ລະບົບບົດສອນ, ບົດຝອກຫັດ, ເຄື່ອງມືກວດກາຕີລາຄາເຄືອຂ່າຍອິນເຕີເນັດ. ແຜນຮ່າງຮຽບຮຽງບັນດາລາຍການ, ເອກະສານສອນພາສາຫວຽດ ຕາມຫົວເລື່ອງ, ຫົວຂໍ້ທົ່ວໄປ ເຊັ່ນ: ລາຍການພັດທະນາ, ໄປຝຶກຫັດພາສາຫວຽດ (ດັດສຽງພາສາຫວຽດ); ເອກະສານສອນພາສາຫວຽດສອງພາສາ ຫວຽດ-ອັງກິດ; ເອກະສານພາສາຫວຽດວິຊາສະເພາະຜ່ານພາສາ, ວັດທະນະທຳ, ສີລະປະພື້ນເມືອງ, ວິທະຍາສາດ-ເຕັກນິກ, ວິທະຍາສາດສັງຄົມ ແລະ ມະນຸດສາດ; ສ້າງປະຕູຖານຂໍ້ມູນ ສອນ ແລະ ຮຽນພາສາຫວຽດ ທາງເຄືອຂ່າຍອີນເຕີເນັດ.
(ແຫຼ່ງຄັດຈາກ VOV)


text:
ກະລຸນາຢ້ຽມຊົມ ຫນ້ານີ້ ເພື່ອເຮັດໃຫ້ຄໍາຮ້ອງສະຫມັກອອນໄລນ໌.
ກະລຸນາບັນທຶກ: ພາສາຕົ້ນສະບັບຂອງ "ສູນ Admission ອູແກຣນ" ເນື້ອຫາເປັນພາສາອັງກິດ. ພາສາອື່ນໆທັງຫມົດນີ້ແມ່ນສໍາລັບທ່ານສະດວກສະບາຍ, ແຕ່ການແປພາສາຂອງເຂົາເຈົ້າອາດຈະບໍ່ຖືກຕ້ອງການແປພາສາbonuses ຟຣີ
ວັນ
ຊົ່ວໂມງ
ນາທີ
ວິນາທີ
Poltava ເປັນຕົວເມືອງຂອງ Ukraine ແລະສູນກາງການບໍລິຫານຂອງພາກພື້ນ Poltava ໄດ້. ເປັນທີ່ຕັ້ງຢູ່ໃນພາກເຫນືອ, ຕາເວັນອອກຂອງປະເທດຂອງພວກເຮົາ, ໃນເຂດທົ່ງພຽງ Pridneprovskaya ແລະຈະເຣັດໄດ້ຢູ່ທະນາຄານຂອງນ້ໍາ Vorskla ໄດ້. ການບັນທຶກເອກະສານທໍາອິດກ່ຽວກັບການເມືອງລົງວັນທີໃນສະຕະວັດທີ XII ໄດ້. ນັບຕັ້ງແຕ່ 27 th, ກຸມພາຈົນເຖິງ 3 d, ມິຖຸນາ 1925 ມັນແມ່ນການສູນກາງການບໍລິຫານຂອງແຂວງ Poltava. ເມືອງທີ່ມີເຄື່ອງຫມາຍຂອງຕົນເອງແລະທຸງຊາດ. Poltava ເປັນສູນກາງວັດທະນະທໍາທີ່ສໍາຄັນແລະເປັນການຂົນສົ່ງຂະຫນາດໃຫຍ່ຈຸດສໍາຄັນ. ມົນທົນນະຄອນແມ່ນ 104.42 ກິໂລເມດລແລະມັນໄດ້ຖືກແບ່ງອອກເປັນ 3 ເມືອງຕົ້ນຕໍ (Oktyabrskii, Kievskiy ແລະ Leninskiy). ປະຊາກອນຂອງເມືອງແມ່ນປະມານ 300,5 ພັນຄົນ. ສະຖາບັນຂອງລັດຖະບານທ້ອງຖິ່ນໄດ້ນໍາສະເຫນີໂດຍຄະນະກໍາມະເມືອງໃນທ້ອງຖິ່ນແລະຫົວຫນ້າຂອງນະຄອນໄດ້ (mayor ໄດ້).
Poltava ຕັ້ງຢູ່ໃນພາກສ່ວນຕາເວັນອອກຂອງເອີຣົບ, ໃນ 301 ກົມໄປຍັງພາກຕາເວັນອອກ Kiev.
ການປະສານງານທາງພູມິສາດ: 49ຖະ 00`35“N 34 00`33“E, 140 m ໃນລະດັບຂ້າງເທິງທະເລ. ເມືອງທີ່ຕັ້ງຢູ່ໃນເຂດທົ່ງພຽງ Pridneprovskaya ແລະຢູ່ໃນແມ່ນ້ໍາ Vorskla ທະນາຄານ. ຫນຶ່ງຂອງ feeder ນ້ໍາຂອງແມ່ນ Kolomak ທີ່ໄຫລເຂົ້າໄປໃນ Vorskla ພາຍໃນຕົວເມືອງ. ນອກຈາກນີ້ຍັງ, ພາຍໃນ precincts ຂອງ Poltava ໄດ້ມີບາງສູງທໍາມະຊາດບໍ່ໃຫຍ່ແລະເປັນຈິງເທົ່າຂອງນ້ໍາປອມ. ການບັນເທົາທຸກເມືອງ, ສ່ວນໃຫຍ່ແມ່ນ, ເຖິງແມ່ນວ່າ, ແຕ່ວ່າໃນໄລຍະທາງຂອງ 1,5 km ຈາກນ້ໍາຫນຶ່ງສາມາດເບິ່ງເປີ້ນພູແຫຼມ (ທະນາຄານສິດ Vorskla ຂອງ, ບ່ອນທີ່ Poltava ຕັ້ງຢູ່ - ແຫຼມຫຼາຍ, ໃນເຂດເນີນພູລະດັບຄວາມສູງທີ່ຈະມາເຖິງ 80-100 ຂ້ອຍຂ້ອນຂ້າງໄປໃນລະດັບນ້ໍາ). ຕໍາແຫນ່ງທີ່ຕັ້ງພູມສາດຂອງ Poltava ເປັນແທນທີ່ຈະກໍາໄລແລະໃນໄລຍະຂອງປະຫວັດສາດໄດ້ຢ່າງຫຼວງຫຼາຍມີອິດທິພົນການພັດທະນາຕົວເມືອງ. Poltava ຢືນກ່ຽວກັບການຕິດຕາມການຂົນສົ່ງທີ່ສໍາຄັນທີ່ສຸດ. ເມືອງຂອງພວກເຮົາໃຫ້ບໍລິການສື່ສານລະຫວ່າງຕົວເມືອງໃຫຍ່ທີ່ສຸດຂອງ Ukraine: Kiev, Kharkov ແລະ Dnepropetrovsk.
ໂດຍທົ່ວໄປສະພາບອາກາດນະຄອນຂອງພວກເຮົາແມ່ນຮ້ອນ, ທະວີບທີ່ມີລະດູຫນາວເຢັນແລະອົບອຸ່ນ (summer ບາງຄັ້ງ sultry). ອຸນຫະພູມສະເລ່ຍປະຈໍາໃນເດືອນມັງກອນອີງຕາມການສັງເກດການໃນໄລຍະຍາວແມ່ນ 6.8 Centigrade ອົງສາຂ້າງລຸ່ມນີ້ສູນ. Summer ແມ່ນອົບອຸ່ນແລະແຫ້ງ. ເດືອນທີ່ຮ້ອນທີ່ສຸດແມ່ນເດືອນກໍລະກົດ, ເປັນລະບຽບນັ້ນ. ອຸນຫະພູມສະເລ່ຍປະຈໍາເດືອນກໍລະກົດເປັນ 20.9 Centigrade ອົງສາເຫນືອສູນ. ໃນໄລຍະສຸດທ້າຍ 100 - 200 ປີອຸນຫະພູມໃນ Poltava, ເຊັ່ນດຽວກັນກັບຢູ່ໃນໂລກທັງຫມົດ, ມີແນວໂນ້ມທີ່ຈະເພີ່ມທະວີການ. ໃນລະຫວ່າງການ al ທີ່ໃຊ້ເວລານີ້ອຸນຫະພູມສະເລ່ຍຕໍ່ປີເພີ່ມຂຶ້ນປະມານກ່ຽວກັບ 1,5 ° C. ໃນປີທີ່ລະອຽດອ່ອນ, ອີງຕາມການສັງເກດໃນໄລຍະຍາວ, ແມ່ນປີຂອງເຫດ 2010. ການເພີ່ມຂຶ້ນທີ່ໃຫຍ່ທີ່ສຸດຂອງອຸນຫະພູມທີ່ເກີດຂຶ້ນໃນໄລຍະຫົກເດືອນທໍາອິດ. ໃນ Poltava, ລິມານນໍ້າຝົນສະເລ່ຍຕໍ່ປີແມ່ນ 569 mm (ຢ່າງຫນ້ອຍໃນເດືອນກຸມພາ - ມີນາ, ທີ່ສຸດຂອງທຸກຄົນ - ໃນເດືອນກໍລະກົດ). ທຸກລະດູຫນາວບໍ່ມີການປົກຫຸ້ມຂອງ snow, ລະດັບຄວາມສູງສູງສຸດຂອງທີ່ປົກກະຕິແລ້ວແມ່ນໄດ້ສັງເກດເຫັນໃນເດືອນກຸມພາ. ຄວາມຊຸ່ມຊື່ນຂອງພີ່ນ້ອງໂດຍສະເລ່ຍແມ່ນ 74%, ຢ່າງຫນ້ອຍໃນເດືອນພຶດສະພາ (61 %), ທີ່ສຸດຂອງທັງຫມົດໃນເດືອນທັນວາ (88 %).
ອີງຕາມການສະຖິຕິຂອງລັດກ່ຽວກັບການ 1 st, ມັງກອນ 2010, ປະຊາກອນຂອງນະຄອນດັ່ງກ່າວນີ້ແມ່ນ 300, 5 ພັນຄົນ. ມັນຖືກຫຼຸດລົງເຖິງ 14 ພັນປະຊາຊົນໃນການສົມທຽບກັບປີຂອງ 1989 - ແລະມັນບໍ່ແມ່ນຕົວຊີ້ວັດທີ່ບໍ່ດີດັ່ງນັ້ນ, ກິນເຂົ້າໄປໃນບັນຊີຂອງສະຖານະການຂອງພົນລະເມືອງໃນ Ukraine (ຍົກຕົວຢ່າງ, ປະຊາກອນຂອງ Lvov ໄດ້ຫຼຸດລົງເຖິງ 57 ພັນປະຊາຊົນສໍາລັບໄລຍະເວລາຂອງທີ່ໃຊ້ເວລານີ້). Poltava ປະຊາກອນຄວາມຫນາແຫນ້ນຫຼາຍກ່ວາ 3000 ຕໍ່ກິໂລເມດລ. 87% ຂອງປະຊາກອນຕົວເມືອງແມ່ນ Ukrainians; 44, 0% ປະຊາກອນຂອງແຂງ, ການເຮັດວຽກທີ່ກ່ຽວຂ້ອງເຂົ້າໄປໃນຂອບເຂດອຸດສາຫະກໍາ; 16, 0% - ເຂົ້າໄປໃນຂອບເຂດການບໍລິການ; 6, 0% - ເຂົ້າໄປໃນວິທະຍາສາດ, ສິນລະປະແລະການສຶກສາ.
Poltava ເປັນຈຸດສໍາຄັນເປັນການຂົນສົ່ງຂະຫນາດໃຫຍ່ພາກເຫນືອ, ຕາເວັນອອກຂອງ Ukraine. ນະຄອນຂອງພວກເຮົາແມ່ນສະຖານທີ່, ທີ່ສໍາຄັນການຕິດຕາມທາງລົດໄຟແລະທາງດ່ວນແມ່ນ intersected. ມີເຄືອຂ່າຍການຂົນສົ່ງສາທາລະນະທີ່ຍິ່ງໃຫຍ່ແລະການພັດທະນາແມ່ນ. Poltava ເປັນສິ່ງສໍາຄັນໃຈກາງການຈະລາຈອນສິນຄ້າ. ມັນຈະເຣັດໄດ້ໃນລະຫວ່າງທາງດ່ວນທີ່ unites ພາກສ່ວນຕາເວັນຕົກແລະພາກຕາເວັນອອກຂອງເອີຣົບ. Poltava ແມ່ນ tied ກັບ Kiev, Kharkov, Dnepropetrovsk, Sumy ແລະຄາເມນຊູອັນເນື່ອງມາຈາກທາງດ່ວນ.
ມີເສັ້ນທາງທີ່ລົດດັ່ງກ່າວທີ່ໄປໂດຍຜ່ານ Poltava ມີ:
E 40 - ທາງດ່ວນ Kiev, Kharkov (ທິດທາງຕາເວັນອອກ - Chutovo, Kharkov; ທິດຕາເວັນຕົກ - Horol, Lubny, Kiev);
H-12 - ຖະຫນົນຫົນທາງລົດຊາດ (Kotelva, Ahtirka, Sumy);
M-22 - ຖະຫນົນຫົນທາງລົດ International (ຄາເມນຊູ).
ສໍາລັບການຂົນສົ່ງຜູ້ໂດຍສານການລໍາລຽງສາທາລະນະດັ່ງກ່າວໄດ້ຖືກນໍາໃຊ້: ໄຟຟ້າ - Trolley, ວຽກຂົນສົ່ງ; ການຂົນສົ່ງ Motor - ຂົນສົ່ງ, minibuses, taxi ຜູ້ໂດຍສານ. ມີສະຖານີລົດເມໃນ Velikotyrnovskaya ຖະຫນົນແມ່ນ, ຕໍ່ໄປກັບ Kiev, Kharkov ທາງດ່ວນ (E40) ບ່ອນທີ່ຫນຶ່ງສາມາດເດີນທາງໄດ້ຕະຫຼອດ Ukraine ແລະເອີຣົບ. ນອກຈາກນີ້ຍັງ, ມີເມືອງສະຖານີລົດເມໃນ Shevchenko ແລະ Zenkovskaya ຖະຫນົນຫົນທາງ. ນອກຈາກນີ້ຍັງ, ມີສອງສະຖານີລົດໄຟໃນຕົວເມືອງ (Kyivska ແລະ Pivdenna ສະຖານີ). ເສັ້ນທາງລົດໄຟ unite Poltava ກັບ Kiev, Kharkov, ຄາເມນຊູ, Lozovaya ແລະ Krasnograd. ເສັ້ນທາງ Kiev, Kharkov ແມ່ນໄຟຟ້າແລະການສະຫນອງວິທີການຂອງການຝຶກອົບຮົມໄວແລະສະດວກສະບາຍ. ມີໄຟຟ້າໃຊ້ເສັ້ນທາງລົດໄຟ Poltava - Kharkov ໄດ້ສໍາເລັດໃນເດືອນສິງຫາ 2008.
ມີ 12 ສະຖານປະກອບການສຶກສາທີ່ສູງຂຶ້ນໃນອານາເຂດຂອງນະຄອນຂອງພວກເຮົາ. ພວກເຂົາແມ່ນ: ອູແກຣນວິທະຍາໄລ stomatological ທາງການແພດ, Poltava State Agrarian Academy, Poltava ແຫ່ງຊາດວິທະຍາໄລເຕັກໂນໂລຊີທີ່ມີຊື່ຫຼັງຈາກ Kondratyuk, Poltava ແຫ່ງຊາດວິທະຍາໄລຄູທີ່ມີຊື່ຫຼັງຈາກ Korolenko, Poltava ວິທະຍາໄລເສດຖະສາດແລະການຄ້າ, Poltava ວິທະຍາໄລເສດຖະສາດແລະກົດຫມາຍວ່າດ້ວຍ; ຍັງບໍ່ມີຄະນະວິຊາດັ່ງກ່າວຂອງ: ແຫ່ງຊາດສໍານັກງານຂອງກົດຫມາຍວ່າດ້ວຍໃນ Ukraine ມີຊື່ຫຼັງຈາກທີ່ Y. Mudryi, ພາຍໃນວິທະຍາໄລກະຊວງ, ການ Interregional Academy of ຈັດການຝ່າຍບຸກ, ວິທະຍາໄລປະເທດເອີຣົບ International, ວິທະຍາໄລແຫ່ງຊາດ Kiev ຂອງວັດທະນະທໍາແລະສິລະປະ, ແຫ່ງຊາດເຕັກໂນໂລຊີ Universityof Ukraine "Kharkiv Polytechnicak ສະຖາບັນ", ສະຖາບັນທຸລະກິດ Poltava, ໄດ້ນັກ Yuriy Bugay International ວິທະຍາສາດແລະວິທະຍາໄລເທກນິກ. ຢູ່ໃນຕົວເມືອງຂອງພວກເຮົາມີ 52 ສະຖານປະກອບການສຶກສາທົ່ວໄປແລະ 54 ສະຖາບັນອະນຸບານ, ໃນລະຫວ່າງທີ່: 14 ສະຖາບັນປະເພດໃຫມ່ (ໂຮງຮຽນເມືອງແລະ gymnasiums). 2 ໂຮງຮຽນພິເສດສໍາລັບຈິດໃຈຫຼືເດັກນ້ອຍຄົນພິການທາງຮ່າງກາຍ. 1 ໂຮງຮຽນຕອນແລງ. 5 ສະຖາບັນການສຶກສາເອກະຊົນ.
Poltava ມີຊັບພະຍາກອນທໍາມະຊາດສິ່ງມະຫັດ, ຕໍາແຫນ່ງເສດຖະກິດແລະທີ່ຕັ້ງພູມສາດທີ່ເຫມາະສົມ. ທີ່ວ່າເປັນຫຍັງໃນອານາເຂດຂອງຕົນມີວິສາຫະກິດຈໍານວນຫຼາຍສະນັ້ນ, ຊ່ຽວຊານໃນການນໍ້າມັນເຊື້ອໄຟ, ສະບຽງອາຫານ, ແສງສະຫວ່າງແລະໄມ້ອຸດສາຫະກໍາ. Poltava ຕັ້ງຢູ່ບໍ່ໄກຈາກໂລຫະຂະຫນາດໃຫຍ່, ອາຄານເຄື່ອງຈັກແລະສູນວິທະຍາສາດຄຽຟ, Kharkov, Dnepropetrovsk ທີ່ເອື້ອອໍານວຍການພັດທະນາຂອງການກໍ່ສ້າງແລະເຄື່ອງອຸດສາຫະກໍາເຄມີ. ເມືອງຂອງພວກເຮົາເຮັດໃຫ້ 1/4 ຂອງການຜະລິດພາກອຸດສາຫະກໍາ.


text:
ລາວ-ຫວຽດນາມ ວາງຄາດໝາຍຂຸດຄົ້ນອັດຖິ ທະຫານ ອາສາສະໝັກໃຫ້ໄດ້ 80 ອັດຖິ ຢູ່ 3 ແຂວງ
(VOVWORLD) - ຄະນະສະເພາະກິດ ຊອກຄົ້ນ, ຂຸດຄົ້ນອັດຖິ ນັກຮົບທະຫານອາສາສະໝັກ ແລະ ຊ່ຽວຊານຫວຽດນາມທີ່ເສຍສະຫລະຊີວິດ ໃນປາງສົງຄາມຢູ່ລາວ ວາງຄາດໝາຍສູ້ຊົນຂຸດຄົ້ນອັດຖິໃຫ້ໄດ້ 80 ອັດຖິ ຢູ່ 3 ແຂວງຂອງລາວ ໃນນັ້ນ, ຢູ່ແຂວງຊຽງຂວາງ, ແຂວງວຽງຈັນ ແລະ ແຂວງໄຊສົມບູນ.
ໃນວັນທີ 26 ກັນຍາ 2018 ນີ້ ໄດ້ມີກອງປະຊຸມພົບປະ ແລະ ເຊັນບົດບັນທຶກຊ່ວຍຈຳ, ມອບຕົວເລກຄາດໝາຍການຊອກຄົ້ນ ຂຸດຄົ້ນອັດຖິ ນັກຮົບອາສາສະໝັກ ແລະ ຊ່ຽວຊານຫວຽດນາມທີ່ ເສຍສະຫລະຊີວິດ ໃນປາງສົງຄາມຢູ່ລາວ ຈຳນວນດັ່ງກ່າວ ຢູ່ຫ້ອງວ່າການແຂວງຊຽງຂວາງ ໂດຍມີທ່ານ ບົວສອນ ສີນວນທອງ ຮອງເຈົ້າແຂວງໆຊຽງຂວາງ, ທ່ານພົນ ຈັດຕະວາ ບຸນມາ ວົງດາລາແສນ ຫົວໜ້າການເມືອງກອງບັນຊາການ ທະຫານແຂວງວຽງຈັນ, ທ່ານ ບຸນສຸກ ຈອມວິສານ ປະທານສະພາປະຊາຊົນ ແຂວງໄຊສົມບູນ ພ້ອມດ້ວຍຄະນະ ແລະ ແຂວງເຫງະອານ ສສ ຫວຽດນາມ ນຳໂດຍທ່ານ ເລ ຫງ໋ອກ ຮວາ ຮອງປະທານຄະນະກຳມະການປະຊາ ຊົນແຂວງເຫງະອານ ແລະ ພາກສ່ວນກ່ຽວຂ້ອງເຂົ້າຮ່ວມ.
ໃນກອງປະຊຸມໄດ້ຮັບຟັງການລາຍງານສະຫລຸບ ການຮ່ວມມືວຽກງານສະເພາະກິດ 4 ແຂວງ ຂອງລາວ-ຫວຽດນາມ ສົກປີ 2017-2018 ແລະ ທິດທາງການຮ່ວມມືໃນສົກປີ 2018-2019 ໂດຍສືບຕໍ່ຂຸດຄົ້ນອັດຖິຢູ່ 3 ແຂວງຂອງລາວຄື: ແຂວງຊຽງຂວາງ, ວຽງຈັນ ແລະ ແຂວງໄຊສົມບູນ, ພ້ອມທັງໃຫ້ເພີ່ມທະວີສຶກສາອົບຮົມໃຫ້ປະຊາຊົນ ເຂົ້າໃຈຕໍ່ແນວທາງນະໂຍບາຍການຊອກຄົ້ນ, ຂຸດຄົ້ນອັດຖິນັກຮົບອາສາສະໝັກ ແລະ ຊ່ຽວຊານຫວຽດ ນາມ ຂອງສອງລັດຖະບານລາວ-ຫວຽດນາມ.
ຕາມ:ຂປລ


text:
ກາລະໂອກາດຮ່ວມມືລະຫວ່າງ ຫວຽດນາມ - ສິງກະໂປ ໃນສະພາບການໃໝ່
ທ່ານ ຫງວຽນຕ໋ຽນມີງ ເອກອັກຄະລັດຖະທູດ ຫວຽດນາມ ປະຈຳ ສິງກະໂປ
ເນື່ອງໃນໂອກາດຢ້ຽມຢາມ ຫວຽດນາມ ຢ່າງເປັນທາງການໃນລະຫວ່າງວັນທີ 21 – 24/03/2017 ຂອງທ່ານນາຍົກລັດຖະມົນຕີ ສິງກາໂປ ຫຼີຊຽນຫຼົງ, ນັກຂ່າວສຳນັກຂ່າວສານ ຫວຽດນາມ ປະຈຳ ສິງກະໂປ ມີການແລກປ່ຽນກັບທ່ານ ຫງວຽນຕ໋ຽນມີງ ເອກອັກຄະລັດຖະທູດ ຫວຽດນາມ ປະຈຳ ສິງກະໂປ ກ່ຽວກັບເນື້ອໃນການຢ້ຽມຢາມກໍ່ຄືແງ່ຫວັງການຮ່ວມມືລະຫວ່າງ 2 ປະເທດໃນສະພາບການໃໝ່. ຕາມທ່ານເອກອັກຄະລັດຖະທູດ ຫງວຽນຕ໋ຽນມີງ ແລ້ວ ການພົວພັນລະຫວ່າງ ຫວຽດນາມ ແລະ ສິງກະໂປ ໃນຊຸມປີຜ່ານມາ ໄດ້ພັດທະນາຢ່າງດີງາມທີ່ສຸດ. ການພົວພັນດ້ານການຄ້າ 2 ຝ່າຍລະຫວ່າງ 2 ປະເທດມາຮອດປະຈຸບັນບັນລຸປະມານ 14 ຕື້ USD ແລະ ສິງກະໂປ ພວມແມ່ນລູກຄ້າໃຫຍ່ອັນດັບທີ 6 ຂອງ ຫວຽດນາມ ໃນການແລກປ່ຽນຄ້າຂາຍກັບບັນດາປະເທດໃນໂລກ ແລະ ເປັນລູກຄ້າໃຫຍ່ອັນດັບທີ 2 ໃນອາຊຽນ. ກົງກັນຂ້າມ, ຫວຽດນາມ ກໍ່ແມ່ນຄູ່ຮ່ວມມືດ້ານການຄ້າໃຫຍ່ດັນດັບທີ 12 ຂອງ ສິງກະໂປ. ຄຽງຂ້າງນັ້ນ ການຮ່ວມມືລົງທຶນລະຫວ່າງ 2 ປະເທດກໍ່ມີບັນດາບາດກ້າວພັດທະນາຢ່າງແຮງ. ປະຈຸບັນ ສິງກະໂປ ແມ່ນນັກລົງທຶນໃຫຍ່ອັນດັບທີ 3 ຢູ່ ຫວຽດນາມ, ຖັດຈາກ ຍີ່ປຸນ ແລະ ສ.ເກົາຫຼີ ດ້ວຍຍອດຈຳນວນທຶນຂຶ້ນເຖິງ 40 ຕື້ USD. ຕາມການສັງເກດຂອງບັນດານັກຮຽນຮູ້ກໍ່ຄືນັກຊ່ຽວຊານເສດຖະກິດຢູ່ ສິງກະໂປ ແລ້ວ, ໃນໄລຍະຈະມາເຖິງ, ຫວຽດນາມ ຈະແມ່ນປະເທດພັດທະນາຢ່າງແຮງໃນພາກພື້ນ. ເພາະສະນັ້ນ ທ່ານເອກອັກຄະລັດຖະທູດ ຫງວຽນຕ໋ຽນມີງ ສະແດງຄວາມເຊື່ອໝັ້ນວ່າ ການຢ້ຽມຢາມ ຫວຽດນາມ ຄັ້ງນີ້ຂອງທ່ານນາຍົກລັດຖະມົນຕີ ຫຼີຊຽນຫຼົງ ຈະສ້າງພື້ນຖານ ເພື່ອຊຸກຍູ້ການພົວພັນ 2 ຝ່າຍກ່ວາອີກ, ບັນດາການນຳ 2 ຝ່າຍຈະພ້ອມກັນແລກປ່ຽນ ເພື່ອຊອກຫາບັນດາຮູບການລົງທຶນໃໝ່, ກາລະໂອກາດຮ່ວມມືໃໝ່ທີ່ເໝາະສົມກັບຄວາມສາມາດບົ່ມຊ້ອນພັດທະນາຂອງທັງ 2 ປະເທດ ພ້ອມທັງເໝາະສົມກັບທ່າອ່ຽງພັດທະນາໃໝ່ຂອງໂລກໃນໄລຍະຫັນເປັນໂລກາພິວັດ ແລະ ດີຈິຕອນໃນປະຈຸບັນ.
(ແຫຼ່ງຄັດຈາກ VOV)


text:
ຫວຽດນາມ ແລະ ຍີ່ປຸ່ນ ເປັນເອກະສັນເພີ່ມທະວີການຮ່ວມມືໃນຫຼາຍຂົງເຂດ
ທ່ານ ຫງວຽນຊວນຟຸກ ແລະ ທ່ານ Shinzo Abe
(ພາບ:Thống Nhất-TTXVN)
ໃນການຢ້ຽມຢາມ ຍີ່ປຸ່ນ ແລະ ເຂົ້າຮ່ວມກອງປະຊຸມສຸດຍອດ ຈີ7 ເປີດກວ້າງ, ຕອນບ່າຍວັນທີ 28/5, ທ່ານນາຍົກລັດຖະມົນຕີ ຫງວຽນຊວນຟຸກ ໄປຍັງນະຄອນຫຼວງໂຕກຽວ, ຢ້ຽມຢາມ ຍີ່ປຸ່ນ ຢ່າງເປັນທາງການຕາມຄຳເຊີນຂອງທ່ານນາຍົກລັດຖະມົນຕີ ຍີ່ປຸ່ນ Shinzo Abe. ທີ່ການເຈລະຈາ, ທ່ານນາຍົກລັດຖະມົນຕີ ຫງວຽນຊວນຟຸກ ແລະ ທ່ານນາຍົກລັດຖະມົນຕີ Shinzo Abe ໄດ້ປຶກສາຫາລືບັນດາມາດຕະການເພື່ອນຳການພົວພັນຄູ່ຮ່ວມມືຍຸດທະສາດຢ່າງເລິກເຊິ່ງກວ້າງຂວາງລະຫວ່າງ ຫວຽດນາມ - ຍີ່ປຸ່ນໃຫ້ພັດທະນາທຸກດ້ານ, ແທດຈິງ, ມີປະສິດທິຜົນກວ່າອີກໃນໄລຍະຈະມາເຖິງ. ສອງຝ່າຍຈະສືບຕໍ່ຮ່ວມມືຢ່າງແໜ້ນແຟ້ນ ເພື່ອຊຸກຍູ້ການເຊື່ອມຈອດສອງພື້ນຖານເສດຖະກິດ. ສອງຝ່າຍເຫັນດີສົມທົບກັນຊຸກຍູ້ການລົງທຶນຂອງຍີ່ປຸ່ນເຂົ້າຫວຽດນາມ; ຢືນຢັນຈະຮ່ວມມືນຳກັນຢ່າງແໜ້ນແຟ້ນ ເພື່ອຜັນຂະຫຍາຍຍຸດທະສາດຫັນເປັນອຸດສາຫະກຳຂອງ ຫວຽດນາມ ໃນຂອບເຂດການຮ່ວມມື ຫວຽດນາມ - ຍີ່ປຸ່ນ ເຖິງປີ 2020 ແລະ ວິໄສທັດ 2030… ທ່ານນາຍົກລັດຖະມົນຕີ Shinzo Abe ຖະແຫຼງຈະສະໜອງບ້ວງເງິນຊ່ວຍເຫຼືອລ້າຮີບດ່ວນ 2,5 ລ້ານ USD ໃຫ້ແກ່ ຫວຽດນາມ ເພື່ອແກ້ໄຂບັນຫາໄພແຫ້ງແລ້ງ, ການນ້ຳທະເລຊືມເຂົ້າ ແລະ ຢືນຢັນວ່າ, ຍີ່ປຸ່ນພ້ອມແລ້ວທີ່ຈະພິຈາລະນາ, ສະໜອງທຶນກູ້ຢືມ ODA ເພື່ອກໍ່ສ້າງບັນດາເຂື່ອນ, ຝາຍ, ອ່າງບັນຈຸນ້ຳ ແລະ ໜູນຊ່ວຍບົນພື້ນຖານຂໍ້ສະເໜີລະອຽດຂອງ ຫວຽດນາມ.
ພາຍຫຼັງການເຈລະຈາ, ທ່ານນາຍົກລັດຖະມົນຕີ ຫງວຽນຊວນຟຸກ ແລະ ທ່ານນາຍົກລັດຖະມົນຕີ Shinzo Abe ໄດ້ເປັນສັກຂີພິຍານພິທີລົງນາມໃນເອກະສານ 5 ສະບັບລະຫວ່າງກະຊວງ, ຂະແໜງການ, ອົງການຕ່າງໆຂອງສອງປະເທດ. ຕໍ່ຈາກນັ້ນ, ນາຍົກລັດຖະມົນຕີທັງສອງທ່ານ ໄດ້ມີການພົບປະກັບວົງການສື່ມວນຊົນເພື່ອແຈ້ງຜົນແຫ່ງການເຈລະຈາ.
ໃນວັນດຽວກັນ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບການນຳບາງອົງການ, ກຸ່ມບໍລິສັດຂອງຍີ່ປຸ່ນເຊັ່ນ: ປະທານອົງການຮ່ວມມືສາກົນ (JICA).
(ແຫຼ່ງຄັດຈາກ VOV)


text:
ປະທານ ກູບາ ໄປຍັງອາເມລິກາ ເຂົ້າຮ່ວມກອງປະຊຸມສຸດຍອດສະມັດຊາໃຫຍ່ ສປຊ
(VOVWORLD) - ນະທີ່ນີ້, ທ່ານປະທານ Diaz – Canel ມີບົດກ່າວປາໄສທີ່ກອງປະຊຸມສຸດຍອດສະມັດຊາໃຫຍ່ ສປຊ ຊຸດທີ 73, ກ່າວປະນາມນະໂຍບາຍຂວ້ຳບາດດ້ານການຄ້າທີ່ແກ່ຍາວເປັນເວລານັບສິບໆປີຂອງອາເມລິກາ.
ວັນທີ 23 ກັນຍາ, ທ່ານ Miguel Diaz – Canel Bermudez, ປະທານສະພາແຫ່ງລັດ ແລະ ສະພາລັດຖະມົນຕີ ສ. ກູບາ ໄດ້ໄປຍັງ ນິວຢອກ, ເຊິ່ງເປັນຂີດໝາຍການຢ້ຽມຢາມ ອາເມລິກາ ຄັ້ງທຳອິດຂອງທ່ານ. ນະທີ່ນີ້, ທ່ານປະທານ Diaz – Canel ມີບົດກ່າວປາໄສທີ່ກອງປະຊຸມສຸດຍອດສະມັດຊາໃຫຍ່ ສປຊ ຊຸດທີ 73, ກ່າວປະນາມນະໂຍບາຍຂວ້ຳບາດດ້ານການຄ້າທີ່ແກ່ຍາວເປັນເວລານັບສິບໆປີຂອງອາເມລິກາ.
ຕາມແຜນການແລ້ວ, ເມື່ອເຂົ້າຮ່ວມກອງປະຊຸມສະມັດຊາໃຫຍ່ ສປຊ, ທ່ານປະທານ Diaz – Canel ຈະມີບົດກ່າວປາໄສທີ່ກອງປະຊຸມສຸດຍອດສັນຕິພາບ Nelson Mandela ໃນວັນທີ 24 ກັນຍາ ແລະ ກ່າວຄຳເຫັນທີ່ກອງປະຊຸມສະມັດຊາໃຫຍ່ ສປຊ ໃນວັນທີ 26 ກັນຍາ. ນອກຈາກນັ້ນ, ທ່ານຍັງຈະພົບປະກັບການນຳຫຼາຍປະເທດ ແລະ ວົງການເຈົ້າໜ້າທີ່ ອາເມລິກາ, ໃນນັ້ນມີເຈົ້າຄອງນະຄອນ ນິວຢອກ ທ່ານ Bill de Blasio, ເຊິ່ງເປັນນັກການເມືອງທີ່ຍາມໃດກໍ່ສະໜັບສະໜູນການປັບປຸງການພົວພັນລະຫວ່າງ 2 ປະເທດ ແລະ ແມ່ນສະມາຊິກໃນປະຊາຄົມ ອາເມລິກາ - ກູບາ.


text:
ພິທີສະຫລຸບແລະມອບລາງວັນປະດິດສ້າງວິທະຍາສາດເຕັກໂນໂລຊີຫວຽດນາມປີ2016
(VOVWORLD) -ເນື່ອງໃນໂອກາດສະເຫລີມສະຫລອງ 25 ປີແຫ່ງວັນສ້າງຕັ້ງກອງທຶນຫນູນຊ່ວຍການປະດິດສ້າງເຕັກນິກຫວຽດນາມ, ຕອນຄ່ຳວັນທີ 16 ພຶດສະພາ ຢູ່ ຮ່າໂນ້ຍ ໄດ້ດຳເນີນພິທີສະຫລຸບ ແລະ ມອບລາງວັນປະດິດສ້າງວິທະຍາສາດ, ເຕັກໂນໂລຊີຫວຽດນາມ ປີ 2016.
ບັນດາກິດຈະກຳຍາດໄດ້ລາງວັນປີ 2016 ແມ່ນສຸມໃສ່ເຂົ້າໃນບັນດາກິດຈະກຳປາຍແຫລມ. ກ່າວຄຳເຫັນທີ່ພິທີມອບລາງວັນ, ສາດສະດາຈານ, ສະມາຊີກສະພາມະຫາບັນດີດ ດັ້ງຫວູມີນ, ປະທານສະຫະພັນບັນດາສະມາຄົມວິທະຍາສາດ ແລະ ເຕັກນິກ ຫວຽດນາມ, ຫົວຫນ້າຄະນະຈັດຕັ້ງພິທີມອບລາງວັນ ໄດ້ເນັ້ນຫນັກວ່າ:
“ໃນຕະຫລອດຊຸມປີຜ່ານມາ, ພິທີມອບລາງວັນປະດິດສ້າງວິທະຍາສາດ ແລະ ເຕັກໂນໂລຊີ ຫວຽດນາມ ໄດ້ດຶງດູດນັກວິທະຍາສາດ ແລະ ເຕັກໂນໂລຊີທີ່ມາຈາກບັນດາສະຖາບັນຄົ້ນຄ້ວາ, ມະຫາວິທະຍາໄລ, ວິສາຫະກິດພາຍໃນປະເທດເຂົ້າຮ່ວມເປັນຈຳນວນຫລວງຫລາຍ. ມາຮອດປະຈຸບັນ, ກອງທຶນ Vifotec ໄດ້ຈັດຕັ້ງພິທີມອບລາງວັນປະດິດສ້າງວິທະຍາສາດ ແລະ ເຕັກໂນໂລຊີ ຫວຽດນາມ 22 ຄັ້ງປະສົບຜົນສຳເລັດ. ຜູ້ໄດ້ຮັບລາງວັນ ແມ່ນຜູ້ທີ່ມີບັນດາຜົນງານດີເດັ່ນໃນການເຄື່ອນໄຫວປະດິດສ້າງວິທະຍາສາດ ແລະ ເຕັກໂນໂລຊີ ແລະ ໄດ້ຜ່ານຜ່າຄວາມຫຍຸ້ງຍາກນາໆປະການເພື່ອນຳບັນດາກິດຈະກຳຄົ້ນຄ້ວາເຂົ້າໃນການຜະລິດ ແລະ ຊີວິດຕົວຈິງ.”


text:
ກອງປະຊຸມພົບປະ ແລະ ສະແດງຜົນງານ ກ່ຽວກັບ ການສົ່ງເສີມ ຖ່າຍທອດເຕັກໂນໂລຊີ ລາວ - ຫວຽດນາມ 2018
ວັນທີ 9 ສິງຫາ 2018, ກະຊວງວິທະຍາສາດ ແລະ ເຕັກໂນໂລຊີ (ກວຕ), ສປປ ລາວ ຮ່ວມກັບ ກະຊວງ ວິທະ
ຍາສາດ ແລະ ເຕັກໂນໂລຊີ, ສສ ຫວຽດນາມ ໄດ້ຈັດພິທີພົບປະ ແລະ ວາງສະແດງຜົນງານ ກ່ຽວກັບການຖ່າຍ ທອດເຕັກໂນໂລຊີ 2018 ຂຶ້ນທີ່ສະຖາບັນການຄຸ້ມຄອງວິທະຍາສາດ ແລະ ເຕັກໂນໂລຊີ, ນະຄອນຫຼວງວຽງຈັນ ຊຶ່ງໄດ້ຮັບກຽດການເປັນປະທານຮ່ວມຂອງ ທ່ານ ບັນດິດ ສຈ. ບໍ່ວຽງຄຳ ວົງດາລາ, ກໍາມະການສູນາງພັກ, ລັດຖະ ມົນຕີ ກວຕ; ທ່ານ ເຈີນ ວັນ ຕຸງ, ເລຂາຄະນະພັກ, ຮອງລັດຖະມົນຕີກະຊວງວິທະຍາສາດ ແລະ ເຕັກໂນໂລຊີ, ສສ ຫວຽດນາມ.
ການພົບປະໃນຄັ້ງນີ້ ເປັນນິມິດໝາຍທີ່ດີ ເພື່ອເປີດໂອກາດໃຫ້ບັນດາຜູ້ເຂົ້າຮ່ວມທັງສອງຝ່າຍ ທີ່ມາ ຈາກ ຂະແໜງການພາກລັດ, ມະຫາວິທະຍາໄລ, ສະຖາບັນຄົ້ນຄວ້າ ແລະ ບັນດາຜູ້ປະກອບການ ໄດ້ແລກປ່ຽນ ຂໍ້ມູນຂ່າວສານຜົນສຳເລັດຂອງການຄົ້ນຄວ້າ, ນໍາສະເໜີບັນດາເຕັກໂນໂລຊີທີ່ກ້າວໜ້າ, ຮ່ວມມືການຄົ້ນຄວ້າ ແລະ ລົງທືນດ້ານວິທະຍາສາດ, ເຕັກໂນໂລຊີ ແລະ ນະວັດຕະກໍາ ຮ່ວມກັນ ແລະ ພ້ອມກັນປືກສາຫາລືຊອກຫາໂຄງ ການທີ່ສອດຄ່ອງ ແລະ ເໝາະສົມກັບສະພາບການພັດທະນາໃນປັດຈຸບັນຂອງສອງປະເທດ ກໍຄື ການເຊື່ອມໂຍງ ເຂົ້າກັບພາກພື້ນ ແລະ ສາກົນ.
ພາຍຫຼັງສຳເລັດການກ່າວເປີດພິທີ, ຕົວແທນຈາກຂະແໜງການພາກລັດ, ມະຫາວິທະຍາໄລ, ສະຖາບັນຄົ້ນຄວ້າ ແລະ ບັນດາຜູ້ປະກອບການຂອງ ສອງປະເທດ ໄດ້ເຊັນບົດບັນທືກຄວາມເຂົ້າໃຈ 06 ສະບັບ ເຊັ່ນ: (1). ບົດບັນທືກຄວາມເຂົ້າໃຈວ່າດ້ວຍການ ສະໜັບສະໜູນໂຄງການຄົ້ນຄວ້າ ແລະ ພັດທະນາ HDPE ສຳລັບ ການລ້ຽງປາກະຊັງ ຢູ່ ສປປລາວ ທີ່ມີຄ່າໃຊ້ຈ່າຍຕ່ຳ; (2). ການກໍ່ສ້າງຊັບພະຍາກອນມະນຸດໃຫ້ແກ່ ສປປ ລາວ, ຈັດຕັ້ງກອງປະຊຸມສໍາມະນາ, ຈັດຕັ້ງແລກປ່ຽນວັດທະ ນະທຳ, ການສຶກສາ ແລະ ເຕັກນິກ; (3). ເຕັກໂນໂລຊີການຜະລິດບັນດາຜະລິດຕະພັນເພີ່ມມູນຄ່າ (ທາດໜຽວ ແລະ ປະສົມເພື່ອເຮັດໃຫ້ປລາສຕິກ, ຢາງພາລາ ຄົງຕົວ); (4). ເຕັກໂນໂລຊີຂໍ້ມູນຂ່າວສານ ແລະ ການກະຈ່າຍຂ່າວຮັບໃຊ້ການພັດທະນາຕົວເມືອງແບບອັດສະລິຍະ ຢູ່ ສປປ ລາວ; (5). ຄົ້ນຄວ້າຄວາມຫຼາກຫຼາຍຊີວະສາດ ໃນເຂດຊີວະນາໆພັນທີ່ແຕກຕ່າງກັບຂອງລາວ ແລະ ການພັດທະນາການນຳໃຊ້ໃນກະສິກຳສະອາດ ແລະ ການແກ້ໄຂມົນລະພິດສິ່ງແວດລ້ອມ ແລະ (6). ຜັນຂະຫຍາຍ ສັນຍາການຮ່ວມມືການຄົ້ນຄວ້ານຳໃຊ້ເຕັກໂນໂລຊີຝຸ່ນຊີວະພາບໃນຮູບແບບເປັນເມັດທີ່ລະລາຍຊ້າ ເພື່ອນຳໃຊ້ການປູກພືດ ຢູ່ຊຽງຂວາງ, ເຕັກໂນໂລຊີເພື່ອຈັດການສິ່ງເສດ ເຫຼືອອົງຄະທາດ ຢູ່ຄົວເຮືອນ ແລະ ບັນດາເຂດທ່ອງທ່ຽວ, ແຜນງານຮ່ວມມືພັດທະນາການນຳໃຊ້ຈຸລິນຊີ ໃນການຜະລິດຝຸ່ນອົງຄະທາດ ຢູ່ ສປປ ລາວ ແລະ ລະບົບຈັດ ການເລື່ອງການຂົນສົ່ງ (ເຕັກໂນໂລຊີ ອັດສະລິຍະ).
ກອງປະຊຸມພົບປະ ແລະ ສະແດງຜົນງານດັ່ງກ່າວນີ້ ໄດ້ເຊື້ອເຊີນ ຕົວແທນຈາກບັນດາສະຖາບັນຄົ້ນຄ້ວາ ແລະ ພັດທະນາ, ມະຫາວິທະຍາໄລ, ພາກສ່ວນ ທຸລະກິດ ຈາກພາຍໃນ ສປປ ລາວ ແລະ ສສ ຫວຽດນາມ ເຂົ້າຮ່ວມຫລາຍກ່ວາ 300 ກ່ວາທ່ານ. ແຕ່ລະພາກສ່ວນໄດ້ນໍາເອົາຜະລິດຕະພັນ ແລະ ຜົນງານເຕັກໂນໂລຊີ ໃນຂົງເຂດເຕັກໂນໂລຊີຂະບວນການຜະລິດ ແລະ ເກັບຮັກສາຜົນຜະລິດກະສິກຳ, ພະລັງງານທົດແທນ, ການຮັກສາສິ່ງແວດລ້ອມ, ຂໍ້ມູນຂ່າວສານ - ສື່ສານ ແລະ ການບໍ ລິການ, ການເພາະລ້ຽງສັດນໍ້າ ແລະ ການປະມົງ ແລະ ອື່ນໆ ມາວາງສະແດງ.
ໂອກາດນີ້, ທ່ານ ເຈີນ ວັນ ຕຸງ, ຮອງ ລມຕ ກວຕ, ຕາງໜ້າຄະນະນໍາ ແລະ ພະນັກງານຂອງກະຊວງວິທະຍາສາດ ແລະ ເຕັກໂນໂລຊີ, ສສ ຫວຽດນາມ ໄດ້ມອບເຄື່ອງຊ່ວຍເຫຼືອຜູ້ປະສົບໄພນໍ້າຖ້ວມຢູ່ ເມືອງສະໜາມໄຊ, ແຂວງອັດຕະປື.
ເຂົົ້າຮ່ວມພິທີເປີດງານດັ່ງກ່າວ ມີບັນດາຮອງລັດຖະມົນຕີ, ຫົວໜ້າກົມ, ສະຖາບັນ ແລະ ພະນັກງານພາຍໃນ ກວຕ.
ຂ່າວ: ນ. ທັດສະນີ ພົງບັນດິດ
ຮູບພາບ: ບຸນທັນ ນັນທະວົງ


text:
(VOVWORLD) - ຍົກສູງກຳລັງຄວາມສາມາດແກ່ງແຍ້ງ, ຫັນບັນດາເປົ້າໝາຍການພັດທະນາແບບຍືນຍົງໃນໄລຍະການປະຕິວັດອຸດສາຫະກຳ 4.0 ໃຫ້ປະກົດຜົນເປັນຈິງ ພວມກາຍເປັນທ່າອ່ຽງທີ່ຈຳເປັນຂອງໂລກ.
ທີ່ ຫວຽດນາມ, ລັດຖະບານ ຫວຽດນາມ ແລະ ປະຊາຄົມວິສາຫະກິດ ໄດ້ ແລະ ພວມມີບັນດານະໂຍບາຍ, ຍຸດທະສາດເພື່ອຍົກສູງກຳລັງຄວາມສາມາດແກ່ງແຍ້ງ, ໄປທັນກັບການພັດທະນາຂອງໂລກ, ພິເສດແມ່ນສ້າງສາປະເທດຊາດພັດທະນາແບບຍືນຍົງ.
ປີ 2015, ຫວຽດນາມ ພ້ອມກັບ 192 ປະເທດສະມາຊິກສະຫະປະຊາຊາດຮັບຮອງເອົາ 17 ເປົ້າໝາຍການພັດທະນາແບບຍືນຍົງ (SDG) ຈຸດສຸມຂອງໂຄງການດຳເນີນງານ 2030. ເພື່ອຫັນ 17 ເປົ້າໝາຍນີ້ SDG ໃຫ້ປະກົດຜົນເປັນຈິງ ເດືອນພຶດສະພາ 2017, ນາຍົກລັດຖະມົນຕີແຫ່ງ ສສ.ຫວຽດນາມ ໄດ້ເຊັນຂໍ້ຕົກລົງປະກາດໃຊ້ແຜນການດຳເນີນງານລະດັບຊາດປະຕິບັດໂຄງການດຳເນີນງານ 2030 ກ່ຽວກັບການພັດທະນາແບບຍືນຍົງ. ດ້ວຍ 17 ເປົ້າໝາຍໃນຂອງ SDG, ລັດຖະບານ ແລະ ປະຊາຄົມວິສາຫະກິດ ຫວຽດນາມ ອາດຈະຊອກໄດ້ຫລາຍເນື້ອໃນທີ່ເໝາະສົມ ຊຶ່ງແຕ່ລະວິສາຫະກິດສາມາດປະສານສົມທົບເຂົ້າໃນຍຸດທະສາດດຳເນີນທຸລະກິດຂອງຕົນ ແນໃສ່ປະກອບສ່ວນສຳເລັດບັນດາເປົ້າໝາຍການພັດທະນາແບບຍືນຍົງໃນຍຸກສະໄໝ 4.0.
ທ່ານປະທານຫ້ອງການການຄ້າ ແລະ ອຸດສາຫະກຳ ຫວຽດນາມ (VCCI) ຫວູຕ໋ຽນລົກ ໃຫ້ຮູ້ວ່າ: ລັດຖະບານ ຫວຽດນາມ ແລະ ທະນາຄານໂລກ ໄດ້ຍົກອອກບົດລາຍງານ ຫວຽດນາມ ຮອດປີ 2035 ດ້ວຍຄວາມມຸ່ງຫວັງ ນຳປະເທດ ຫວຽດນາມ ກາຍເປັນປະເທດທີ່ມີລາຍຮັບປານກາງດ້ວຍຕົວເລກກ່ວາ 10.000 USD ໃນປີ 2035. ບົດລາຍງານຂອງ ຫວຽດນາມ ກໍ່ຍົກອອກການຫັນປ່ຽນໃຫຍ່ 6 ປະການຂອງພື້ນຖານເສດຖະກິດ ຄ້າຍຄືກັບບັນດາເປົ້າໝາຍໃຫຍ່ຂອງໂຄງການດຳເນີນງານ 2030, ນັ້ນແມ່ນ: ຫັນພື້ນຖານເສດຖະກິດເປັນທັນສະໄໝ; ພັດທະນາຂົງເຂດພາກເອກະຊົນ; ກໍ່ສ້າງກຳລັງຄວາມສາມາດປ່ຽນແປງໃໝ່ ແລະ ມີຫົວຄິດປະດິດສ້າງແຫ່ງຊາດ; ຍົກສູງປະສິດທິຜົນເສດຖະກິດໃນການຫັນເປັນຕົວເມືອງ ແລະ ພັດທະນາສິ່ງແວດລ້ອມແບບຍືນຍົງ ແລະ ເພີ່ມທະວີຄວາມສາມາດໃນການຮັບມືກັບການປ່ຽນແປງຂອງດິນຟ້າອາກາດ; ຮັບປະກັນຄວາມຍຸຕິທຳ ແລະ ຊຸກຍູ້ການເຊື່ອມຕົວເຂົ້າກັບສັງຄົມ; ກໍ່ສ້າງລະບອບລະບຽບການທັນສະໄໝ ແລະ ກົງຈັກລັດຢ່າງມີປະສິດທິຜົນ. ທ່ານ ຫວູຕ໋ຽນລົກ ຢືນຢັນວ່າ:
“ດ້ວຍຈຸດໝາຍຍົກສູງກຳລັງຄວາມສາມາດແກ່ງແຍ້ງ, ລັດຖະບານ ຫວຽດນາມ ໄດ້ປະກາດໃຊ້ມະຕິກ່ຽວກັບການປັບປຸງສະພາບແວດລ້ອມແຫ່ງການດຳເນີນທຸລະກິດ, ຍົກສູງກຳລັງຄວາມສາມາດແກ່ງແຍ້ງລະດັບຊາດ. ດ້ວຍຈຸດໝາຍແມ່ນນຳ ຫວຽດນາມ ກາຍເປັນໜຶ່ງໃນສີ່ພື້ນຖານເສດຖະກິດທີ່ມີກຳລັງຄວາມສາມາດແກ່ງແຍ້ງ ແລະ ມີຄຸນນະພາບກ່ຽວກັບລະບອບລະບຽບການແຖວໜ້າໃນ ອາຊຽນ ໂດຍໄວ. 17 ເປົ້າໝາຍການພັດທະນາແບບຍືນຍົງຂອງສະຫະປະຊາຊາດ ໄດ້ຮັບຖືວ່າ ແມ່ນພື້ນຖານເພື່ອວາງອອກລະບົບລາຍການຂອງ ຫວຽດນາມ ເພື່ອພັດທະນາ”.
ທີ່ຕັ້ງບົດບາດຂອງ ຫວຽດນາມ ນັບມື້ນັບໄດ້ຍົກສູງບົນເວທີສາກົນ ດ້ວຍ 41 ປີແຫ່ງການຮ່ວມເດີນທາງກັບສະຫະປະຊາຊາດ ແລະ 25 ປີນັບແຕ່ເມື່ອ ຫວຽດນາມ ເຊື່ອມຕໍ່ການພົວພັນກັບທະນາຄານໂລກຄືນໃໝ່ໃນປີ 1993. ຫວຽດນາມ ໄດ້ສ້າງລັດຖະບານມີຫົວຄິດປະດິດສ້າງ, ມີການກະທຳ, ໂປ່ງໃສ, ຍາມໃດກໍ່ປ່ຽນແປງໃໝ່ໃນການບໍລິຫານເສດຖະກິດ ເພື່ອຊຸກຍູ້ວິວັດທະນາການເຊື່ອມໂຍງເຂົ້າກັບສາກົນຢ່າງເລິກເຊິ່ງກ້ວາງຂວາງ. ພ້ອມກັນນັ້ນ ແມ່ນປະຊາຄົມວິສາຫະກິດຂະຫຍັນຂັນເຄື່ອນ, ມີຫົວຄິດປະດິດສ້າງ ແລະ ຍາມໃດກໍ່ໝູນໃຊ້ບັນດາເຕັກໂນໂລຢີກ້າວໜ້າທີ່ສຸດ, ຍາດແຍ່ງບັນດາຜົນງານຂອງພື້ນຖານອຸດສາຫະກຳການປະຕິວັດ 4.0 ພວມນັບມື້ນັບປະກົດຕົວ ປ່ຽນແປງຈິນຕະນາການດຳເນີນທຸລະກິດດ້ວຍບັນດາຮູບແບບໃໝ່ຄື: ພື້ນຖານເສດຖະກິດໝູນວຽນພວມໄດ້ຮັບການຜັນຂະຫຍາຍຢ່າງກ້ວາງຂວາງໃນທົ່ວໂລກ.
ທ່ານ ຫງວຽນເທ໋ເຟືອງ ຮອງລັດຖະມົນຕີກະຊວງແຜນການ ແລະ ການລົງທຶນ ຫວຽດນາມ ໃຫ້ຮູ້ວ່າ: ໃນຊຸມປີມໍ່ໆມານີ້, ຫວຽດນາມ ບັນລຸໄດ້ຜົນງານຫລາຍຢ່າງໃນການພັດທະນາເສດຖະກິດ - ສັງຄົມ. ປີ 2017, ຂອບຂະໜາດພື້ນຖານເສດຖະກິດ ຫວຽດນາມ ປະມານ 220 ຕື້ USD, ຖືກຈັດອັນດັບ 34 ໃນໂລກ, ດ້ວຍລາຍຮັບສະເລ່ຍຕໍ່ຫົວຄົນບັນລຸກ່ວາ 2.300 USD, ຖືກຈັດອັນດັບທີ 134 ໃນໂລກ. ລະດັບຄວາມໄວການເຕີບໂຕເສດຖະກິດປີ 2017 ບັນລຸລະດັບ 6,81% ຊຶ່ງແມ່ນລະດັບສູງສຸດໃນ 10 ປີ ມໍ່ໆມານີ້. ປີ 2016 ດັດຊະນີ HDI ຈັດອັນດັບ 115/188 ປະເທດ. ທ່ານ ຫງວຽນເທ໋ເຟືອງ ເນັ້ນໜັກວ່າ:
“ບັນດາຄວາມມານະພະຍາຍາມປັບປຸງສະພາບແວດລ້ອມແຫ່ງການດຳເນີນທຸລະກິດຂອງ ຫວຽດນາມ ໃນຊຸມປີຜ່ານມາ ໄດ້ນຳມາເຊິ່ງບັນດາໝາກຜົນທີ່ເປັນໜ້າຊື່ນຊົມ. ໃນ 4 ປີແຫ່ງການຜັນຂະຫຍາຍມະຕິຂອງລັດຖະບານ, ສະພາບແວດລ້ອມແຫ່ງການດຳເນີນທຸລະກິດ ແລະ ກຳລັງຄວາມສາມາດແກ່ງແຍ້ງຂອງ ຫວຽດນາມ ປີ 2017 ໄດ້ຮັບການຮັບຮູ້, ປັບປຸງຫລາຍທີ່ສຸດຈາກບັນດາອົງການຈັດຕັ້ງສາກົນ”.
ດ້ວຍໜ້າທີ່ຍົກສູງກຳລັງຄວາມສາມາດແກ່ງແຍ້ງ, ຫວຽດນາມ ພວມກຳນົດທີ່ຕັ້ງຂອງຕົນໃນການແຂ່ງຂັນກຳລັງຄວາມສາມາດແກ່ງແຍ້ງທົ່ວໂລກ. ໃນນັ້ນ, ປະຊາຄົມວິສາຫະກິດສວມບົດບາດສຳຄັນ, ດ້ວຍຖານະເປັນໃຈກາງຂອງເປົ້າໝາຍການພັດທະນາແບບຍືນຍົງ ແລະ ຍົກສູງກຳລັງຄວາມສາມາດແກ່ງແຍ້ງລະດັບຊາດ. ປະຕິບັດການພັດທະນາແບບຍືນຍົງກໍ່ແມ່ນໂອກາດ ເພື່ອຍົກກຳລັງຄວາມສາມາດແກ່ງແຍ້ງຂອງວິສາຫະກິດໃຫ້ຂຶ້ນສູງ, ຈາກນັ້ນ ສະມັດຕະພາບການບໍລິຫານວິສາຫະກິດກໍ່ໄດ້ຮັບການປັບປຸງ. ນີ້ແມ່ນໂອກາດ ເພື່ອໃຫ້ວິສາຫະກິດ ຫວຽດນາມ ຮັບເອົາໂອກາດເພື່ອພ້ອມກັບປະເທດຊາດພັດທະນາແບບຍືນຍົງ ແລະ ເຊື່ອມຕົວເຂົ້າກັບການປະຕິວັດ 4.0./.


text:
ປະທານສະພາແຫ່ງຊາດພົບປະເຈລະຈາກັບປະທານສະພາແຫ່ງຊາດລາຊະອານາຈັກ ຊູແອັດ
ທ່ານນາງ ຫງວຽນທິກີມເງີນ ປະທານສະພາແຫ່ງຊາດ ພ້ອມກັບ
ຄະນະຜູ້ແທນຂັ້ນສູງສະພາແຫ່ງຊາດ ຫວຽດນາມ
ຕອນເຊົ້າວັນທີ 6/4 (ຕາມເວລາທ້ອງຖີ່ນ), ທ່ານນາງ ຫງວຽນທິກີມເງີນ ປະທານສະພາແຫ່ງຊາດ ພ້ອມກັບ ຄະນະຜູ້ແທນຂັ້ນສູງສະພາແຫ່ງຊາດ ຫວຽດນາມ ໄດ້ໄປຮອດ ນະຄອນຫຼວງ Stockholm, ເລີ່ມຕົ້ນການຢ້ຽມຢາມ ລາຊະອານາຈັກ ຊູແອັດ ຢ່າງເປັນທາງການ ຕາມຄຳເຊີນຂອງ ທ່ານ Urban Ahlin ປະທານສະພາແຫ່ງຊາດລາຊະອານາຈັກ ຊູແອັດ. ຕອນບ່າຍວັນດຽວກັນ, ພິທີຕ້ອນຮັບ ຄະນະຜູ້ແທນຂັ້ນສູງສະພາແຫ່ງຊາດ ຫວຽດນາມ ໄດ້ດຳເນີນໄປ ຢ່າງສົມກຽດ ຢູ່ຫໍສະພາແຫ່ງຊາດ ຊູແອັດ. ພາຍຫຼັງພິທີ, ສອງຝ່າຍໄດ້ດຳເນີນການພົບປະເຈລະຈາ. ທີ່ການພົບປະເຈລະຈາ, ສອງຝ່າຍເຫັນດີເປັນເອກະສັນ ຕີລາຄາສູງການພົວພັນຮ່ວມມືທີ່ເປັນມູນເຊື້ອມາແຕ່ດົນນານລະຫວ່າງສອງປະເທດ. ໃນໄລຍະຈະມາເຖິງ, ສອງຝ່າຍຄວນສືບຕໍ່ຊຸກຍູ້ການພົວພັນດ້ານການຄ້າ, ການລົງທຶນເພື່ອສົມກັບຄວາມສາມາດບົ່ມຊ້ອນຂອງແຕ່ລະປະເທດ. ສອງຝ່າຍປາດຖະໜາຢາກພ້ອມກັນຊຸກຍູ້ພັດທະນາສາຍພົວພັນລັດຖະສະພາໃຫ້ຂຶ້ນສູ່ລະດັບສູງໃໝ່ຜ່ານການເພີ່ມທະວີການສົມທົບກັນຕິດຕາມກວດກາ ແລະ ຊຸກຍູ້ການປະຕິບັດບັນດາຂໍ້ຕົກລົງຮ່ວມມື ເຊິງລັດຖະບານສອງປະເທດໄດ້ລົງນາມ, ບັນດາໂຄງການຮ່ວມມືຍຸດທະສາດ; ສະໜັບສະໜູນລັດຖະບານ, ທ້ອງຖິ່ນ, ວິສາຫະກິດ ແລະ ປະຊາຊົນສອງປະເທດເພີ່ມທະວີການພົບປະແລກປ່ຽນ, ຊຸກຍູ້ການພົວພັນເພື່ອແນໃສ່ຊຸກຍູ້ຄວາມເຂົ້າອົກເຂົ້າໃຈເຊິ່ງກັນແລະກັນ ແລະ ການຮ່ວມມືຕ່າງຝ່າຍຕ່າງມີຜົນປະໂຫຍດ; ຮ່ວມມືພັດທະນາ ແລະ ປົກປັກຮັກສາສິ່ງແວດລ້ອມ. ສອງຝ່າຍຖືວ່າການລົງນາມ ແລະ ໃຫ້ສັດຕະຍາບັນສັນຍາການຄ້າເສລີ ຫວຽດນາມ - ເອີລົບໂດຍໄວ ຈະນຳມາເຊິ່ງຜົນປະໂຫຍດລວມ ໃຫ້ບັນດາຝ່າຍເຂົ້າຮ່ວມ, ປະກອບສ່ວນເພີ່ມວົງເງີນການຄ້າສອງຝ່າຍ, ໃນນັ້ນມີ ຫວຽດນາມ ແລະ ຊູແອັດ.
ເນື່ອງໃນໂອກາດນີ້, ທ່ານນາງ ຫງວຽນທິກີມເງີນ ປະທານສະພາແຫ່ງຊາດ ຫວຽດນາມ ຢ້ຽມຢາມ ຫໍສະພາແຫ່ງຊາດ ຊູແອັດ ແລະ ຂຽນໃສ່ປື້ມບັນທຶກ. ຕອນຄ່ຳວັນດຽວກັນ, ທ່ານ Urban Ahlin ປະທານສະພາແຫ່ງຊາດລາຊະອານາຈັກ ຊູແອັດ ເປັນເຈົ້າພາບງານລ້ຽງ ທ່ານນາງ ຫງວຽນທິກີມເງີນ ປະທານສະພາແຫ່ງຊາດ ຫວຽດນາມ ພ້ອມກັບ ຄະນະຜູ້ແທນຂັ້ນສູງສະພາແຫ່ງຊາດ ຫວຽດນາມ.
(ແຫຼ່ງຄັດຈາກ VOV)


text:
ປະຊາຄົມຊາວຫວຽດນາມ ອາໄສຢູ່ຕ່າງປະເທດຕ້ອນຮັບບຸນເຕັດປີຈໍ2018
ຕອນຄ່ຳວັນທີ 6 ກຸມພາ, ສະຖານທູດຫວຽດນາມ ປະຈຳ ກຳປູເຈຍ ໄດ້ຈັດຕັ້ງລາຍການຕ້ອນຮັບບຸນເຕັດປີຈໍ 2018. ກ່າວຄຳເຫັນນະທີ່ນີ້, ທ່ານ ຫວູກວາງມີງ ເອກອັກຄະລັດຖະທູດຫວຽດນາມ ປະຈຳ ກຳປູຈຍ ໄດ້ທົບທວນຄືນບັນດາຜົນງານສຳຄັນຂອງປະເທດຊາດທີ່ບັນລຸໄດ້ໃນປີ 2017 ຜ່ານມາ ກໍ່ຄືການພົວພັນລະຫວ່າງຫວຽດນາມ ແລະ ກຳປູເຈຍ.
ຊາວຫວຽດນາມອາໄສຢູ່ກຳປູເຈຍ ຕ້ອນຮັບບຸນເຕັດປີຈໍ 2018
ສຳລັບປະຊາຄົມຊາວຫວຽດນາມ ອາໄສ ຢູ່ ກຳປູເຈຍ, ທ່ານ ເອກອັກຄະລັດຖະທູດ ຫວູກວາງມີງ ໄດ້ຢືນຢັນວ່າ ຊາວຫວຽດນາມ ອາໄສ ຢູ່ ກຳປູເຈຍ ແມ່ນປະຊາຄົມທີ່ມີມູນເຊື້ອປະຕິວັດ, ມີການປະກອບສ່ວນຢ່າງຫລວງຫລາຍໃຫ້ແກ່ການຕໍ່ຕ້ານອັນຍິ່ງໃຫຍ່ສອງຄັ້ງຂອງປະເທດຊາດກໍຄືຄວາມສາມັກຄີ, ມິດຕະພາບລະຫວ່າງສອງປະເທດ. ທ່ານເອກອັກຄະລັດຖະທູດສະເຫນີພໍ່ແມ່ປະຊາຊົນຊາວຫວຽດນາມ ມານະພະຍາຍາມຜ່ານຜ່າຄວາມຫຍຸ້ງຍາກ, ສາມັກຄີ ບືນຕົວຂຶ້ນສ້າງຊີວິດການເປັນຢູ່ເປັນໃຫ້ປົກກະຕິ ແລະ ເສີມຂະຫຍາຍບົດບາດແມ່ນຂົວຕໍ່ໃຫ້ຄວາມສາມັກຄີ, ມິດຕະພາບລະຫວ່າງສອງປະເທດ.
ຢູ່ລາຊະອານາຈັກ ອັງກິດ, ຕອນຄ່ຳວັນທີ 5 ກຸມພາ, ທີ່ ມະຫາວິທະຍາໄລ West of England ຢູ່ ນະຄອນ Bristol ໄດ້ຈັດລາຍການຕ້ອນຮັບບຸນເຕັດ Show ຕ້ອນຮັບລະດູບານໃຫມ່ປີ 2018.
(ແຫຼ່ງຄັດຈາກ VOV)


text:
ໃນວັນທີ 30-31 ພຶດສະພາ 2018 ສະຫາຍ ທອງສະລິດ ມັງໜໍ່ເມກ ກຳມະການສູນກາງພັກ ຫົວໜ້າສະຖາບັນການເມືອງ ແລະ ການປົກຄອງແຫ່ງຊາດ ພ້ອມດ້ວຍຄະນະ ໄດ້ເດີນທາງໄປເຂົ້າຮ່ວມກອງປະຊຸມສາກົນ ແລະ ສະເຫຼີມສະຫຼອງວັນຄ້າຍວັນເກີດ ກາກມາກ ຄົບຮອບ 200 ປີ ພາຍໃຕ້ຫົວຂໍ້: “ລັດທິມາກ ແລະ ສັງຄົມນິຍົມ” ທີ່ນະຄອນຫຼວງກັດມານດູ ປະເທດເນປານ ໂດຍເປັນເຈົ້າພາບຮ່ວມຂອງພັກກອມມູນິດເນປານ ແລະ ພັກກອມມູນິດເນປານມາຊານ ມີຜູ້ແທນເຂົ້າຮ່ວມທັງໝົດ 300 ຄົນ ໃນນັ້ນ ມີຄະນະຜູ້ແທນຕ່າງປະເທດ 23 ພັກການເມືອງທີ່ມາຈາກ 17 ປະເທດ.
ບັນດາຜູ້ແທນກອງປະຊຸມໄດ້ປຶກສາຫາລື ແລະ ແລກປ່ຽນຄຳຄິດຄຳເຫັນຢ່າງກົງໄປກົງມາ ປິ່ນອ້ອມສອງຫົວຂໍ້ຕົ້ນຕໍຄື: “ລັດທິມາກ ແລະ ສັງຄົມນິຍົມປັດຈຸບັນ” ແລະ “ບົດຮຽນຂອງຂະບວນການກອມມູນິດຢູ່ບັນດາປະເທດ” ເຊິ່ງໄດ້ຮ່ວມກັນທົບທວນຄືນບັນດາຫຼັກມູນທິດສະດີຂອງລັດທິມາກ ແລະ ການໝູນໃຊ້ລັດທິມາກເຂົ້າໃນສະພາບຕົວຈິງຂອງແຕ່ລະປະເທດ ໃນແຕ່ລະຍຸກ ແຕ່ລະສະໄໝ ແລະ ຢືນຢັນວ່າ ລັດທິມາກ ແມ່ນທິດສະດີວິທະຍາສາດທີ່ຖືກຕ້ອງ ແລະ ຍັງສອດຄ່ອງກັບຍຸກປັດຈຸບັນ ໃນກອງປະຊຸມຄະນະຜູ້ແທນ ພັກ ປປ ລາວ ໄດ້ຍົກໃຫ້ເຫັນບົດບາດຄວາມສຳຄັນຂອງ 3 ຫຼັກມູນທິດສະດີພື້ນຖານຂອງມາກ ທີ່ເປັນການຄົ້ນພົບອັນຍິ່ງໃຫຍ່ຂອງມວນມະນຸດເຊິ່ງ 3 ຫຼັກມູນພື້ນຖານຂອງລັດທິມາກຍັງມີຄຸນຄ່າອັນໃຫຍ່ຫຼວງໃຫ້ແກ່ການຄົ້ນຄວ້າ ໝູນໃຊ້ເຂົ້າໃນພາລະກິດປະຕິວັດຂອງແຕ່ລະປະເທດ ພ້ອມນີ້ ຄະນະຜູ້ແທນພັກເຮົາຍັງໄດ້ແລກປ່ຽນບົດຮຽນກ່ຽວກັບການໝູນໃຊ້ທິດສະດີມາກຢ່າງປະດິດສ້າງ ເຂົ້າໃນພຶດຕິກຳຕົວຈິງຂອງພັກ ໃນການຕໍ່ສູ້ເພື່ອປົດປ່ອຍຊາດ ແລະ ສ້າງສາພັດທະນາປະເທດຊາດ ກໍ່ຄືການດຳເນີນພາລະກິດປ່ຽນແປງໃໝ່ຮອບດ້ານຢ່າງມີຫຼັກການຂອງພັກ ປປ ລາວ ໃນຕະຫຼອດໄລຍະທີ່ຜ່ານມາ.
ກອງປະຊຸມຄັ້ງນີ້ໄດ້ເປັນເອກະພາບກັນ ຮັບຮອງເອົາຖະແຫຼງການກອງປະຊຸມ ເຊິ່ງໄດ້ຢືນຢັນຄວາມສຳຄັນຂອງລັດທິມາກ ທີ່ເປັນຫຼັກການຊີ້ນຳ-ນຳພາຂອງນັກກອມມູນິດກຳມະກອນ ແລະ ນັກສັງຄົມນິຍົມ ເພື່ອບັນລຸເປົ້າໝາຍກ້າວຂຶ້ນສູ່ລັດທິສັງຄົມນິຍົມ ເພື່ອສ້າງໂລກແຫ່ງຄວາມຍຸຕິທຳມີສັນຕິພາບ ແລະ ວັດທະນາຖາວອນ.
ນອກຈາກເຂົ້າຮ່ວມກອງປະຊຸມແລ້ວ ຄະນະຜູ້ແທນພັກເຮົາຍັງໄດ້ພົບປະສອງຝ່າຍກັບພັກກອມມູນິດເນປານ ແລະ ເຄື່ອນໄຫວພົບປະແລກປ່ຽນກັບຄະນະຜູ້ແທນພັກການເມືອງຕ່າງໆ ທີ່ເຂົ້າຮ່ວມກອງປະຊຸມຄັ້ງນີ້ ແລະ ຢ້ຽມຢາມສະຖານທີ່ສຳຄັນທາງປະຫວັດສາດຈຳນວນໜຶ່ງ ຢູ່ນະຄອນຫຼວງກັດມານດູ ຕື່ມອີກ.


text:
ຫົວໜ້າຄະນະເສດຖະກິດສູນກາງພັກກອມມູນິດ ຫວຽດນາມພົບປະກັບທ່ານເລຂາຄະນະພັກນະຄອນ ຊຽງໄຮ
ໃນການຢ້ຽມຢາມ ແລະ ເຮັດວຽກຢູ່ ຈີນ, ຕອນບ່າຍວັນທີ 18 ເມສາ, ທ່ານ ຫງວຽນວັນບີງ ເລຂາສູນກາງພັກ, ຫົວໜ້າຄະນະເສດຖະກິດສູນກາງພັກ, ນຳໜ້າຄະນະຜູ້ແທນພັກກອມມູນິດ ຫວຽດນາມ ໄປຢ້ຽມຢາມນະຄອນ ຊຽງໄຮ້ ແລະ ມີການພົບປະກັບທ່ານ ຫຼີຊຽງ ເລຂາຄະນະພັກນະຄອນ ຊຽງໄຮ້
ທ່ານ ຫງວຽນວັນບີງ ມີການພົບປະກັບທ່ານ ຫຼີຊຽງ ເລຂາຄະນະພັກນະຄອນ ຊຽງໄຮ້
ທີ່ການພົບປະ, ທ່ານເລຂາຄະນະພັກນະຄອນ ຊຽງໄຮ້ ຫຼີຊຽງ ໄດ້ແນະນຳກ່ຽວກັບສະພາບການພັດທະນາເສດຖະກິດ - ສັງຄົມ, ພິເສດ ແມ່ນບັນດາບົດຮຽນປະຕິຮູບເປີດປະຕູຂອງນະຄອນ ແລະ ກ່ຽວກັບການພົວພັນຮ່ວມມືລະຫວ່າງ ຊຽງໄຮ້ ກັບ ຫວຽດນາມ ໃນໄລຍະຜ່ານມາ.
ສ່ວນທ່ານ ຫົວໜ້າຄະນະເສດຖະກິດສູນກາງພັກ ຫງວຽນວັນບີງ ສະເໜີວ່າ ນະຄອນ ຊຽງໄຮ້ ເພີ່ມທະວີການຮ່ວມມືກັບບັນດາທ້ອງຖິ່ນຂອງ ຫວຽດນາມ, ຍົກສູງປະສິດທິຜົນແຫ່ງການຮ່ວມມືຢ່າງແທດຈິງໃນບັນດາຂົງເຂດຄື: ເສດຖະກິດ - ການຄ້າ, ການທ່ອງທ່ຽວ, ວັດທະນະທຳ, ເປີດກ້ວາງການພົວພັນແລກປ່ຽນປະຊາຊົນ; ແລະ ສະແດງໃຫ້ເຫັນຄວາມຊົມເຊີຍບັນດາວິສາຫະກິດໃຫຍ່, ມີອິດທິພົນຊື່ສຽງຂອງ ຊຽງໄຮ້ ໄປຍັງ ຫວຽດນາມ ລົງທຶນເຂົ້າບັນດາໂຄງການທີ່ມີຂອບຂະໜາດໃຫຍ່, ນຳໃຊ້ເຕັກໂນໂລຢີສູງ, ເໝາະສົມກັບຄວາມຕ້ອງການພັດທະນາແບບຍືນຍົງຂອງ ຫວຽດນາມ.
(ແຫຼ່ງຄັດຈາກ VOV)


text:
ຫວຽດນາມຢືນອັນດັບທີ 3 ໃນງານແຂ່ງຂັນສີມືແຮງງານອາຊຽນຄັ້ງທີ 11
ຄະນະນັກແຂ່ງຂັນສີມືແຮງງານຫວຽດນາມ
ພາບ:TTXVN
ວັນທີ 28/9, ງານແຂ່ງຂັນສີມືແຮງງານອາຊຽນ ຄັ້ງທີ 11 ໄດ້ອັດລົງ ຢູ່ ມາເລເຊຍ, ຄະນະນັກແຂ່ງຂັນສີມືແຮງງານຂອງຫວຽດນາມ ຍາດໄດ້ທັງໝົດ 10 ຫລຽນຄຳ ໃນ 6 ຂະແຫນງອາຊີບ ແລະ ຢືນອັນດັບທີ 3 ໃນຕາຕະລາງຈັດອັນດັບ. ນອກນັ້ນ ບັນດານັກແຂ່ງຂັນສີສືແຮງງານຂອງຫວຽດນາມ ຍັງຍາດໄດ້ຫລຽນເງິນ 5 ຫລຽນ, ຫລຽນທອງ 4 ຫລຽນ ແລະ ຫນັງສືຢັ້ງຢືນສີມືແຮງງານດີເດັ່ນ. ຄະນະນັກແຂ່ງຂັນສີມືແຮງງານຂອງປະເທດເຈົ້າພາບ ຍາດໄດ້ລາງວັນທີ 1 ໃນຕາຕະລາງຈັດອັນດັບ ດ້ວຍຫລຽນຄຳ 24 ຫລຽນຄຳ, ຫລຽນເງິນ 4 ຫລຽນ ແລະ ຫລຽນທອງ 5 ຫລຽນ. ຖັດມາ ແມ່ນຄະນະນັກແຂ່ງຂັນສີມືແຮງງານຂອງ ອິນໂດເນເຊຍ. ຖັດຈາກຄະນະນັກແຂ່ງຂັນສີມືແຮງງານຂອງຫວຽດນາມ ແມ່ນຄະນະນັກແຂ່ງຂັນສີມືແຮງງານຂອງໄທ ແລະ ສິງກະໂປ.
(ແຫຼ່ງຄັດຈາກ VOV)


text:
ປະທານສະພາແຫ່ງຊາດຕ້ອນຮັບຄະນະສະມາຊິກລັດຖະສະພາໜຸ່ມຍີ່ປຸ່ນ
ຕອນເຊົ້າວັນທີ 23 ສິງຫາ, ຢູ່ສຳນັກງານສະພາແຫ່ງຊາດ, ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເງິນ ໄດ້ໃຫ້ການຕ້ອນຮັບຄະນະຜູ້ແທນສະມາຊິກລັດຖະສະພາໜຸ່ມຄະນະຊາວໜຸ່ມພັກປະຊາທິປະໄຕເອກະພາບຍີ່ປຸ່ນ (LDP)
ທ່ານປະທານສະພາແຫ່ງຊາດ ຫງວຽນທິກິມເງິນ ຕ້ອນຮັບຄະນະສະມາຊິກລັດຖະສະພາໜຸ່ມຍີ່ປຸ່ນ
(ພາບ: TTXVN)
ໂດຍທ່ານສະມາຊິກສະພາຕ່ຳ Keisuke Suzuki, ຮອງເລຂາທິການໃຫຍ່, ຫົວໜ້າຄະນະຊາວໜຸ່ມພັກ LDP ເປັນຫົວໜ້າຄະນະມາຢ້ຽມຢາມ ແລະ ເຮັດວຽກຢູ່ຫວຽດນາມ. ກ່າວຄຳເຫັນທີ່ການຕ້ອນຮັບ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ສະເໜີວ່າ, ໃນໄລຍະຈະມາເຖິງ 2 ຝ່າຍຈະຮັກສາບັນດາການຢ້ຽມຢາມຂັ້ນສູງ, ເພີ່ມທະວີບົດບາດເປັນຂົວເຊື່ອມຕໍ່ຂອງບັນດາສະມາຊິກສະພາແຫ່ງຊາດ, ຜູ້ແທນຂັ້ນທ້ອງຖິ່ນ, ກຸ່ມສະມາຊິກລັດຖະສະພາຍິງຫວຽດນາມ ແລະ ຍີ່ປຸ່ນ, ການພົວພັນແລກປ່ຽນປະຊາຊົນ… ທ່ານນາງປະທານສະພາແຫ່ງຊາດ ຖືວ່າ, 2 ຝ່າຍຕ້ອງເພີ່ມທະວີການຮ່ວມມື ແລະ ສືບຕໍ່ສະໜັບສະໜູນເຊິ່ງກັນ ແລະ ກັນໃນບັນດາເວທີປາໄສກົນ ແລະ ພາກພື້ນ; ປາດຖະໜາວ່າ ຍີ່ປຸ່ນ ສືບຕໍ່ສວມບົດບາດສຳຄັນ ແລະ ຕັ້ງໜ້າປະກອບສ່ວນເຂົ້າໃນການຮັບປະກັນຄວາມໝັ້ນຄົງ, ຄວາມປອດໄພ ແລະ ຄວາມເສລີໃນການເດີນທະເລ, ການບິນຢູ່ທະເລຕາເວັນອອກ.
(ແຫຼ່ງຄັດຈາກ VOV)


text:
ປະທານາທິບໍດີ ອິດສະຣາແອນ ແລະ ພັນລະຍາ ຢ້ຽມຢາມແຂວງ ຫວີງຟຸກ
ທ່ານ Reuven Ruvi Rivlin ຢ້ຽມຢາມໂຄງການລົງທຶນ
ກະສິກຳໝູນໃຊ້ເຕັກໂນໂລຢີສູງ VinEco ຕາມດາວ
(ພາບ: ມີງຈີ້)
ວັນທີ 24/03, ທ່ານປະທານາທິບໍດີ ອິດສະຣາແອນ Reuven Ruvi Rivlin ແລະ ພັນລະຍາ ໄດ້ລົງຢ້ຽມຢາມໂຄງການລົງທຶນກະສິກຳໝູນໃຊ້ເຕັກໂນໂລຢີສູງ VinEco ຕາມດາວ, ໂດຍບໍລິສັດ Vingroup ຜັນຂະຫຍາຍຢູ່ເທດສະບານ ຢາແຄ໋ງ, ເມືອງ ບີງຊວຽນ, ແຂວງ ຫວີງຟຸກ. ການເຄື່ອນໄຫວນອນໃນຂອບເຂດການຢ້ຽມຢາມທາງລັດຖະກິດ ຫວຽດນາມ ຂອງທ່ານປະທານາທິບໍດີ ແລະ ພັນລະຍາ ແຕ່ວັນທີ 19/03 – 25/03. ພາຍຫລັງໄດ້ຮັບຟັງການແນະນຳກ່ຽວກັບໂຄງການ, ທ່ານປະທານາທິບໍດີ Reuven Ruvi Rivlin ພ້ອມກັບພັນລະຍາ ແລະ ຄະນະຜູ້ແທນໄດ້ໄປຢ້ຽມຊົມເຂດເຮືອນແກ້ວ, ພ້ອມທັງຢ້ຽມຊົມຂັ້ນຕອນການກ້າເບ້ຍ, ເກັບກູ້, ຫຸ້ນຫໍ່ຜະລິດຕະພັນກະເສດຂອງ VinEco.
(ແຫຼ່ງຄັດຈາກ VOV)


text:
(VOVWORLD) - ໃນວັນທີ 8 ຕຸລາ, ທ່ານນາຍົກລັດຖະມົນຕີ ຍີ່ປຸ່ນ Shinzo Abe ເປັນປະທານພິທີຕ້ອນຮັບທ່ານນາຍົກລັດຖະມົນຕີ ຫງວຽນຊວນຟຸກ ຢ່າງສົມກຽດ
ເວລາ 17 ໂມງ ວັນທີ 7 ຕຸລາ, ຕາມເວລາ ຍີ່ປຸ່ນ (ກົງກັບ 15 ໂມງ ວັນທີ 7 ຕຸລາຕາມເວລາ ຫວຽດນາມ) ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ແລະ ພັນລະຍາ ພ້ອມດ້ວຍຄະນະຜູ້ແທນຂັ້ນສູງ ຫວຽດນາມ ໄດ້ໄປຮອດສະໜາມບິນສາກົນ Haneda, ນະຄອນຫຼວງ ໂຕກຽວ, ປະເທດ ຍີ່ປຸ່ນ ເພື່ອເຂົ້າຮ່ວມກອງປະຊຸມສຸດຍອດຮ່ວມມືແມ່ນ້ຳຂອງ - ຍີ່ປຸ່ນ ຄັ້ງທີ 10 ແລະ ຢ້ຽມຢາມ ຍີ່ປຸ່ນ.
ໃນວັນທີ 8 ຕຸລາ, ທ່ານນາຍົກລັດຖະມົນຕີ ຍີ່ປຸ່ນ Shinzo Abe ເປັນປະທານພິທີຕ້ອນຮັບທ່ານນາຍົກລັດຖະມົນຕີ ຫງວຽນຊວນຟຸກ ຢ່າງສົມກຽດ. ຈາກນັ້ນ, ນາຍົກລັດຖະມົນຕີ ສອງທ່ານໄດ້ນຳໜ້າຄະນະຜູ້ແທນຂັ້ນສູງສອງຝ່າຍດຳເນີນການເຈລະຈາ; ເປັນສັກຂີພິຍານພິທີລົງນາມບັນດາເອກະສານຮ່ວມມືລະຫວ່າງສອງຝ່າຍ.
ວັນທີ 9 ຕຸລາ, ທ່ານນາຍົກລັດຖະມົນຕີ ຫວຽນຊວນຟຸກ ຈະເຂົ້າຮ່ວມກອງປະຊຸມສຸດຍອດແມ່ນ້ຳຂອງ - ຍີ່ປຸ່ນ ຄັ້ງທີ 10; ເຂົ້າຮ່ວມເວທີປາໄສການຮ່ວມມືແມ່ນ້ຳຂອງ - ຍີ່ປຸ່ນ. ຈາກນັ້ນ, ວັນທີ 10 ຕຸລາ, ທ່ານນາຍົກລັດຖະມົນຕີ ຫງວຽນຊວນຟຸກ ຈະພົບປະກັບປະທານສະພາຕ່ຳ ແລະ ສະພາສູງຍີ່ປຸ່ນ. ນອກຈາກນັ້ນແລ້ວ, ທ່ານນາຍົກລັດຖະມົນຕີ ຫງວຽນຊວນຟຸກ ຈະມີການພົບປະ, ການໂອ້ລົມສົນທະນາກັບບັນດາວິສາຫະກິດຍີ່ປຸ່ນ…


text:
ຕົກລົງສືບຕໍ່ເພີ່ມການລົງທຶນຂອງKirin (ຍີ່ປຸ່ນ)ຢູ່ຫວຽດນາມແມ່ນການເລືອກເຟັ້ນອັນຖືກຕ້ອງ
(VOVWORLD) -ຕອນບ່າຍວັນທີ 17 ສິງຫາ ຢູ່ ສຳນັກງານນາຍົກລັດຖະມົນຕີ, ທ່ານຮອງນາຍົກລັດຖະມົນຕີ ເວືອງດີງເຫ້ວ ໄດ້ໃຫ້ການຕ້ອນຮັບ ທ່ານ Keisuke Nishimura, ຮອງປະທານບໍລິຫານ, ສະມາຊິກຂັ້ນສູງສະພາບໍລິຫານ ກຸ່ມບໍລິສັດ Kirin.
ທີ່ການຕ້ອນຮັບ, ທ່ານ Keisuke Nishimura ໃຫ້ຮູ້ວ່າ: ກຸ່ມບໍລິສັດ ຍາມໃດກໍ່ກຳນົດວ່າ ພາກພື້ນ ອາຊຽນ ແມ່ນເຂດເສດຖະກິດຈຸດສຸມ, ແມ່ນສະຖານທີ່ເປັນຫນ້າມາລົງທຶນໃນໄລຍະຈະມາເຖິງ. ຫວຽດນາມ ແມ່ນຕະຫລາດມີຂອບ ຂະຫນາດໃຫຍ່, ການພັດທະນາວ່ອງໄວ, ໃນຂະນະທີ່ລັດຖະບານ ຫວຽດນາມ ພວມປະຕິບັດການຫັນເປັນພາກເອກະຊົນ ແລະ ຖອນທຶນຂອງລັດວິສາຫະກິດ, ກຸ່ມບໍລິສັດ Kirin ປາດຖະຫນາຢາກລົງທຶນຍຸດທະສາດຍາວນານເຂົ້າ Sabeco. ສ່ວນທ່ານຮອງນາຍົກລັດຖະມົນຕີ ເວືອງດີງເຫ້ວ ຖືວ່າ: ຕົກລົງສືບຕໍ່ເພີ່ມການລົງທຶນຂອງ ກຸ່ມບໍລິສັດ Kirin ຢູ່ ຫວຽດນາມ ແມ່ນການເລືອກເຟັ້ນອັນຖືກຕ້ອງ. ທ່ານຮອງນາຍົກລັດຖະມົນຕີ ຊົມເຊີຍ ກຸ່ມບໍລິສັດ Kirin ເອົາໃຈໃສ່ເຖິງການຖອນທຶນຢູ່ເຄື່ອງໝາຍການຄ້າໃຫຍ່ຄື Sabeco. ທ່ານຮອງນາຍົກລັດຖະມົນຕີ ປາດຖະຫນາວ່າ ນອກຈາກຜະລິດຕະພັນເບຍແລ້ວ, ກຸ່ມບໍລິສັດ Kirin ຄົ້ນຄ້ວາເປີດກວ້າງການລົງທຶນດຳເນີນທຸລະກິດໃນຂົງເຂດເຄື່ອງດື່ມ, ເປັນຕົ້ນແມ່ນເຄື່ອງດື່ມຈາກໝາກໄມ້ສົດຂອງຫວຽດນາມ.


text:
ຫາດດອນຫີນ Scarborough
ວັນທີ 7/9, ຟີລິບປິນ ໄດ້ປະກາດບັນດາຮູບພາບໂດຍສະແດງໃຫ້ເຫັນວ່າ ຈີນ ເລີ່ມກໍ່ສ້າງເກາະທຽມຢູ່ ຫາດດອນຫີນ Scarborough ທີ່ພວມມີການຂັດແຍ້ງກັນຢູ່ທະເລຕາເວັນອອກຢ່າງປິດລັບ. ບັນດາຮູບພາບດັ່ງກ່າວໄດ້ຖ່າຍຈາກບັນດາກຳ່ປັ່ນຂອງ ຈີນ ຊຶ່ງ ຟີລິບປິນ ຖືວ່າອາດຈະແມ່ນການຂຸດເອົາຂີ້ຊາຍ ກໍ່ຄືດຳເນີນບັນດາການເຄື່ອນໄຫວອື່ນໆເພື່ອແນໃສ່ກໍ່ສ້າງເກາະທຽມຢູ່ຫາດດອນຫີນ Scarborough. ໂຄສົກກະຊວງປ້ອງກັນປະເທດ ຟີລິບປິນ Arsenio Andolong ໃຫ້ຮູ້ວ່າ: ຟີລິບປິນ ພວມສືບຕໍ່ຕິດຕາມການຜັນແປ “ທີ່ວິຕົກວັງວົນ” ນີ້.
ບັນດາຮູບພາບນີ້ໄດ້ປະກາດກ່ອນທີ່ດຳເນີນບັນດາການພົບປະລະຫວ່າງບັນດາການນຳ ອາຊຽນ ກັບທ່ານນາຍົກລັດຖະມົນຕີ ຈີນ ຫຼີເຄີຊຽງ ຢູ່ລາວ, ໃນຂອບເຂດກອງປະຊຸມສຸດຍອດ ອາຊຽນ ແລະ ບັນດາກອງປະຊຸມສຸດຍອດອື່ນໆ.
(ແຫຼ່ງຄັດຈາກ VOV)


text:
ການນຳປະເທດຕ່າງໆສະແດງທັດສະນະຕໍ່ເລື່ອງອັງກິດຖອນອອກຈາກ EU
(vovworld)- ພາຍຫຼັງທີ່ອັງກິດປ່ອນບັດຕົກລົງຖອນອອກຈາກສະຫະພາບເອີລົບ EU, ການນຳຫຼາຍປະເທດໃນໂລກໄດ້ສະແດງທັດສະນະກ່ຽວກັບບັນຫານີ້. ກ່າວຄຳເຫັນກັບວົງການນັກຂ່າວ, ທ່ານນາຍົກລັດຖະມົນຕີອົດສະຕາລີ Malcolm Turnbull ໄດ້ຢືນຢັນສາຍພົວພັນຂອງອົດສະຕາລີກັບອັງກິດ ຊຶ່ງມີຄວາມສະໜິດຕິດພັນທີ່ສຸດ, ພ້ອມກັນນັ້ນ, ທ່ານກໍສະແດງຄວາມເຊື່ອໝັ້ນວ່າ ບັນດາການເຈລະຈາກ່ຽວກັບຂໍ້ຕົກລົງດ້ານການຄ້າເສລີກັບ EU ຈະບໍ່ຖືກຜົນກະທົບທີ່ບໍ່ດີຍ້ອນ Brexit . ໃນວັນດຽວກັນ, ທ່ານນາຍົກລັດຖະມົນຕີນອກແວ Erna Solberg ຖືວ່າ ການລົງປະຊາມະຕິຂອງອັງກິດບໍ່ພຽງແຕ່ແມ່ນສານຂອງຜູ້ມີສິດເລືອກຕັ້ງອັງກິດເທົ່ານັ້ນ, ຫາກຍັງສຳລັບບັນດາຜູ້ມີສິດເລືອກຕັ້ງບັນດາປະເທດເອີລົບອື່ນຊຶ່ງມີຄວາມຮູ້ສຶກວ່າ EU ບໍ່ມີຄວາມສາມາດພຽງພໍເພື່ອຮັບມືກັບບັນດາສິ່ງທ້າທາຍໃນປະຈຸບັນອີກດ້ວຍ. ສ່ວນທ່ານນາຍົກລັດຖະມົນຕີ ຮຸ່ງກາຣີ Orban, EU ຄວນຮັບຟັງຄຳເຫັນຂອງປະຊາຊົນ ແລະ ຖືວ່ານີ້ແມ່ນບົດຮຽນໃຫຍ່ທີ່ສຸດ.


text:
ທ່ານ ຫງວຽນທ້ຽນເຍີນຕ້ອນຮັບທ່ານເອກອັກຄະລັດຖະທູດ ລາວ
ປະຈຳ ຫວຽດນາມ ທອງສະຫວັນ ພົມວິຫານ
(vovworld) - ຕອນເຊົ້າວັນທີ 22/06 ທີ່ການຕ້ອນຮັບທ່ານເອກອັກຄະລັດຖະທູດ ສປປ ລາວ ປະຈຳ ຫວຽດນາມ ທອງສະຫວັນ ພົມວິຫານ ເຂົ້າຢ້ຽມຂ່ຳນັບ ເນື່ອງໃນໂອກາດທ່ານເອກອັກຄະລັດຖະທູດຮັບໜ້າທີ່ປະຕິບັດງານຢູ່ ຫວຽດນາມ, ທ່ານ ຫງວຽນທ້ຽນເຍີນ ປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ ເຊື່ອໝັ້ນວ່າ ດ້ວຍກຳລັງຄວາມສາມາດ ແລະ ບົດຮຽນຢ່າງຫລວງຫລາຍນັ້ນ, ທ່ານເອກອັກຄະລັດຖະທູດ ທອງສະຫວັນ ພົມວິຫານ ຈະເຮັດລ້ອນໜ້າທີ່ຮັບຜິດຊອບສຳຄັນຂອງຕົນເປັນຢ່າງດີ ມີບັນດາການປະກອບສ່ວນສຳຄັນເຂົ້າໃນການເພີ່ມພູນຄູນສ້າງສາຍພົວພັນມິດຕະພາບ ຄວາມສາມັກຄີແບບພິເສດ ແລະ ຮ່ວມມືຮອບດ້ານລະຫວ່າງ 2 ປະເທດ ຫວຽດນາມ - ລາວ. ບົນນ້ຳໃຈແຫ່ງການພົວພັນ 2 ປະເທດສືບຕໍ່ໄດ້ຮັບການປັບປຸງ, ພັດທະນານັບມື້ນັບເລິກເຊິ່ງກ້ວາງຂວາງ ແລະ ມີປະສິດທິຜົນໃນທຸກຂົງເຂດ, ທ່ານ ຫງວຽນທ້ຽນເຍີນ ປາດຖະໜາວ່າ: ໃນໄລຍະຈະມາເຖິງ ຫວຽດນາມ ແລະ ລາວ ສືບຕໍ່ຍູ້ແຮງການຮ່ວມມືຮອບດ້ານໃນບັນດາຂົງເຂດ,
ສ່ວນທ່ານເອກອັກຄະລັດຖະທູດ ທອງສະຫວັນ ພົມວິຫານ ຢືນຢັນວ່າ: ໃນຖານະຕຳແໜ່ງໃໝ່ຂອງຕົນ ຈະມານະພະຍາຍາມຈົນສຸດຄວາມສາມາດຂອງຕົນເປັນຂົວເຊື່ອມຕໍ່ ເພື່ອເພີ່ມພູນຄູນສ້າງໃຫ້ການພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານ ລາວ - ຫວຽດນາມ.


text:
ຫວຽດນາມຫວັງຢາກພັດທະນາການພົວພັນກັບຍີປຸ່ນຢ່າງຮອບດ້ານແລະ ແທດຈິງຍິ່ງໆຂຶ້ນ
(VOVWORLD) -ວັນທີ 29/5, ຢູ່ຮ່າໂນ້ຍ, ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເງິນໄດ້ໃຫ້ການຕ້ອນຮັບຄະນະຜູ້ແທນພັກ DP
ວັນທີ 29/5, ຢູ່ຮ່າໂນ້ຍ, ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເງິນໄດ້ໃຫ້ການຕ້ອນຮັບຄະນະຜູ້ແທນພັກ DP ຂອງຍີປຸ່ນໂດຍທ່ານ Edano Yukio ສະມາຊິກສະພາຕ່ຳ, ຮອງເລຂາທິການໃຫຍ່ຜູ້ຈຳການພັກດັ່ງກ່າວນຳໜ້າ ມາຢ້ຽມຢາມ ແລະ ເຮັດວຽກຢູ່ຫວຽດນາມແຕ່ວັນທີ 28-31/5. ທີ່ການຕ້ອນຮັບ, ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເງິນໄດ້ຢືນຢັນວ່າ ພັກ, ລັດ, ສະພາແຫ່ງຊາດ, ລັດຖະບານ ແລະ ປະຊາຊົນຫວຽດນາມຍາມໃດກໍຖືເປັນສຳຄັນການພົວພັນກັບຍີປຸ່ນ ແລະ ຫວັງຢາກໄດ້ພັດທະນາການພົວພັນໃຫ້ຮອບດ້ານ ແລະ ແທດຈິງກ່ວາເກົ່າ. ສ່ວນທ່ານ Edano Yukio ສະມາຊິກສະພາຕ່ຳ, ຮອງເລຂາທິການໃຫຍ່ຜູ້ຈຳການພັກ DP ຢືນຢັນວ່າ ພັກ DP ຫວັງຢາກເພີ່ມທະວີການພົວພັນກັບພັກກອມມູນິດຫວຽດນາມໃຫ້ດີຍິ່ງໆຂຶ້ນ ແລະ ຈະປະກອບສ່ວນເຂົ້າໃນການພັດທະນາການພົວພັນລະຫວ່າງ 2 ປະເທດແບບຍືນຍົງຕາມຈິດໃຈຄູ່ຮ່ວມມືຍຸດທະສາດກ້ວາງເລິກ.
ແລະ ກໍໃນວັນດຽວກັນ, ຄະນະຜູ້ແທນພັກ DP ໄດ້ເຂົ້າຢ້ຽມຄຳນັບທ່ານຫົວໜ້າຄະນະຈັດຕັ້ງສູນກາງພັກ ຝ້າມມິນຈິ້ງ, ປະທານກຸ່ມ ສ.ສ.ຊ ຫວຽດນາມ-ຍີປຸ່ນ; ເຈລະຈາກັບຮອງຫົວໜ້າຄະນະພົວພັນຕ່າງປະເທດສູນກາງພັກ ເຈີນດັກເລີ້ຍ.


text:
ທ່ານ ມາຍຕ໋ຽນຢຸງ ກ່າວຄຳເຫັນ ທີ່ການປະຊຸມຂ່າວ
(ພາບ: VGP/NhatBac)
ໃນຕອນບ່າຍ ວັນທີ 5/5, ຫ້ອງວ່າການລັດຖະບານ ຈັດການປະຊຸມຂ່າວ, ນີ້ແມ່ນວາລະປະຊຸມປະຈຳເດືອນ ຄັ້ງທຳອິດ ພາຍຫຼັງລັດຖະບານຊຸດທີ 8 ໄດ້ຮັບການປັບປຸງ. ກ່າວຄຳເຫັນນະທີ່ນີ້, ທ່ານ ມາຍຕ໋ຽນຢຸງ ລັດຖະມົນຕີວ່າການ, ຫົວໜ້າຫ້ອງວ່າການລັດຖະບານ ໃຫ້ຮູ້ວ່າ: ໃນວາລະກອງປະຊຸມປະຈຳເດືອນ ຄັ້ງທຳອິດ ຂອງລັດຖະບານ, ມີທິດທາງໃຫຍ່ໄດ້ຮັບການກຳນົດ ນັ້ນແມ່ນຄວາມຕັດສີນໃຈ ກໍ່ສ້າງລັດຖະບານຊື່ສັດບໍລິສຸດ, ເປັນລັດຖະບານທີ່ມີປະສິດທິຜົນ ບໍ່ມີ ການສໍ້ລາດບັງຫຼວງ, ໄພຫຍໍ້ທໍ້, ການຟຸມເຟືອຍ, ແມ່ນລັດຖະບານທີ່ເປັນແບບຢ່າງໃຫ້ສັງຄົມ ກ່ຽວກັບເລື່ອງເວົ້າໄປຄຽງຄູ່ກັບການກະທຳ.
ທ່ານ ມາຍຕ໋ຽນຢຸງ ລັດຖະມົນຕີວ່າການ ເນັ້ນໜັກວ່າ: ທ່ານ ນາຍົກລັດຖະມົນຕີ ຫງວຽນຊວນຟຸກ ກໍ່ຮຽກຮ້ອງໃຫ້ປັບປຸງລະບຽບກົດໝາຍຂອງລັດ, ເປັນຕົ້ນແມ່ນໃນຂົງເຂດການບໍລິຫານ ລັດ.
ວາລະປະຊຸມປະຈຳເດືອນຄັ້ງນີ້ ລັດຖະບານກໍ່ໄດ້ປຶກສາຫາລື ກ່ຽວກັບສະພາບເສດຖະກິດສັງຄົມ ເດືອນ 4 ແລະ 4 ເດືອນຕົ້ນປີ. ລັດຖະບານໃຫ້ຂໍ້ສັງເກດວ່າ ສະພາບເສດຖະກິດສັງຄົມ 4 ເດືອນ ດ້ວຍບັນດາຈຸດລວມເຊັ່ນ: ເສດຖະກິດມະຫາພາກ ມີສະຖຽນລະພາບພໍສົມຄວນ, ໄຕມາດ 1 ບັນລຸໄດ້ ລະດັບເຕີບໂຕສູງກວ່າໄລຍະດຽວກັນຂອງປີກາຍ, ການດຶງດູດທຶນຈາກຕ່າງປະເທດເຕີບໂຕດີ, ການພັດທະນາວິສາຫະກິດ ມີບາດກ້າວຫັນປ່ຽນຢ່າງແຮງ…
ຄາດໝາຍຂອງລັດຖະບານແມ່ນ ຮັບປະກັນໃຫ້ເສດຖະກິດມະຫາພາກມີສະຖຽນລະພາບ ມະຫາພາກ ແຕ່ຍັງຕ້ອງຕອບສະໜອງຄວາມຮຽກຮ້ອງ ກ່ຽວກັບຄາດໝາຍເຕີບໂຕ ໃນປີ 2016.
(ແຫຼ່ງຄັດຈາກ VOV)


text:
ຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບີ່ງມິງ ພົບປະ2ຝ່າຍ ໃນຂອບເຂດກອງປະຊຸມ ASEM ຄັ້ງທີ 13
ທີ່ການພົບປະກັບທ່ານ Jean – Yves Le Drian, ລັດຖະມົນຕີກະຊວງ ເອີລົບ ແລະ ການຕ່າງປະເທດ ຝຣັ່ງ, 2 ຝ່າຍເຫັນດີເປັນເອກະສັນຕັ້ງໜ້າຜັນຂະຫຍາຍບັນດາກົນໄກຮ່ວມມື 2 ຝ່າຍ
ວັນທີ 20 ພະຈິກ, ໃນຂອບເຂດກອງປະຊຸມລັດຖະມົນຕີການຕ່າງປະເທດ ASEM ຄັ້ງທີ 13 (FMM-13) ຈັດຕັ້ງຢູ່ ມຽນມາ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບີ່ງມິງ ມີການພົບປະ 2 ຝ່າຍກັບລັດຖະມົນຕີການຕ່າງປະເທດ ບັນດາປະເທດຄື: ຝຣັ່ງ, ລຸກຊຳບວກ, ຮູງກາຣີ, ແຟງລັງ ແລະ ຕ້ອນຮັບລັດຖະມົນຕີ ຣູມານີ.
ທ່ານລັດຖະມົນຕີການຕ່າງປະເທດ ຫວຽດນາມ ແລະ ຮູງກາຣີ (ເບື້ອງຊ້າຍ)
ທີ່ການພົບປະ, ບັນດາປະເທດປາດຖະໜາຢາກເພີ່ມທະວີການພົວພັນຮ່ວມມືຫຼາຍດ້ານກັບ ຫວຽດນາມ ໃນນັ້ນ ມີການລົງນາມ ແລະ ໃຫ້ສັດຕະຍາບັນສັນຍາການຄ້າເສລີ ຫວຽດນາມ ລະຫວ່າງ ຫວຽດນາມ ແລະ ສະຫະພາບ ເອີລົບ (EVFTA). ກ່ຽວກັບບັນຫາທະເລຕາເວັນອອກ, ບັນດາປະເທດແບ່ງປັນຫຼັກໝັ້ນຫຼັກການຂອງ ຫວຽດນາມ ແລະ ອາຊຽນ ກ່ຽວກັບການຮັກສາສັນຕິພາບ, ສະຖຽນລະພາບ, ຄວາມເສລີໃນການເດີນເຮືອ ແລະ ການບິນຢູ່ທະເລຕາເວັນອອກ, ແກ້ໄຂບັນດາການຂັດແຍ້ງໂດຍສັນຕິວິທີບົນພື້ນຖານກົດໝາຍສາກົນ, ໃນນັ້ນມີສົນທິສັນຍາ ສປຊ ກ່ຽວກັບກົດໝາຍວ່າດ້ວຍທະເລປີ 1982 (UNCLOS), ສ້າງກົດແຫ່ງການປະພຶດຂອງບັນດາຝ່າຍຢູ່ທະເລຕາເວັນອອກ COC ຢ່າງແທດຈິງ ແລະ ມີປະສິດທິຜົນໂດຍໄວ.
ທີ່ການພົບປະກັບທ່ານ Jean – Yves Le Drian, ລັດຖະມົນຕີກະຊວງ ເອີລົບ ແລະ ການຕ່າງປະເທດ ຝຣັ່ງ, 2 ຝ່າຍເຫັນດີເປັນເອກະສັນຕັ້ງໜ້າຜັນຂະຫຍາຍບັນດາກົນໄກຮ່ວມມື 2 ຝ່າຍ, ຊຸກຍູ້ການຮ່ວມມືເສດຖະກິດຕາມທິດເອົາໃຈໃສ່ລົງທຶນ ເຂົ້າໃນບັນດາໂຄງການຂຽວ ແລະ ພັດທະນາແບບຍືນຍົງ, ເໝາະສົມກັບບຸລິມະສິດ 2 ປະເທດ.
ທີ່ການພົບປະກັບທ່ານ Jean Asselborn, ລັດຖະມົນຕີ ກະຊວງການຕ່າງປະເທດ ແລະ ເອີລົບ ລຸກຊຳບວກ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບີ່ງມິງ ເຫັນດີສົມທົບກັນຜັນຂະຫຍາຍບັນດາການເຄື່ອນໄຫວສະເຫຼີມສະຫຼອງ 45 ປີແຫ່ງວັນສ້າງຕັ້ງການພົວພັນທາງການທູດ ຫວຽດນາມ - ລຸກຊຳບວກ ປີ 2018. ທ່ານລັດຖະມົນຕີ Jean Asselborn ຕີລາຄາສູງບົດບາດ ແລະ ທີ່ຕັ້ງທີ່ນັບມື້ນັບສູງຂອງ ຫວຽດນາມ ຢູ່ ອາຊີ. ເນື່ອງໃນໂອກາດນີ້, ທ່ານລັດຖະມົນຕີ Jean Asselborn ໄດ້ປະກາດຊ່ວຍເຫຼືອເງິນ 100.000 ເອີໂຣ ໃຫ້ແກ່ປະຊາຊົນບັນດາເຂດທີ່ຖືກຜົນສະທ້ອນຈາກພາຍຸ Damrey.
ໃນການພົບປະກັບທ່ານ Peter Szijjarto, ລັດຖະມົນຕີການຕ່າງປະເທດ ຮູງກາຣີ, 2 ຝ່າຍແລກປ່ຽນກ່ຽວກັບບັນດາມາດຕະການຊຸກຍູ້ການຮ່ວມມືເສດຖະກິດ, ການຄ້າ, ສ້າງເງື່ອນໄຂໃຫ້ສິນຄ້າສົ່ງອອກຂອງ 2 ຝ່າຍແຊກຊຶມກັບຕະຫຼາດຂອງກັນກ່ວາອີກ. ເນື່ອງໃນໂອກາດນີ້, ທ່ານລັດຖະມົນຕີ Peter Szijjarto ໄດ້ແຈ້ງໃຫ້ຮູ້ວ່ານັບແຕ່ເດືອນ ກັນຍາ ປີ 2018 ຈະເພີ່ມຈຳນວນທຶນການສຶກສາໃຫ້ນັກສຶກສາ ຫວຽດນາມ ຂຶ້ນທົບ 2 ເທົ່າ.
ແລະກໍ່ໃນວັນດຽວກັນ, ຢູ່ນອກກອງປະຊຸມ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບີ່ງມິງ ກໍ່ໄດ້ຕ້ອນຮັບລັດຖະມົນຕີການຕ່າງປະເທດ ສະໂລວາເນຍ, ລັດຖະມົນຕີການຕ່າງປະເທດ ເຢຍລະມັນ ແລະ ຮອງລັດຖະມົນຕີ ໂປໂລຍ ເຊັ່ນດຽວກັນ.
(ແຫຼ່ງຄັດຈາກ VOV)


text:
ທ່ານປະທານປະເທດເຈີນດ້າຍກວາງ: “ການປະຕິວັດເດືອນຕຸລາລັດເຊຍທີ່ຍິ່ງໃຫຍ່ກັບການປະຕິວັດຫວຽດນາມ”
ເນື່ອງໃນໂອກາດສະເຫລີມສະຫລອງ 100 ປີແຫ່ງວັນການປະຕິວັດເດືອນຕຸລາລັດເຊຍ (7/11/1917-7/11/2017), ທ່ານປະທານປະເທດ ຫວຽດນາມ ເຈີນດ້າຍກວາງ ມີບົດຂຽນດ້ວຍຫົວຂໍ້ວ່າ: “ການປະຕິວັດເດືອນຕຸລາ ລັດເຊຍ ທີ່ຍິ່ງໃຫຍ່ ກັບການປະຕິວັດຫວຽດນາມ”,
ຢືນຢັນຄວາມໝາຍຍຸກສະໄຫມ ແລະ ບັນດາບົດຮຽນອັນລ້ຳຄ່າຂອງການປະຕິວັດເດືອນຕຸລາລັດເຊຍ ແມ່ນຊັບສົມບັດອັນລ້ຳຄ່າ, ສືບຕໍ່ສົ່ງພະລັງຊີວິດຢ່າງແຮງຕໍ່ການປະຕິວັດ ຫວຽດນາມ ແລະ ມວນມະນຸດທີ່ກ້າວຫນ້າ.
ໃນບົດຂຽນ, ທ່ານປະທານປະເທດ ເຈີນດ້າຍກວາງ ເນັ້ນຫນັກຢ່າງແຮງວ່າ: ການປະຕິວັດເດືອນຕຸລາ ລັດເຊຍ ປີ 1917 ແມ່ນການປະຕິວັດສັງຄົມນິຍົມ ໂດຍຊົນຊັ້ນກຳມະຊີບ ລັດເຊຍ ປະຕິບັດ, ເປັນຂີດໝາຍແຫ່ງການສ້າງຕັ້ງຂ ລັດ ລັດເຊຍ - ໂຊຫວຽດ ຊື່ງແມ່ນລັດກຳມະກອນຊາວນາທຳອິດໃນໂລກ. ນີ້ແມ່ນເຫດການຍິ່ງໃຫຍ່ໃນວິວັດການປະຫວັດສາດຂອງມວນມະນຸດ, ເປີດໄລຍະພັດທະນາໃຫມ່ຂອງຂະບວນການກອມມູນິດ ແລະ ກຳມະກອນສາກົນກໍ່ຄື ຂະບວນການປົດປ່ອຍຊາດ. ທ່ານປະທານປະເທດ ເນັ້ນຫນັກຢ່າງແຮງວ່າ: ໂດຍສືບທອດ ແລະ ໝູນໃຊ້ບັນດາບົດຮຽນຈາກການປະຕິວັດເດືອນຕຸລາຢ່າງມີຫົວຄິດປະດິດສ້າງ, ພັກກອມມູນິດ ໂດຍທ່ານປະທານໂຮ່ຈິມີນ ກໍ່ຕັ້ງ ແລະ ຝືກຝົນຫລໍ່ຫລອມ ໄດ້ນຳພາປະຊາຊົນຫວຽດນາມ ດຳເນີນການຕໍ່ສູ້ປະຕິວັດຍືດເຍື້ອຍາວນານ, ຫຍຸ້ງຍາກລຳບາກ ແລະ ຍາດໄດ້ບັນດາຜົນງານອັນສະຫງ່າລາສີ. ບົດຂຽນຂອງທ່ານປະທານປະເທດ ເຈີນດ້າຍກວາງ ຊີ້ແຈ້ງ: ພັກກອມມູນິດຫວຽດນາມ ສືບຕໍ່ໝູູນໃຊ້ແນວຄິດວັດທະນະທຳມະນຸດອັນສູງສົ່ງຂອງການປະຕິວັດເດືອນຕຸລາ ຊິ້ນຳປະຕິບັດໃນພາລະກິດປ່ຽນແປງໃຫມ່ໃຫ້ປະກົດຜົນເປັນຈິງ.
(ແຫຼ່ງຄັດຈາກ VOV)


text:
ວັນທີ 25 ກໍລະກົດ 2018 ຜ່ານມານີ້ ທ່ານ ບຸນປະຄອງ ສິມມາວັດ ຮອງຫົວໜ້າຂະແໜງຊັບສິນທາງປັນຍາ, ມາດຖານ ແລະການວັດແທກ ພະແນກວິທະຍາສາດ ແລະເຕັກໂນໂລຊີແຂວງເຊກອງປະສານສົມທົບກັບຄະນະກຳມະການຈາກຂະແໜງການກ່ຽວຂ້ອງຂັ້ນແຂວງ-ເມືອງ ແລະບໍລິສັດພູວຽງຈຳກັດ ໄດ້ພ້ອມກັນລົງກວດກາສິນຄ້າປອມແປງ ລອກຮຽນແບບເຄື່ອງໝາຍການຄ້າຂອງແປ້ງນົວກາຈອງ (RACHA CHOOROS).
ທ່ານ ບຸນປະຄອງ ສິມມາວັດ ກ່າວວ່າ: ໂດຍຈຸດປະສົງຂອງການລົງກວດກາໃນຄັ້ງນີ້ ແມ່ນເປັນການປະຕິບັດຕາມພາລະບົດບາດ, ສິດ ແລະໜ້າທີ່ຂອງຂະແໜງວິທະຍາສາດ ແລະເຕັກໂນໂລຊີ, ທັງເປັນການປົກປ້ອງສິດຜົນປະໂຫຍດທາງດ້ານຊັບສິນທາງປັນຍາຂອງເຈົ້າຂອງເຄື່ອງໝາຍການຄ້າ ແລະປົກປ້ອງຜົນປະໂຫຍດປະຊາຊົນຜູ້ຊົມໃຊ້ຜະ ລິດຕະພັນທີ່ມີຄຸນນະພາບໃນທົ່ວສັງຄົມ ກໍຄືແຂວງເຊກອງ. ພ້ອມກັນນັ້ນ ກໍເປັນການຕ້ານສະກັດກັ້ນການຜະລິດ ແລະການຈຳໜ່າຍສິນຄ້າປອມແປງລອກຮຽນແບບເຄື່ອງໝາຍທາງການຄ້າຢູ່ຕາມທ້ອງຕະຫຼາດ ຊຶ່ງສິນຄ້າດັ່ງກ່າວ ໄດ້ສົ່ງຜົນສະທ້ອນຫຼາຍໆຢ່າງຕໍ່ສັງຄົມ ແລະຍັງເປັນການຂັດກັບລະບຽບກົດໝາຍ ໂດຍສະເພາະແມ່ນກົດໝາຍວ່າດ້ວຍຊັບສິນທາງປັນຍາ.
ພ້ອມດຽວກັນນີ້ ກໍຍັງເປັນການຄຸ້ມຄອງການຄ້າ, ແນໃສ່ຊຸກຍູ້ສົ່ງເສີມ ແລະປົກປ້ອງທຸລະກິດການຄ້າທີ່ເຄື່ອນໄຫວຖືກຕ້ອງສອດຄ່ອງກັບລະບຽບກົດໝາຍ, ທັງເປັນການປະກອບສ່ວນສຳຄັນເຂົ້າໃນການຄຸ້ມຄອງສິນຄ້າ ແລະປົກປ້ອງສິດຜົນປະໂຫຍດອັນຊອບທຳຂອງປະຊາຊົນຜູ້ບໍລິໂພກຕື່ມອີກ.
ໂດຍເປົ້າໝາຍ ແລະຖານທີ່ລົງກວດກາຄັ້ງນີ້ ແມ່ນຮ້ານຄ້າຂາຍເຄື່ອງ (ຂາຍຍົກ-ຂາຍຍ່ອຍ) ພາຍໃນຕະຫຼາດເທສະບານແຂວງເຊກອງ ແລະຕະຫຼາດເທສະບານເມືອງທ່າແຕງ ຊຶ່ງຜ່ານການກວດກາຕົວຈິງຂອງຄະນະກຳມະການໃນຄັ້ງນີ້ ສາມາດພົບເຫັນ ແລະຢຶດສິນຄ້າປອມແປງລອກຮຽນແບບແປ້ງນົວກາຈອງ (RACHA CHOOROS) ປອມຈຳນວນ 9 ຖົງຈາກ 1 ຮ້ານຢູ່ເມືອງທ່າແຕງ.
ຂ່າວ-ພາບ : ສັນຍາ


text:
ທ່ານ ພົນໂທ ສຸວອນ ເລືອງບຸນມີ ລົງຊີ້ນຳວຽກງານຫັດແອບເຝີກຊ້ອມການຊ່ວຍເຫຼືອ
ດ້ານມະນຸດສະທຳ ແລະ ກິດຈະກຳບໍລິການດ້ານການແພດ "ຂະບວນລົດໄຟສັນຕິພາບ 2018"
ວັນທີ 29 ກໍລະກົດ 2018 ນີ້, ທ່ານ ພົນໂທ ສຸວອນ ເລືອງບຸນມີ ກໍາມະການສູນກາງພັກຮອງລັດຖະມົນຕີກະຊວງປ້ອງກັນປະເທດ ຫົວໜ້າກົມໃຫຍ່
ເສນາທິການກອງທັບ, ພ້ອມດ້ວຍຄະນະໄດ້ລົງກວດກາ ແລະ ຊີ້ນຳວຽກງານການຫັດແອບເຝິກຊ້ອມການຊ່ວຍເຫຼືອດ້ານມະນຸດສະທຳ ແລະ ກິດຈະກຳບໍລິ
ການທາງດ້ານການແພດ “ຂະບວນລົດໄຟສັນຕິພາບ 2018” ຂອງສອງກອງທັບ ລາວ-ຈີນ ຢູ່ທີ່ວິທະຍາຄານພະລາທິການ ກອງທັບ (ອ່າງນ້ຳຫຸມ) ນະຄອນ
ຫຼວງວຽງຈັນ ໂດຍມີ ທ່ານ ພົນຕີ ປອ ວົງຄຳ ພົມມະກອນ ກຳມະການຄະນະປະຈຳພັກກະຊວງປ້ອງກັນປະເທດ ຫົວໜ້າກົມໃຫຍ່ພະລາທິການກອງທັບ ທັງ
ເປັນຫົວໜ້າຄະນະຮັບຜິດຊອບ ຊີ້ນຳລວມໃນການຫັດແອບໃຫ້ ການຕ້ອນຮັບ.
ທ່ານ ພົນໂທ ສຸວອນ ເລືອງບຸນມີ ລົງຊີ້ນຳວຽກງານຫັດແອບເຝີກຊ້ອມການຊ່ວຍເຫຼືອດ້ານມະນຸດສະທຳ
ແລະກິດຈະກຳບໍລິການດ້ານການແພດ "ຂະບວນລົດໄຟສັນຕິພາບ 2018"
ໂອກາດນີ້ ທ່ານ ພົນໂທ ສຸວອນ ເລືອງບຸນມີ ກໍໄດ້ຮັບຟັງການລາຍງານໂດຍຫຍໍ້ຈາກຄະນະຮັບຜິດຊອບວຽກງານຫັດແອບຂອງຝ່າຍຈີນປະຈຳພາກສະ
ໜາມໃນໄລຍະຜ່ານມາໃນການກະກຽມຄວາມພ້ອມຕ່າງໆໃນ ການຫັດແອບເພື່ອຮັບປະກັນການກຽມພ້ອມສູ້ຮົບໃນເວລາມີຄຳສັ່ງຫັນພາວະກະກຽມພ້ອມ
ສູ້ຮົບຂຶ້ນສູ່ພາວະຄົບຖ້ວນທີ່ຂັ້ນເທິງວາງອອກໃນດ້ານການແພດສະໜາມ. ນອກຈາກນີ້ກໍຍັງໄດ້ຮັບຊົມການສາທິດທົດສອບ ຄວາມສາມາດໃນການນຳໃຊ້
ພາຫະນະເຕັກນິກການແພດຊະນິດຕ່າງໆເຂົ້າໃນພາລະກິດກອບກູ້ຊີວິດຂອງຜູ້ບາດເຈັບ ແລະ ເພື່ອກຳແໜ້ນການຈັດຕັ້ງຊີ້ນຳ-ນຳພາການວາງແຜນການນຳ
ໃຊ້ກຳລັງຕົວຈິງຂອງການກອບກູ້. ເພື່ອຊ່ວຍເຫຼືອຜູ້ປະສົບໄພພິບັດທາງທຳມະຊາດໃນອະນາຄົດໃຫ້ສ່ອດຄ່ອງກັບສະພາບຕົວຈິງ.
ພາຍຫຼັງທີ່ໄດຮັບຟັງການລາຍງານ ແລະ ໄດ້ຮັບຊົມການສາທິດຕົວຈິງໃນເບື້ອງຕົ້ນແລ້ວ ທ່ານ ພົນໂທ ສຸວອນ ເລືອງບຸນມີ ຮອງລັດຖະມົນຕີກະຊວງ
ປ້ອງກັນປະເທດ ຫົວໜ້າກົມໃຫຍ່ເສນາທິການກອງທັບໄດ້ຕີລາຄາຄືນ ພ້ອມທັງສະແດງຄວາມຍໍຍ້ອງຊົມເຊີຍ ແລະ ຍັງໄດ້ເນັ້ນໜັກ ໃຫ້ທຸກພາກສ່ວນ
ຖອດຖອນເອົາບົດຮຽນໃນການເຝິກແອບເທື່ອນີ້ເພື່ອເປັນພື້ນຖານໃນຄັ້ງຕໍ່ໄປໃນການວາງແຜນການ, ການນຳໃຊ້ກຳລັງ, ການຈັດຕັ້ງບັນຊາ, ການຈັດຕັ້ງ
ປະສານເຮັດວຽກງານຮັບປະກັນແຕ່ລະດ້ານ ແລະ ມີຄວາມສາມາດເຄື່ອນໄຫວປະຕິບັດໜ້າທີ່ຕົວຈິງໃນການຊອກຄົ້ນ-ກອບກູ້ ແລະ ຊ່ວຍເຫຼືອປະຊາຊົນ
ໄດ້ເມື່ອເຫດການໄພພິບັດເກີດຂຶ້ນ.


text:
ຫວຽດນາມເພີ່ມທະວີການຮ່ວມມືກັບອົງການອຸຕຸນິຍົມອຸທົກກະສາດຂອງ ສປຊ
ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບ
ທ່ານ Hoesung Lee. ພາບ:internet
ຕອນບ່າຍວັນທີ 24/10 ຢູ່ ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບ ທ່ານ Hoesung Lee, ຜູ້ອຳນວຍການ ອົງການອຸຕຸນິຍົມອຸທົກກະສາດ ຂອງ ສປຊ, ປະທານຄະນະກຳມະການລະຫວ່າງລັດຖະບານ ກ່ຽວກັບການປ່ຽນແປງຂອງດິນຟ້າອາກາດ. ທີ່ການຕ້ອນຮັບ, ທ່ານນາຍົກລັດຖະມົນຕີ ປາດຖະຫນາ ຢາກ ໃຫ້ອົງການ ອຸຕຸນິຍົມອຸທົກກະສາດ ຮ່ວມມືຢ່າງແຫນ້ນແຟ້ນ, ຫນູນຊ່ວຍຫວຽດນາມ ໃນວຽກງານຄົ້ນຄ້ວາກໍຄືຮັບມືກັບການປ່ຽນແປງຂອງດິນຟ້າອາກາດ, ເອົາໃຈໃສ່, ສ້າງເງື່ອນໄຂໃຫ້ບັນດາອົງການ, ມະຫາວິທະຍາໄລ, ສະຖາບັນຄົ້ນຄ້ວາ, ສູນອຸຕຸນິຍົມອຸທົກກະສາດຂອງຫວຽດນາມ ເຂົ້າຮ່ວມກຸ່ມຄົ້ນຄ້ວາຂອງ ອົງການ ອຸຕຸນິຍົມອຸທົກກະສາດຂອງ ສປຊ. ທ່ານນາຍົກລັດຖະມົນຕີ ຫງວຽນຊວນຟຸກ ສະເຫນີ: ອົງການ ອຸຕຸນິຍົມອຸທົກກະສາດຂອງ ສປຊຈະ ຫນູນຊ່ວຍດ້ານເຕັກນິກ, ພາຫະນະເຄື່ອງຈັກເພື່ອໃຫ້ຫວຽດນາມ ຕີລາຄາການປ່ຽນແປງຂອງດິນຟ້າອາກາດຢ່າງຊັດເຈນກວ່າ, ເປັນຕົ້ນແມ່ນສຸມໃສ່ບັນດາບັນຫາໄພນ້ຳຖ້ວມ, ນ້ຳເຄັມຊຶມເຂົ້າ, ການປ່ຽນແປງທໍລະນີສາດ ແລະ ປາດຖະຫນາ ອົງການ ອຸຕຸນິຍົມອຸທົກກະສາດ ຂອງ ສປຊ ຈະມີການສົມທົບຢ່າງແຫນ້ນແຟ້ນກັບຫວຽດນາມ ເພື່ອປະຕິບັດບັນດາຂໍ້ຕົກລົງກອງປະຊຸມ COP21 ຊື່ງຫວຽດນາມ ໄດ້ເຂົ້າຮ່ວມ.
ສ່ວນທ່ານ Hoesung Lee ໃຫ້ຮູ້ວ່າ: ອົງການອຸຕຸນິຍົມອຸທົກກະສາດຂອງ ສປຊ ຮັບຮູ້ໄດ້ທຸກສິ່ງທ້າທາຍກ່ຽວກັບການປ່ຽນແປງຂອງດິນຟ້າອາກາດ ຊື່ງຫວຽດນາມ ພວມປະສົບ ແລະ ຫວັງວ່າ ຈະສືບຕໍ່ຮ່ວມມືກັບບັນດານັກວິທະຍາສາດ ຫວຽດນາມໃນຂົງເຂດການປ່ຽນແປງຂອງດິນຟ້າອາກາດ ຫລາຍກວ່າອີກ ກໍຄືນຳສະເຫນີບັນດາມາດຕະການຮັບມື.
(ແຫຼ່ງຄັດຈາກ VOV)


text:
(VOVWORLD) - ຕອນຄ່ຳວັນທີ 13 ພະຈິກ, ຢູ່ມານີລາ, ປະເທດຟິລິບປີນ, ກອງປະຊຸມສຸດຍອດແມ່ຂອງ - ຍີ່ປຸ່ນ ຄັ້ງທີ 9 ຖືກດຳເນີນດ້ວຍການເຂົ້າຮ່ວມຂອງການນຳບັນດາປະເທດກຳປູເຈຍ, ລາວ, ມຽນມາ, ໄທ, ຫວຽດນາມ ແລະ ຍີ່ປຸ່ນ.
ຢູ່ທີ່ນີ້, ບັນດາການນຳໄດ້ເຫັນດີນຳກັນ ສືບຕໍ່ຊຸກຍູ້ການຮ່ວມມືດ້ານເສດຖະກິດ - ອຸດສາຫະກຳລະຫວ່າງຍີ່ປຸ່ນ ກັບບັນດາປະເທດແມ່ຂອງ ຕາມກຳນົດທິດຂອງເອກະສານ “ພັດທະນາອຸດສາຫະກຳແມ່ຂອງ ເຊື່ອມຕໍ່” ເຊິ່ງໄດ້ຍົກອອກມາທີ່ກອງປະຊຸມລັດຖະມົນຕີເສດຖະກິດແມ່ຂອງ - ຍີ່ປຸ່ນ ຄັ້ງທີ 9; ເພີ່ມທະວີການສົມທົບກັນລະຫວ່າງການຮ່ວມມືແມ່ຂອງ - ຍີ່ປຸ່ນ ກັບບັນດາອົງການຈັດຕັ້ງໃນພາກພື້ນ ແລະ ສາກົນອື່ນໆ; ໜູນຊ່ວຍບັນດາປະເທດແມ່ຂອງ ປະຕິບັດເປົ້າໝາຍເຕີບໂຕຂຽວ, ຜັນຂະຫຍາຍບັນດາໂຄງການຮັບມືກັບສະພາບນ້ຳຖ້ວມ, ໄພແຫ້ງແລ້ງ ແລະ ຢືນຢັນຄືນໃໝ່ຄວາມເປັນຕາຍຂອງການຄຸ້ມຄອງ, ນຳໃຊ້ແຫຼ່ງນ້ຳແບບຍືນຍົງ ແລະ ປົກປັກຮັກສາສິ່ງແວດລ້ອມແມ່ນ້ຳຂອງ. ກອງປະຊຸມກໍ່ເນັ້ນໜັກເຖິງການເພີ່ມທະວີການປະຕິບັດກົດໝາຍຂອງບັນດາປະເທດແມ່ຂອງ ໂດຍມີການໜູນຊ່ວຍຂອງຍີ່ປຸ່ນ.
ກ່າວຄຳເຫັນທີ່ກອງປະຊຸມ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ເນັ້ນໜັກເຖິງການຮ່ວມມືແມ່ຂອງ - ຍີ່ປຸ່ນ ຄວນເອົາໃຈໃສ່ເຖິງການໜູນຊ່ວຍບັນດາປະເທດແມ່ຂອງ; ພັດທະນາອຸດສາຫະກຳ ແລະ ກະສິກຳກ້າວໜ້າ; ຍົກສູງຄຸນນະພາບແຫຼ່ງຊັບພະຍາກອນມະນຸດ ກໍຄືເພີ່ມທະວີກຳລັງຄົ້ນຄວ້າພັດທະນາ; ກໍ່ສ້າງພື້ນຖານໂຄງລ່າງທີ່ມີຄຸນນະພາບສູງ ແລະ ເພີ່ມທະວີການເຊື່ອມຕໍ່ພາກພື້ນ…
ສິ້ນສຸດກອງປະຊຸມ, ບັນດາການນຳໄດ້ອອກຖະແຫຼງການຮ່ວມ ແລະ ເຫັນດີຈັດກອງປະຊຸມສຸດຍອດແມ່ຂອງ - ຍີ່ປຸ່ນ ຄັ້ງທີ 10 ຢູ່ຍີ່ປຸ່ນ.
ທີ່ກອງປະຊຸມສຸດຍອດອາຊຽນ - ສະຫະປະຊາຊາດ ຄັ້ງທີ 9, ບັນດາການນຳໄດ້ເຫັນດີສືບຕໍ່ຊຸກຍູ້ການຜັນຂະຫຍາຍບັນດາແຜນການກະທຳອາຊຽນ - ສະຫະປະຊາຊາດ 2016 – 2020 ກໍ່ຄືສົມທົບກັບໂຄງການດຳເນີນງານ 2030 ກ່ຽວກັບການພັດທະນາແບບຍືນຍົງ ແລະ ວິໄສທັດປະຊາຄົມອາຊຽນ 2025 ດ້ວຍບັນດາຂົງເຂດໃຫ້ບຸລິມະສິດຄື: ຮັກສາສັນຕິພາບ, ຕ້ານອາດຊະຍາກຳຂ້າມຊາດ, ປະຕິບັດບັນດາເປົ້າໝາຍພັດທະນາແບບຍືນຍົງ, ຮັບມືກັບການປ່ຽນແປງຂອງດິນຟ້າອາກາດ…
ທ່ານເລຂາທິການໃຫຍ່ສະຫະປະຊາຊາດ Antonio Guterres ຢືນຢັນຄຳໝັ້ນສັນຍາ ຊຸກຍູ້ການພົວພັນຄູ່ຮ່ວມມືຮອບດ້ານອາຊຽນ - ສະຫະປະຊາຊາດ ຕາມທິດໜູນຊ່ວຍສະພາບຕົວຈິງອາຊຽນ ປະຕິບັດວິໄສທັດປະຊາຄົມອາຊຽນ 2025 ແລະ ບັນດາເປົ້າໝາຍຂອງໂຄງການດຳເນີນງານ 2030 ກ່ຽວກັບການພັດທະນາແບບຍືນຍົງຂອງຫະປະຊາຊາດ.
ກ່າວຄຳເຫັນທີ່ກອງປະຊຸມ, ທ່ານນາຍົກລັດຖະມົນຕີ ຫງວຽນຊວນຟຸກ ສະເໜີໃຫ້ 2 ຝ່າຍຄວນເພີ່ມທະວີການທາບທາມຄວາມເຫັນ, ສົມທົບກັນເພື່ອຊຸກຍູ້ບັນດາໂຄງການຮ່ວມມືອາຊຽນ - ສະຫະປະຊາຊາດ ກ່ຽວກັບການພັດທະນາແບບຍືນຍົງ ແລ ປັບປຸງການຮັບປະກັນຊີວິດສັງຄົມ. ພ້ອມກັນນັ້ນ, 2 ຝ່າຍຄວນເພີ່ມທະວີການແບ່ງປັນ ແລະ ຊຸກຍູ້ຜົນປະໂຫຍດລວມ, ໜູນຊ່ວຍເຊິ່ງກັນ ແລະ ກັນໃນການຮັບມືກັບບັນດາສິ່ງທ້າທາຍທີ່ມີລັກສະນະພາກພື້ນ ແລະ ທົ່ວໂລກ.
ແລະກໍ່ໃນຕອນເຊົ້າວັນທີ 14 ພະຈິກ, ບັນດາການນຳອາຊຽນ ຈັດກອງປະຊຸມສຸດຍອດອາຊຽນ +3 ກັບການນຳຈີນ, ຍີ່ປຸ່ນ ແລະ ສ.ເກົາຫຼີ; ເຂົ້າຮ່ວມກອງປະຊຸມສະເຫຼີມສະຫຼອງ 40 ປີແຫ່ງການພົວພັນອາຊຽນ - ການາດາ ແລະ ສະເຫຼີມສະຫຼອງ 40 ປີແຫ່ງການພົວພັນອາຊຽນ - ອີຢູ.


text:
ນາຍົກລັດຖະມົນຕີ ລາວ-ອົດສະຕຣາລີ ພົບປະສອງຝ່າຍ ທີ່ ນະຄອນຊີດນີ
ໃນໂອກາດພົບປະຄັ້ງນີ້, ສອງຝ່າຍ ໄດ້ຕີລາຄາສູງຕໍ່ສາຍພົວພັນມິດຕະພາບ ແລະ ການຮ່ວມມືອັນດີລະຫວ່າງສອງປະເທດ ທີ່ໄດ້ຮັບການສືບຕໍ່ຮັດແໜ້ນ ແລະ ເສີມຂະຫຍາຍຢ່າງຕໍ່ເນື່ອງຕະຫລອດໄລຍະເວລາ 66 ປີຜ່ານມາ, ໂດຍສະເພາະໃນປີ 2017, ສອງຝ່າຍ ໄດ້ຮ່ວມກັນຈັດກິດຈະກຳຕ່າງໆ ເພື່ອສະເຫລີມສະຫລອງການສ້າງຕັ້ງສາຍພົວພັນການທູດລາວ-ອົດສະຕຣາລີ ຄົບຮອບ 65 ປີດ້ວຍຜົນສຳເລັດຢ່າງຈົບງາມ. ພ້ອມນັ້ນ, ສອງຝ່າຍ ຍັງໄດ້ຕີລາຄາສູງຕໍ່ການຈັດຕັ້ງປະຕິບັດບັນດາໂຄງການຮ່ວມມືຕ່າງໆ ໃນຂອບສອງຝ່າຍ ທີ່ເຫັນວ່າຫລາຍໆໂຄງການກໍສຳເລັດແລ້ວ ແລະ ຈຳນວນໜຶ່ງກຳລັງສືບຕໍ່ຈັດຕັ້ງປະຕິບັດ.
ທ່ານ ທອງລຸນ ສີສຸລິດ ໄດ້ສະແດງຄວາມຂອບໃຈ ຕໍ່ລັດຖະບານ ແລະ ປະຊາຊົນ ອົດສະຕຣາລີ ທີ່ໄດ້ໃຫ້ການສະຫນັບສະຫນູນ ແລະ ຊ່ວຍເຫລືອແກ່ ສປປ ລາວ ໃນດ້ານຕ່າງໆຕະຫລອດໄລຍະຜ່ານມາ, ເປັນຕົ້ນແມ່ນ ການຊ່ວຍເຫລືອທາງການເພື່ອການພັດທະນາ, ການຊ່ວຍເຫລືອໃນວຽກງານເກັບກູ້ລະເບີດທີ່ບໍ່ທັນແຕກ, ດ້ານການສຶກສາ ແລະ ການພັດທະນາຊັບພະຍາກອນມະນຸດ, ເຊິ່ງເປັນການປະກອບສ່ວນອັນສຳຄັນເຂົ້າໃນການພັດທະນາເສດຖະກິດ-ສັງຄົມຂອງ ສປປ ລາວ.
ການລົງທຶນຂອງ ອົດສະຕຣາລີ ຢູ່ ສປປ ລາວ ໃນປັດຈຸບັນ ມີມູນຄ່າທັງຫມົດ 135 ລ້ານ ໂດລາສະຫະລັດ, ຈັດຢູ່ອັນດັບທີ 15 ຈາກທັງໝົດ 53 ປະເທດ ທີ່ລົງທຶນຢູ່ ສປປ ລາວ. ພ້ອມນີ້, ສອງຝ່າຍເຫັນດີສືບຕໍ່ຮ່ວມມືກັນໃນດ້ານຕ່າງໆຕື່ມອີກ, ເຊັ່ນ: ດ້ານກະສິກຳ, ໂຍທາທິການ ແລະ ຂົນສົ່ງ, ດ້ານການເງິນ, ການຮ່ວມມືທາງດ້ານສິດທິມະນຸດ ແລະ ດ້ານອື່ນໆ ທັງໃນຂອບສອງຝ່າຍ ແລະ ຫລາຍຝ່າຍ.
ນອກຈາກນີ້, ສອງຝ່າຍຍັງໄດ້ແລກປ່ຽນຄຳຄິດຄຳເຫັນ ຕໍ່ສະພາບການພົ້ນເດັ່ນໃນພາກພື້ນ ແລະ ສາກົນ ທີ່ມີຄວາມສົນໃຈຮ່ວມກັນ.ໃນໂອກາດນີ້, ທ່ານ ນາຍົກລັດຖະມົນຕີ ທອງລຸນ ສີສຸລິດ ກໍໄດ້ສະແດງຄວາມຂອບໃຈ ຕໍ່ການຕ້ອນຮັບອັນອົບອຸ່ນ, ພ້ອມທັງສະແດງຄວາມຊົມເຊີຍ ການເປັນເຈົ້າພາບຈັດກອງປະຊຸມສຸດຍອດ ສະໄຫມພິເສດ ອາຊຽນ-ອົດສະຕຣາລີ ໃນຄັ້ງນີ້.
ໃນໂອກາດດຽວກັນ, ພະນະທ່ານ ນາຍົກລັດຖະມົນຕີ ອົດສະຕຣາລີ ກໍໄດ້ສະແດງຄວາມຍິນດີຕ້ອນຮັບ ແລະ ຕີລາຄາສູງຕໍ່ການເດີນທາງມາເຂົ້າຮ່ວມກອງປະຊຸມຂອງ ພະນະທ່ານ ນາຍົກລັດຖະມົນຕີ ແຫ່ງ ສປປ ລາວ ແລະ ຄະນະ ໃນຄັ້ງນີ້, ເຊິ່ງຈະເປັນການຊຸກຍູ້ສົ່ງເສີມສາຍພົວພັນມິດຕະພາບ ແລະ ການຮ່ວມມືອັນດີລະຫວ່າງສອງປະເທດ ໃຫ້ຂະຫຍາຍຕົວຍິ່ງໆຂຶ້ນ, ພ້ອມທັງເປັນການສົ່ງເສີມການຮ່ວມມືຂອງສອງປະເທດ ໃນຂອບຫລາຍຝ່າຍ ກໍຄືຂອບອາຊຽນ-ອົດສະຕຣາລີ ອີກດ້ວຍ.
ໃນຕອນທ້າຍ, ທ່ານ ທອງລຸນ ສີສຸລິດ, ນາຍົກລັດຖະມົນຕີ ແຫ່ງ ສປປ ລາວ ໄດ້ເຊື້ອເຊີນ ພະນະທ່ານ ມາວຄອມ ເທີນບູນ, ນາຍົກລັດຖະມົນຕີ ແຫ່ງ ອົດສະຕຣາລີ, ເດີນທາງໄປຢ້ຽມຢາມ ສປປ ລາວ ຢ່າງເປັນທາງການ ໃນເວລາທີ່ມີຄວາມສະດວກ; ພ້ອມທັງໄດ້ຖືໂອກາດນີ້ ເຊື້ອເຊີນນັກທ່ອງທ່ຽວຈາກ ອົດສະຕຣາລີ ມາທ່ອງທ່ຽວ ຢູ່ ສປປ ລາວ ໃຫ້ຫລາຍຂຶ້ນ ໂດຍສະເພາະ ໃນໂອກາດປີທ່ອງທ່ຽວລາວ ໃນປີ 2018 ນີ້.


text:
ທ່ານປະທານປະເທດຫວຽດນາມອວຍພອນຄູ-ອາຈານ ແລະ ນັກຮຽນ-ນັກສຶກສາທົ່ວປະເທດ ເນື່ອງໃນໂອກາດສົກຮຽນໃໝ່
ເນື້ອໃນສານ, ທ່ານປະທານປະເທດໄດ້ຍ້ອງຍໍຊົມເຊີຍຄວາມມານະພະຍາຍາມສູ້ຊົນ ແລະ ຊົມເຊີຍບັນດາໝາກຜົນ, ຜົນງານເຊິ່ງຂະແໜງສຶກສາບັນລຸໄດ້ໃນສົກຮຽນຜ່ານມາຢ່າງສຸດໃຈ.
ຈົດໝາຍຂອງທ່ານປະທານປະເທດ ເຈິ່ນດ້າຍກວາງ
ວັນທີ 31 ສິງຫາ, ທ່ານປະທານປະເທດຫວຽດນາມ ເຈິ່ນດ້າຍກວາງ ໄດ້ສົ່ງສານອວຍພອນສົກຮຽນໃໝ່ ເຖິງຄູ-ອາຈານ, ພະນັກງານ, ລັດຖະກອນ, ພາລະກອນ, ຜູ້ອອກແຮງງານໃນຂະແໜງການສຶກສາ, ບັນດາພໍ່ແມ່ນັກຮຽນ ແລະ ບັນດານ້ອງນັກຮຽນ-ນັກສຶກສາ. ເນື້ອໃນສານ, ທ່ານປະທານປະເທດໄດ້ຍ້ອງຍໍຊົມເຊີຍຄວາມມານະພະຍາຍາມສູ້ຊົນ ແລະ ຊົມເຊີຍບັນດາໝາກຜົນ, ຜົນງານເຊິ່ງຂະແໜງສຶກສາບັນລຸໄດ້ໃນສົກຮຽນຜ່ານມາຢ່າງສຸດໃຈ. ກ້າວເຂົ້າສົກຮຽນໃໝ່, ທ່ານປະທານປະເທດຫວຽດນາມ ຮຽກຮ້ອງໃຫ້ຂະແໜງສຶກສາ ຄວນເສີມຂະຫຍາຍບັນດາໝາກຜົນທີ່ບັນລຸໄດ້, ສືບຕໍ່ຜັນຂະຫຍາຍບັນດາໜ້າທີ່, ມາດຕະການປ່ຽນແປງໃໝ່ການສຶກສາ ແລະ ບຳລຸງສ້າງຢ່າງຄົບຊຸດ ແລະ ຮອບດ້ານໂດຍພື້ນຖານ, ຕອບສະໜອງຄວາມຮຽກຮ້ອງຕ້ອງການບຳລຸງສ້າງແຫຼ່ງຊັບພະຍາກອນມະນຸດໃຫ້ມີຄຸນນະພາບສູງເປັນຢ່າງດີທີ່ສຸດ, ຮັບໃຊ້ພາລະກິດຫັນປະເທດເປັນປະເທດອຸດສາຫະກຳ, ທັນສະໄໝ ແລະ ເຊື່ອມໂຍງເຂົ້າກັບສາກົນ. ທ່ານປະທານປະເທດ ເຈິ່ນດ້າຍກວາງ ປາຖະໜາວ່າ ບັນດາຄູ-ອາຈານ ຈະຮັກສາແປວໄຟແຫ່ງຄວາມເມົາມົວກັບພາລະກິດການສຶກສາ, ປ່ຽນແປງໃໝ່, ມີຫົວຄິດປະດິດສ້າງໃນການຮຽນ-ການສອນຢ່າງບໍ່ຢຸດຢັ້ງ; ບັນດານ້ອງນັກຮຽນ-ນັກສຶກສາຈະເສີມຂະຫຍາຍມູນເຊື້ອຄວາມມັກຮັກການຮ່ຳຮຽນ, ບຳລຸງຫຼໍ່ລ້ຽງ, ມີເຈດຈຳນົງບືນຕົວຂຶ້ນ, ແຂ່ງຂັນກັນຮຽນດີຮຽນເກັ່ງ, ຝຶກຝົນຫຼໍ່ຫຼອມເປັນຢ່າງດີ ເພື່ອອຸທິດຕົນໃຫ້ແກ່ປະເທດຊາດ.
(ແຫຼ່ງຄັດຈາກ VOV)


text:
April 18, 2016
ກອງປະຊຸມແຜນການຮ່ວມມືລະຫວ່າງ ພະແນກ ອຸດສາຫະກຳ ແລະ ການຄ້າແຂວງ ແລະ ສຳນັກງານພານິດ ຈັງຫວັດຊາຍແດນ ລາວ-ໄທຍ ຄັ້ງທີ 7
ໃນວັນທີ 23-24 ມີນາ 2016, ທີ່ຈັງຫວັດນະຄອນພະນົມ, ປະເທດໄທ ໄດ້ຈັດກອງປະຊຸມແຜນການຮ່ວມມືລະຫວ່າງ ພະແນກ ອຸດສາຫະກຳ ແລະ ການຄ້າແຂວງ ແລະ ສຳນັກງານພານິດ ຈັງຫວັດຊາຍແດນ ລາວ-ໄທ ຄັ້ງທີ 7 ໂດຍການເປັນປະທານຮ່ວມ ຊຶ່ງຝ່າຍລາວນຳໂດຍ ທ່ານ ນາງ ກິ່ງສະດອນ ເພັດດາວເຮືອງ, ຮອງຫົວໜ້າກົມນະໂຍບາຍການຄ້າຕ່າງປະເທດ, ກະຊວງອຸດສາຫະກຳ ແລະ ການຄ້າ ແຫ່ງ ສປປ ລາວ ພ້ອມດ້ວຍຄະນະກົມກອງ, ພະແນກ ອຸດສາຫະກຳ ແລະ ການຄ້າແຂວງ 09 ແຂວງທີ່ມີຊາຍແດນຕິດກັບປະເທດໄທ ແລະ ຝ່າຍໄທນຳໂດຍ ທ່ານ ຣົນນະຣົງ ພູນພິພັດ, ຮອງອະທິບໍດີ ກົມເຈລະຈາການຄ້າລະຫວ່າງປະເທດ, ກະຊວງ ພານິດ ແຫ່ງ ຣາຊະອານາຈັກໄທ ພ້ອມທັງຂະແໜງການກ່ຽວຂ້ອງ ແລະ ສຳນັກງານພານິດຈັງຫວັດ 10 ແຂວງ ທີ່ມີຊາຍແດນຕິດກັບປະເທດລາວ.
ໃນກອງປະຊຸມຄັ້ງນີ້ ທັງສອງຝ່າຍໄດ້ທົບທວນຄືນການຮ່ວມມືໃນຂົງເຂດການຄ້າຊາຍແດນ ໃນໄລຍະຜ່ານມາ ແລະ ແຜນການຮ່ວມມືໃນຕໍ່ໜ້າ ຊຶ່ງກອງປະຊຸມໄດ້ເນັ້ນ ແລະ ໃຫ້ຄວາມສຳຄັນໃນຂົງເຂດການຮ່ວມມືເປັນຕົ້ນເຊັ່ນ: ການຮ່ວມມືດ້ານສິນຄ້າກະສິກຳ, ການອຳນວຍຄວາມສະດວກທາງດ້ານການຄ້າ, ການຮ່ວມມືການຂົນສົ່ງ ແລະ ການເຊື່ອມໂຍງໃນພາກພຶ້ນ, ການສົ່ງເສີມການຄ້າ ແລະ ການລົງທຶນ, ແລະ ການຮ່ວມມືດ້ານອື່ນໆ ເຊັ່ນ: ໂຄງການທົດລອງພັດທະນາລະບົບ ICT, ການຮ່ວມມືດ້ານວິຊາການ, ການຈັດງານວາງສະແດງສິນຄ້າ, ການຮ່ວມມືດ້ານການທ່ອງທ່ຽວ, ການຮ່ວມມືຂອງພາກເອກກະຊົນ. ໃນປີ 2015 ມູນຄ່າການຄ້າລະຫວ່າງ ລາວ-ໄທ ທີ່ຜ່ານມາ ສາມາດບັນລຸໄດ້ເຖິງ 5,7 ຕື້ໂດລາສະຫະລັດ ເພີ່ມຂື້ນ 4,78% ເມື່ອທຽບກັບປີຜ່ານມາ. ກອງປະຊຸມເຫັນດີສົ່ງເສີມການສົ່ງອອກສິນຄ້າກະສິກຳຂອງລາວໄປໄທຕາມໂຄງການສິນຄ້າກະສິກຳແບບມີສັນຍາ (Contract Farming) ໃນໄລຍະຜ່ານມາທີ່ພົບຂໍ້ຫຍຸ້ງຍາກ ໂດຍສະເພາະແມ່ນບັນຫາດ້ານລາຄາຂອງ ສິນຄ້າໜາກສາລີ, ໝາກເລັ່ນ, ໝາກອຶ, ກະລໍ່າປີ... ເພື່ອຊຸກຍູ້ ແລະ ອຳນວຍຄວາມສະດວກແກ່ພາກທຸລະກິດຂອງທັງສອງປະເທດ.
ກອງປະຊຸມໄດ້ດຳເນີນໄປດ້ວຍບັນຍາກາດອັນດີ ແລະ ໄດ້ຮັບຜົນສຳເລັດຕາມຄາດໝາຍ. ທັງສອງຝ່າຍໄດ້ປຶກສາຫາລືແບບກົງໄປກົງມາ ບົນພື້ນຖານແຫ່ງມິດຕະພາບ ແລະ ສາຍສຳພັນອັນດີງາມຂອງທັງສອງປະເທດ ແລະ ຢືນຢັນທີ່ຈະຮັດແໜ້ນ, ຊຸກຍູ້ການຄ້າຊາຍແດນຮ່ວມກັນ, ມີກົນໄກການປະສານງານຂັ້ນທ້ອງຖິ່ນ ລະຫວ່າງ ພະແນກ ອຸດສາຫະກຳ ແລະ ການຄ້າແຂວງ ແລະ ພານິດຈັງຫວັດທີ່ມີຊາຍແດນຕິດຈອດກັນ ເພື່ອຕິດຕາມ ແລະ ແກ້ຂັນບັນຫາທີ່ເກີດຂຶ້ນຢ່າງທັນການ.
Posted by doicbolikhamxay at 2:10 PM
Subscribe to: Post Comments (Atom)


text: (vovworld)- ຕອນບ່າຍວັນທີ 4/4 ຢູ່ສຳນັກງານປະທານປະເທດ, ທ່ານປະທານປະເທດ ເຈີນດ້າຍກວາງ ໄດ້ມີການພົບປະສັງສັນກັບຄະນະຜູ້ແທນອະດີດພະນັກງານສືບຂ່າວປ້ອງກັນຄວາມສະຫງົບເຂດ ໄຊງ່ອນ - ຢາດີ້ງ (ນັກສືບຂ່າວT4 ) ເນື່ອງໃນໂອກາດຄະນະໄປຢ້ຽມຢາມນະຄອນຫລວງ ຮ່າໂນ້ຍ ແລະ ບາງທ້ອງຖິ່ນທາງພາກເຫນືອຫວຽດນາມ. ເມື່ອໂອ້ລົມກັບບັນດາຜູ້ແທນ, ທ່ານປະທານປະເທດ ເຈີນດ້າຍກວາງຊີ້ແຈ້ງ ບັນດາວິລະກຳສູ້ຮົບ, ຜົນງານພິເສດຂອງກຳລັງພະນັກງານສືບຂ່າວປ້ອງກັນຄວາມສະຫງົບ T4 ໄດ້ປະກອບສ່ວນເຮັດໃຫ້ມູນເຊື້ອວິລະຊົນອັນສະຫງ່າລາສີຂອງກຳລັງຕຳຫລວດປະຊາຊົນຫວຽດນາມຍິ່ງມີຊີວິດຊີວາກວ່າ. ທ່ານປະທານປະເທດ ຢືນຢັນ: ພັກ, ລັດ ແລະ ປະຊາຊົນຫວຽດນາມ ຍາມໃດກໍເຄົາລົບ, ຮັບຮູ້ ແລະ ຕີລາຄາສູງບັນດາການເຄື່ອນໄຫວທີ່ເຕັມໄປດ້ວຍຄວາມໝາຍຂອງຄະນະພົວພັນຕິດຕໍ່ຂອງອະດີດພະນັກງານສືບຂ່າວປ້ອງກັນຄວາມສະຫງົບ T4. ທ່ານປະທານປະເທດ ເຈີນດ້າຍກວາງ ປາດຖະຫນາຢາກໃຫ້ບັນດາອະດີດພະນັກງານສືບຂ່າວ ສືບຕໍ່ເອົາໃຈໃສ່ປະກອບຄຳເຫັນ, ກໍ່ສ້າງກຳລັງຕຳຫລວດປະຊາຊົນໃຫ້ນັບມື້ນັບປອດໃສ, ໝັ້ນຄົງເຂັ້ມແຂງ, ປະກອບສ່ວນສ້າງສາບ້ານເກີດເມືອງນອນ, ປະເທດຊາດໃຫ້ນັບມື້ນັບຮັ່ງມີເຂັ້ມແຂງ.


text:
ຕອນເຊົ້າຂອງມື້ວັນທີ7ເມສາ, ໂດຍປະຕິບັດ ຕາມລາຍການ ຂອງກອງປະຊຸມສະໄໝສາມັນ ຄັ້ງທີ11, ສະພາແຫ່ງຊາດໄດ້ດຳເນີນການເລືອກຕັ້ງທ່ານ ຫງວຽນຊວນຟຸກ ດຳລົງຕຳແໜ່ງເປັນ ນາຍົກລັດຖະມົນຕີ ຕາມຮູບແບບລົງຄະແນນສຽງປິດລັບ.
ເລີ່ມຕົ້ນວາລະການເຮັດວຽກໃນຕອນເຊົ້າ ວັນທີ7 ເມສາ, ທ່ານ ຫງວຽນແຮງຟຸກ, ກຳມະການຄະນະປະຈຳ ສະພາແຫ່ງຊາດ, ເລຂາທິການໃຫຍ່ສະພາແຫ່ງຊາດ ໄດ້ຕາງໜ້າຄະນະປະຈຳສະພາແຫ່ງຊາດລາຍງານໝາກຜົນຂອງການປຶກສາຫາລືຢູ່ທີ່ຄະນະຜູ້ແທນ ສະພາ ແຫ່ງຊາດກ່ຽວກັບການຄາດຄະເນບຸກຄະລາກອນເພື່ອການເລືອກຕັ້ງນາຍົກລັດຖະມົນຕີ.
ຫລັງຈາກນັ້ນ, ທ່ານປະທານປະເທດ ເຈີ່ນດ້າຍກວາງໄດ້ລາຍງານກ່ຽວກັບການຮັບເອົາຄໍາຄິດເຫັນ ແລະ ອະທິບາຍຊີ້ແຈງ ຄຳເຫັນຂອງຜູ້ແທນສະພາແຫ່ງຊາດ ກ່ຽວກັບການຄາດຄະເນບຸກຄະລາກອນເພື່ອການເລືອກຕັ້ງນາຍົກລັດຖະມົນຕີ. ສະພາແຫ່ງຊາດໄດ້ດຳເນີນ ການພິຈາລະນາ, ລົງຄະແນນສຽງຮັບຮອງເອົາລາຍຊື່ ເພື່ອການເລືອກຕັ້ງນາຍົກລັດຖະມົນຕີ.
ສະພາແຫ່ງຊາດດຳເນີນການເລືອກຕັ້ງນາຍົກລັດຖະມົນຕີດ້ວຍຮູບການລົງຄະແນນສຽງແບບປິດລັບ.
ຕາມຜົນຂອງການປ່ອນບັດທີ່ໄດ້ປະກາດ, ມີ 446 ຜູ້ແທນລົງຄະແນນສຽງສະໜັບສະໜູນ, ກວມ 90,26 %ໃນຈຳນວນຜູ້ແທນສະພາແຫ່ງຊາດ, ໃນນັ້ນມີ 44 ບັດ ບໍ່ເຫັນດີໃຫ້ທ່ານຫງວຽນຊວນຟຸກດຳລົງຕຳແໜ່ງເປັນ ນາຍົກລັດຖະມົນຕີ.
ຫຼັງຈາກຄະນະກວດນັບບັດລົງຄະແນນສຽງ ປະກາດໝາກຜົນ, ທ່ານເລຂາທິການໃຫຍ່ ສະພາ ແຫ່ງຊາດ ຫງວຽນແຮ້ງຟຸກ ໄດ້ລາຍງານຮ່າງມະຕິ ກ່ຽວກັບການເລືອກຕັ້ງດຳລົງຕຳແໜ່ງນາຍົກລັດຖະມົນຕີລັດຖະບານ.
ມີຈຳນວນ 474 ຜູ້ແທນກົດປຸ່ມເຫັນດີ(ກວມເອົາ 96,15% ຂອງຈຳນວນຜູ້ແທນສະພາແຫ່ງຊາດ), ສະພາແຫ່ງຊາດໄດ້ຮັບຮອງເອົາມະຕິຕົກລົງດັ່ງກ່າວ.
ຫຼັງຈາກນັ້ນພິທີຮັບຕຳແໜ່ງເປັນນາຍົກລັດຖະມົນຕີ ໄດ້ຮັບການ ດຳເນີນໂດຍພາຍໄຕ້ສຽງດົນຕີອັນຊົງກຽດ, ທຸງຊາດ, ລັດຖະທຳມະນູນແລະ ກອງສຸລິຍາງໃນຊຸດເຄື່ອງແບບນຳເຂົ້າສູ່ເວທີ. ຈາກບ່ອນນັ່ງຂອງຜູ້ແທນ, ທ່ານຫງວຽນຊວນຟຸກ ກ້າວຂຶ້ນກົ້ມຫົວເຄົາລົບ ຕໍ່ໜ້າທຸງຊາດແລ້ວກ້າວສູ່ ເວທີກ່າວຄຳສາບານຕົນ.
ກ່າວຄຳສາບານຕົນໃນພິທີຮັບຕຳແໜ່ງ ຢູ່ຕໍໜ້າສະພາແຫ່ງຊາດ ແລະ ພີ່ນ້ອງຮ່ວມຊາດ, ທ່ານນາຍົກລັດຖະມົນຕີຄົນໃໝ່ ຫງວຽນຊວນຟຸກ ໄດ້ກ່າວວ່າ: “ຂ້າພະເຈົ້າຂໍສະແດງຄວາມ ຂອບອົກຂອບໃຈເປັນຢ່າງສູງ ຕໍ່ສະພາແຫ່ງຊາດ ທີ່ໄດ້ ເລືອກຕັ້ງຂ້າພະເຈົ້າດຳລົງຕຳແໜ່ງເປັນ ນາຍົກລັດຖະມົນຕີແຫ່ງສາທາລະນະລັດ ສັງຄົມນິຍົມຫວຽດນາມ ດ້ວຍຄວາມໄວ້້ເນື້ອເຊື່ອໃຈ. ຕໍ່ໜ້າທຸງສີແດງດາວຄຳອັນສັກສິດຂອງຊາດ, ຕໍ່ໜ້າສະພາແຫ່ງຊາດ, ຕໍ່ໜ້າພີ່ນ້ອງທັງຊາດ ແລະ ຜູ້ມີສິດເລືອກຕັ້ງໃນທົ່ວປະເທດ, ຂ້າພະເຈົ້າຂໍສາບານຕົນວ່າ: ຈະເດັດດ່ຽວຈົ່ງຮັກພັກດີ ຕໍ່ປະເທດຊາດ, ຕໍ່ປະຊາຊົນ, ຕໍ່ລັດຖະທຳມະນູນ ແຫ່ງສາທາລະນະລັດສັງຄົມນິຍົມຫວຽດນາມ. ຂ້າພະເຈົ້າຂໍປະຕິຍານຕົນຈະພະຍາຍາມສູ້ຊົນ ຝຶກຝົນ ຫຼໍ່ຫຼອມຕົນເອງເພື່ອສຳເລັດທຸກໜ້າທີ່ວຽກງານຂອງພັກ, ລັດ ແລະ ປະຊາຊົນມອບໝາຍໃຫ້ເປັນຢ່າງດີ”.
ຫຼັງຄຳສາບານຕົນ, ທ່ານນາງ ຫງວຽນທິກິມເງີນ, ປະທານສະພາແຫ່ງຊາດໄດ້ຖະແຫລງວ່າ: “ສະພາແຫ່ງຊາດສາທາລະນະລັດສັງຄົມນິຍົມ ຫວຽດນາມໄດ້ຮັບຮອງເອົາຄຳສາບານຕົນ ຂອງທ່ານນາຍົກລັດຖະມົນຕີ ຫງວຽນຊວນຟຸກ.
ຕາງໜ້າສະພາແຫ່ງຊາດ, ທ່ານປະທານສະພາແຫ່ງຊາດ ໄດ້ມອບຊໍ່ດອກໄມ້ໃຫ້ແກ່ທ່ານນາຍົກລັດຖະມົນຕີ ຫງວຽນຊວນຟຸກ ແລະ ອວຍພອນ ທ່ານນາຍົກລັດຖະມົນຕີຄົນໃໝ່ ຈົ່ງປະສົບຜົນສຳເລັດ ຕໍ່ໜ້າທີ່ວຽກງານທີ່ພັກ, ລັດ ແລະ ປະຊາຊົນມອບໝາຍໃຫ້ເປັນຢ່າງດີ ຖືກຕ້ອງຕາມ ຄຳສາບານຕົນຂອງທ່ານເອງ.
ກ່າວປາໄສຕໍ່ສະພາແຫ່ງຊາດຫຼັງສາບານຕົນ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ສະແດງຄວາມຂອບອົກຂອບໃຈຢ່າງສູງມາຍັງສະພາແຫ່ງຊາດ, ລັດຖະບານ ແລະ ບັນດາທ່ານທີ່ຫາກໍ່ພົ້ນຕໍາແໜ່ງ; ຢືນຢັນການທີ່ທ່ານໄດ້ຮັບຄວາມເຊື່ອໝັ້ນໄວ້ວາງໃຈຈາກສະພາແຫ່ງຊາດເລືອກຕັ້ງໃຫ້ດໍາລົງຕໍາແໜ່ງເປັນຫົວໜ້າຄະນະລັດຖະບານ ແມ່ນຖືເປັນກຽດ ອັນໃຫຍ່ຫຼວງ ແລະ ກໍແມ່ນໜ້າທີ່ຮັບຜິດຊອບ ອັນໜັກໜ່ວງທີ່ພັກ, ລັດ ແລະ ປະຊາຊົນມອບໝາຍໃຫ້.
ທ່ານນາຍົກລັດຖະມົນຕີ ຫງວຽນຊວນຟຸກກ່າວວ່າ: “ຂ້າພະເຈົ້າຂໍປະຕິຍານວ່າຈະພະຍາຍາຈົນສຸດ ຄວາມສາມາດຂອງຕົນເພື່ອຮັບໃຊ້ປະເທດຊາດ, ຮັບໃຊ້ປະຊາຊົນ, ທັງໝົດເພື່ອຈຸດໝາຍກໍ່ສ້າງສາທາລະນະລັດສັງຄົມນິຍົມຫວຽດນາມໂດຍທີ່ປະຊາຊົນ ມີຄວາມຮັ່ງມີ, ປະເທດຊາດເຂັ້ມແຂງ,ປະຊາທິປະໄຕ, ຍຸຕິທຳ, ສິວິໄລ. ໃນຖານະເປັນຫົວໜ້າອົງການບໍລິຫານ ລັດສູງສຸດ, ປະຕິບັດສິດອໍານາດບໍລິຫານ,ເປັນອົງການ ບໍລິຫານງານຂອງສະພາແຫ່ງຊາດ, ຂ້າພະເຈົ້າພ້ອມກັນ ກັບບັນດາສະມາຊິກລັດຖະບານຈະອອກແຮງ ກໍ່ສ້າງລັດຖະບານໃຫ້ເຂັ້ມແຂງ, ມີຄວາມເປັນເອກະພາບ, ມີຄວາມສາມັກຄີ, ມີປະສິດທິຜົນ, ມີຜົນສັກສິດ,ແລະ ມີການເຄື່ອນໄຫວຢ່າງເດັດຂາດ ຮັບໃຊ້ປະຊາຊົນ ຢ່າງຫມົດຈິດຫມົດໃຈເຮັດສຳເລັດພາລະບົດບາດ, ໜ້າທີ່ຂອງຕົນຕາມລະບຽບກົດໝາຍ ແລະ ລັດຖະທຳມະນູນກໍານົດ. ພາຍໃຕ້ການຊີ້ນຳນຳພາຂອງພັກ, ການຄວບຄຸມກວດກາຢ່າງໄກ້ສິດ, ການຮ່ວມມື ສະໜັບສະໜູນ ຂອງສະພາແຫ່ງຊາດ, ຂອງປະທານປະເທດ,ແນວໂຮມປະເທດຊາດຫວຽດນາມ ແລະ ປະຊາຊົນຫວຽດນາມທຸກຖ້ວນໜ້າ.
ລັດຖະບານ ແລະ ນາຍົກລັດຖະມົນຕີ ສືບຕໍ່ເສີມຂະຫຍາຍມູນເຊື້ອອັນດີງາມ ແລະ ໝາກຜົນທີ່ບັນລຸໄດ້ຂອງລັດຖະບານຊຸດກ່ອນໆ; ຮັບຟັງຄຳຄິດຄຳເຫັນ, ຄວາມມຸ່ງມາດປາດຖະໜາ ຂອງປະຊາຊົນຜູ້ມີສິດເລືອກຕັ້ງໃນທົ່ວປະເທດ ຢ່າງເຂັ້ມງວດ; ອອກແຮງແກ້ໄຂບັນດາຈຸດອ່ອນຂໍ້ຈຳກັດ, ອອກແຮງສູ້ຊົນ, ປະຕິບັດຢ່າງມີຜົນສໍາເລັດບັນດາຈຸດໝາຍ, ໜ້າທີ່ພັດທະນາເສດຖະກິດ-ສັງຄົມ; ຍູ້ແຮງຂະບວນການປ່ຽນແປງໃໝ່ ແລະ ເຊື່ອມໂຍງເຂົ້າກັບສາກົນຢ່າງຮອບດ້ານ; ສຸມໃສ່ປະຕິຮູບວຽກງານບໍລິຫານລັດ, ສ້າງສະພາບ ແວດລ້ອມທີ່ເອື້ອອໍານວຍໃຫ້ແກ່ການລົງທຶນ-ດຳເນີນ ທຸລະກິດ;ເສີມຂະຫຍາຍສິດປະຊາທິປະໄຕ; ເພີ່ມທະວີລະບຽບວິໄນໃນກົງຈັກບໍລິຫານແຫ່ງລັດ ແລະ ທົ່ວສັງຄົມ; ຍົກສູງປະສິດທິຜົນໃນວຽກງານປ້ອງກັນ ແລະ ຕ້ານໄພສໍ້ລາດບັງຫຼວງ, ການຟຸມເຟືອຍ; ເດັດດ່ຽວຕໍ່ສູ້ປົກປັກຮັກສາຄວາມເປັນເອກະລາດ, ອະທິປະໄຕ, ເອກະພາບ ແລະ ຜືນແຜ່ນດິນອັນຄົບຖ້ວນ ຂອງປະເທດຊາດໄວ້ຢ່າງໝັ້ນຄົງ; ເບິ່ງແຍງດູແລ ຊີວິດການເປັນຢູ່ໃນດ້ານວັດຖຸ ແລະ ຈິດໃຈ ຂອງ ປະຊາຊົນຢູ່ສະເໝີ”.
ຫຼັງຈາກການກ່າວປາໄສ, ທ່ານນາຍົກລັດຖະມົນຕີຄົນໃໝ່ ຫງວຽນຊວນຟຸກ ໄດ້ມອບຊໍ່ດອກໄມ້ ແລະ ຄຳອວຍພອນອັນຈົບງາມທີສຸດ ໃຫ້ແກ່ທ່ານອະດີດນາຍົກລັດຖະມົນຕີຫງວຽນເຕິນຢຸງ.
ສໍາລັບບຸກຄະລາກອນຮອງນາຍົກລັດຖະມົນຕີ ແລະ ບັນດາສະມາຊິກລັດຖະບານ ທ່ານນາຍົກ ລັດຖະມົນຕີ ຈະນໍາສະເໜີຕໍ່ສະພາແຫ່ງຊາດ ເພື່ອ ພິຈາລະນາຮັບຮອງແຕ່ງຕັ້ງ ຢູ່ໃນວາລະການເຮັດວຽກຕໍ່ໄປຂອງກອງປະຊຸມ.
ທ່ານນາຍົກລັດຖະມົນຕີ ຫງວຽນຊວນຟຸກ ເກີດວັນທີ20/7/1954 ຢູ່ທີ່ແຂວງກວາງນາມ, ປະລິນຍາຕີ ດ້ານເສດຖະກິດຈາກມະຫາວິທະຍາໄລເສດຖະກິດແຫ່ງຊາດຮ່າໂນ້ຍ(ປີ1978),ຈົບທິດສະດີການເມືອງຊັ້ນສູງ. ເປັນກຳມະການຄະນະບໍລິຫານງານສູນກາງພັກສະໄໝທີX, XI ແລະXII; ກຳມະການກົມການເມືອງສະໄໝທີXI, XII; ຜູ້ແທນສະພາແຫ່ງຊາດຊຸດທີ XI ແລະ XIII.
ກ່ອນທີ່ໄດ້ຮັບການເລືອກຕັ້ງເປັນນາຍົກລັດຖະມົນຕີ, ທ່ານຫງວຽນຊວນຟຸກ ເຄີຍດຳລົງຕຳແໜ່ງຕ່າງໆຄື: ກຳມະການ ຄະນະປະຈຳພັກແຂວງກວາງນາມ,ເປັນຮອງປະທານແລ້ວຕໍ່ມາເປັນຮອງປະທານ ຜູ້ປະຈຳ ການຄະນະກຳມະການປະຊາຊົນແຂວງກວາງນາມ; ຮອງເລຂາຄະນະພັກ,ປະທານຄະນະກຳມະການປະຊາຊົນແຂງກວາງນາມ; ຮອງຫົວໜ້າ ອົງການກວດກາ ລັດຖະບານ; ຮອງຫົວໜ້າທັງເປັນ ຜູ້ປະຈຳການ ຫ້ອງວ່າການລັດຖະບານ; ລັດຖະມົນຕີ-ຫົວໜ້າ ຫ້ອງວ່າການລັດຖະບານ; ຮອງເລຂາຄະນະພັກ ລັດຖະບານ, ຮອງນາຍົກລັດຖະມົນຕີ ລັດຖະບານ ສະໄໝປີ 2011-2016.


text:
ສັນຕິພາບ,ສະຖຽນລະພາບຢູ່ອາຊີຕາເວັນອອກເໝາະສົມກັບຜົນປະໂຫຍດຂອງອາຊຽນແລະອາເມລິກາ
ການພົບປະບໍ່ເປັນທາງການລັດຖະມົນຕີ
ປ້ອງກັນປະເທດ ອາຊຽນ - ອາເມລິກາ ຢູ່ Hawaii
(ພາບ: qdnd.vn)
ສັນຕິພາບ, ສະຖຽນລະພາບ ແລະ ວັດທະນາຖາວອນຢູ່ອາຊີຕາເວັນອອກເໝາະສົມກັບຜົນປະໂຫຍດຂອງອາຊຽນ ແລະ ອາເມລິກາ. ນີ້ແມ່ນຄຳຢືນຢັນຂອງທ່ານພົນເອກ ໂງຊວນລິກ, ລັດຖະມົນຕີກະຊວງປ້ອງກັນປະເທດ ຫວຽດນາມ, ໃນການພົບປະບໍ່ເປັນທາງການລັດຖະມົນຕີປ້ອງກັນປະເທດ ອາຊຽນ - ອາເມລິກາ ຢູ່ Hawaii, ໃນວັນທີ 30/9. ຕາມ ທ່ານພົນເອກ ໂງຊວນລິກ ແລ້ວ, ການເຂົ້າຮ່ວມດ້ວຍຄວາມຮັບຜິດຊອບຂອງ ອາເມລິກາ ກໍ່ຄືບັນດາປະເທດຄູ່ຮ່ວມມືອື່ນໆ ເພື່ອສັນຕິພາບ, ສະຖຽນລະພາບ ແລະ ການພັດທະນາຢູ່ ອາຊີຕາເວັນອອກ, ກໍ່ຄືຢູ່ ອາຊີ - ປາຊີຟິກ ຈະຊ່ວຍໃຫ້ ອາຊຽນຫັນຈຸດໝາຍປະຊາຄົມອາຊຽນ ໃຫ້ປະກົດຜົນເປັນຈິງໃນປີ 2025 ແລະ ໄກກວ່ານັ້ນ. ທ່ານພົນເອກ ໂງຊວນລິກ ຫວັງວ່າ, ການຮ່ວມມືກັບ ອາເມລິກາ ຈະປະກອບສ່ວນປັບປຸງຄວາມສາມັກຄີ, ເປັນເອກະພາບ ແລະ ຍົກສູງບົດບາດໃຈກາງຂອງ ອາຊຽນ. ເພີ່ມທະວີການເຈລະຈາ ອາຊຽນ - ອາເມລິກາ, ໂດຍສະເພາະແມ່ນການເຈລະຈາບໍ່ເປັນທາງການ ເພື່ອທາບທາມ, ເພີ່ມທະວີຄວາມເຂົ້າອົກເຂົ້າໃຈ ກ່ຽວກັບນະໂຍບາຍ ກໍ່ຄືບັນດາບຸລິມາສິດຂອງກັນ ແມ່ນສຳຄັນທີ່ສຸດ. ອາຊຽນ ແລະ ອາເມລິກາ ຄວນເສີມຂະຫຍາຍບັນດາກົນໄກຮ່ວມມື ແລະ ເຈລະຈາຄື: ກອງປະຊຸມຂັ້ນສູງອາຊີຕາເວັນອອກ (EAS), ກອງປະຊຸມລັດຖະມົນຕີປ້ອງກັນປະເທດ ອາຊຽນ ເປີດກວ້າງ (ADMM +), ເວທີປາໄສພາກພື້ນ ອາຊຽນ ແລະ ຄູ່ເຈລະຈາ Shangri-La. ຕາມ ທ່ານພົນເອກ ໂງຊວນລິກ, ອາຊຽນ ແລະ ອາເມລິກາ ຄວນສຸມໃສ່ສ້າງກຳລັງຄວາມສາມາດກະທຳລວມໃນຂົງເຂດປ້ອງກັນຄວາມສະຫງົບ. ທ່ານສະເໜີ ອາເມລິກາ ເພີ່ມທະວີການແບ່ງປັນບົດຮຽນ, ໜູນຊ່ວຍຍົກສູງກຳລັງຄວາມສາມາດໃຫ້ບັນດາປະເທດ ອາຊຽນ, ໂດຍສະເພາະແມ່ນໃນການຊອກຫາກູ້ໄພກູ້ຊີບຢູ່ພາກພື້ນອາຊີຕາເວັນອອກສ່ຽງໃຕ້.
(ແຫຼ່ງຄັດຈາກ VOV)


text:
ສກຂ ສາລະວັນ ຈັດກອງປະຊຸມຜູ່ບໍລິຫານການສຶກສາ ແລະ ກິລາ
ໃນຕອນວັນທີ 6 ມີຖຸນາ ຜ່ານມານີ້ ທີ່ສະໂມສອນຫ້ອງວ່າການປົກຄອງເມືອງ ສາລະວັນໄດ້ຈັດກອງປະຊຸມຜູ່ບໍລິຫານການສຶກສາ ແລະ ກິລາຂຶ້ນຢ່າງເປັນທາງການໂດຍເປັນກຽດເຂົ້າຮ່ວມຂອງທ່ານ ພູທົງ ຄຳມະນີວົງ ຄະນະປະຈຳພັກແຂວງ ຮອງເຈົ້ງແຂວງໆ ສາລະວັນ, ທ່ານ ທອງຜິວ ບຸດສະດີ ຜູ້ຊ່ວຍລັດຖະມົນຕີກະຊວງສຶກສາທິການ ແລະ ກິລາ, ທ່ານສີລິສັກ ຖະໜອມຮັກ ກຳມະການພັກແຂວງ ຫົວໜ້າພະແນກສຶກສາທິການ ແລະ ກິລາແຂວງ ສາລະວັນ ມີທ່ານກຳມະການພັກເມືອງ ຮອງເຈົ້າເມືອງ, ຮອງພະແນກການອ້ອມຂ້າງແຂວງ, ຫົວໜ້າຫ້ອງການສຶກສາທິການ ແລະ ກິລາເມືອງ 8 ເມືອງ............


text:
ຫວຽດນາມ ແລະ ອິນເດຍ ຍູ້ແຮງການຮ່ວມມືໃນຂົງເຂດສື່ມວນຊົນ-ພິມຈຳໜ່າຍ - ກະຈາຍສຽງ
(ພາບປະກອບ)
ກ່າວຄຳເຫັນທີ່ການພົບປະກັບທ່ານ M.Venkaiah Naidu ລັດຖະມົນຕີກະຊວງຖະແຫຼງຂ່າວ ແລະ ກະຈາຍສຽງໂທລະພາບ ອິນເດຍ ໃນຕອນບ່າຍວັນທີ 27/03 ຢູ່ສຳນັກງານຂອງກະຊວງຖະແຫຼງຂ່າວ ແລະ ກະຈາຍສຽງໂທລະພາບ ອິນເດຍ, ທ່ານ ເຈືອງມີງຕ໋ວນ ລັດຖະມົນຕີກະຊວງຖະແຫຼງຂ່າວ ແລະ ສື່ສານ ຫວຽດນາມ ຖືວ່າ: ອິນເດຍ ແມ່ນປະເທດທີ່ມີຂົງເຂດສື່ມວນຊົນ - ພິມຈຳໜ່າຍ - ກະຈາຍສຽງໂທລະພາບພັດທະນາຢ່າງແຮງ ດັ່ງນັ້ນ 2 ຝ່າຍມີຄວາມສາມາບົ່ມຊ້ອນຫລາຍຢ່າງ ເພື່ອຍູ້ແຮງບັນດາການເຄື່ອນໄຫວຮ່ວມມື ໂດຍຜ່ານເລື່ອງເພີ່ມທະວີການພົບປະ, ແລກປ່ຽນຂໍ້ມູນຂ່າວສານ ແລະ ບົດຮຽນ. ທ່ານ ເຈືອງມີງຕ໋ວນ ໄດ້ຍົກອອກບັນດາຂໍ້ສະເໜີຮ່ວມມືຢ່າງລະອຽດຄື: ແບ່ງປັນບົດຮຽນສ້າງນະໂຍບາຍ, ກຳນົດກົດໝາຍກ່ຽວກັບການຄຸ້ມຄອງສື່ມວນຊົນ, ການພິມຈຳໜ່າຍ, ການກະຈາຍສຽງ ແລະ ໂທລະພາບ; ໜູນຊ່ວຍກັນກໍ່ສ້າງການໝູນໃຊ້ເຕັກໂນໂລຢີຂໍ້ມູນຂ່າວສານໃນການເຄື່ອນໄຫວສື່ມວນຊົນ. ສ່ວນທ່ານລັດຖະມົນຕີ Naidu ປາດຖະໜາຢາກ ໃຫ້ອິນເດຍ ແລະ ຫວຽດນາມ ສາມາດເພີ່ມທະວີການແລກປ່ຽນບັນດາຄະນະຜູ້ແທນຂັ້ນສູງ, ຊຸກຍູ້ການຮ່ວມມືລະຫວ່າງບັນດາອົງການສື່ມວນຊົນ 2 ປະເທດ ແລະ ວຽກງານກໍ່ສ້າງໃນຂົງເຂດສື່ມວນຊົນ, ກະຈາຍສຽງໂທລະພາບ, ສົ່ງເສີມການເຄື່ອນໄຫວຜະລິດຮູບເງົາຢູ່ແຕ່ລະປະເທດ ເພື່ອໃຫ້ 2 ຝ່າຍສາມາດເຂົ້າອົກເຂົ້າໃຈເຊິ່ງກັນ ແລະ ກັນກ່ວາອີກ.
(ແຫຼ່ງຄັດຈາກ VOV)


text:
ອິນໂດເນເຊຍມອບສົ່ງຊາວປະມົງຫວຽດນາມ 65 ຄົນ
(ພາບສຳນັກຂ່າວສານຫວຽດນາມ)
ວັນທີ 26/07 ຝ່າຍ ອິນໂດເນເຊຍ ໄດ້ມອບສົ່ງຊາວປະມົງ ຫວຽດນາມ 65 ຄົນທີ່ຖືກຈັບຕົວນັບແຕ່ເດືອນ 4 ແລະ ເດືອນ 5 ຜ່ານມາ. ນີ້ແມ່ນຈຳນວນຊາວປະມົງທີ່ຖືກຈັບຫລາຍທີ່ສຸດນັບແຕ່ກ່ອນມາຮອດປະຈຸບັນ ໂດຍສະຖານທູດ ຫວຽດນາມ ປະຈຳ ອິນໂດເນເຊຍ ສົມທົບກັບບັນດາອົງການເຈົ້າໜ້າທີ່ຂອງ ອິນໂດເນເຊຍ ສົ່ງກັບຄືນເມືອປະເທດ. ບັນດາຊາວປະມົງດັ່ງກ່າວ ແມ່ນມາຈາກຫລາຍແຂວງແຕກຕ່າງກັນຄື: ແຂວງ ຕວຽນກວາງ, ນາມດິ້ງ, ບີງທ້ວນ, ກວາງຈີ້, ກວາງຫງາຍ, ຊອກຈັງ…ເຊິ່ງຖືກຈັບຕົວຢູ່ບັນດາເຂດນ່ານທະເລຂອງ ອິນໂດເນເຊຍ. ທ່ານ ດ່ວານວັນນາມ ຜູ້ຮັບຜິດຊອບວຽກງານໃນກົງສູນ, ສະຖານທູດ ຫວຽດນາມ ປະຈຳ ອິນໂດເນເຊຍ ໃຫ້ຮູ້ວ່າ: ໃນໄລຍະຜ່ານມາ, ສະຖານທູດ ຫວຽດນາມ ໄດ້ມານະພະຍາຍາມຈົນສຸດຄວາມສາມາດຂອງຕົນ ເພື່ອສຸມໃສ່ວຽກງານປົກປ້ອງພົນລະເມືອງ ຍ້ອນຈຳນວນຊາວປະມົງ ຫວຽດນາມ ຖືກຈັບຕົວຢູ່ ອິນໂດເນເຊຍ ເພີ່ມຂຶ້ນ. ຕາມທ່ານ ດ່ວານວັນນາມ ແລ້ວ, ສະຖານທູດຈະສືບຕໍ່ສຸມໃສ່ວຽກງານນີ້ ຍ້ອນວ່າ ປະຈຸບັນ ຍັງມີຊາວປະມົງຫລາຍຄົນຍັງລໍຖ້າເຮັດລະບຽບການ ເພື່ອກັບຄືນເມືອປະເທດ.
(ແຫຼ່ງຄັດຈາກ VOV)